આજે ખુશખબર સોના-ચાંદીની કિંમતોમાં જોરદાર ઘટાડો, રેકોર્ડ સ્તરથી 8000 રુપિયા સસ્તું મળી રહ્યું છે સોનું - Aapni Vato\nઆજે 10 ડિસેમ્બરે સોનાના ભાવમાં તેજી જોવા મળી રહી છે. ત્યારે આજે કોરોબારમાં ચાંદીના રેટ પણ વધ્યા છે. મલ્ટી કમોડિટી એક્સચેન્જ પર આજે ફેબ્રુઆરી ડિલીવરી વાળા સોનાના ભાવમાં 0.49 ટકાની તેજી નોંધવામાં આવી છે. ત્યારે ચાંદીની કિંમતોમાં આજે વધારો થયો છે. આજે સિલ્વર 0.11 ટકાની તેજીની સાથે કારોબાર કરી રહ્યું છે.\nદેશમાં લગ્નની સિઝનના કારણે સોનાની ડિમાન્ડ વધી છે અને આની અસર સોનાની કિંમતો પર જોવામાં આવી રહી છે અને આ ઉપર આવી છે. સોનું અને ચાંદી બન્ને ઉપરના લેવલ પર ટ્રેડ કરતા જોવા મળી રહ્યા છે.\nઆજે મલ્ટી કમોડિટી એક્સચેન્જ પર સોનાનો ફેબ્રુઆરી વાયદાનો ભાવ 0.14 ટકાની તેજીની સાથે 48,008 રુપિયા પ્રતિ ગ્રામ પર જોવા મળી રહી છે. ગત વર્ષ સોનું 55,000 રુપિયા પ્રતિ 10 ગ્રામની ઉંચાઈ પર પહોંચી ગયું હતુ. આ સમય સોનું પોતાના ઐતિહાસિક લેવલથી 8000 રુપિયા સુધી સસ્તું મળી રહ્યું છે.\nસિલ્વર મેટલ અથવા ચાંદીના ભાવ આજે 0.07 ટકાની તેજી પર છે અને એમસીએક્સ પર આનો માર્ચ વાયદો 60, 839 રુપિયા પ્રતિ કિલોગ્રામ પર કારોબાર કરી રહ્યું છે\nસોના- ચાંદીના રેટમાં આજે ગુરુવારે ઘટાડો જોવા મળી રહ્યો છે. મલ્ટી કોમોડિટી એક્સચેન્જ પર સોનું ફેબ્રુઆરી વાયદા કિંમતોમાં 0.10 ટકાનો ઘટાડો જોવા મળ્યો છે. આ ઘટાડા સાથે આજે 10 ગ્રામ સોનું 48,007 રુપિયા પહોંચી ગયું છે. ત્યારે ચાંદીની કિંમત ઘટી છે. આજે એક કિલો ચાંદીનો ભાવ 0.05 ટકા ઘટ્યો છે. આ ઘટાડા બાદ ચાંદી 61, 593 રુપિયા પર આવી ગઈ છે.\nલ્લેખનીય છે કે લગ્નની સિઝન ચાલી રહી છે. તેવામાં સોનાની ખૂબ ડિમાન્ડ છે. જો તમે સોનું ખરીદવાનું વિચારી રહ્યા છો તો તમને જણાવી દઈએ કે ગત વર્ષની સરખામણીએ આ વર્ષે સોનું 8000 રુપિયા સસ્તું મળી રહ્યું છે. તેવામા આ સમયે સોનું ખરીદવું તમારા માટે ફાયદા કારક છે. ત્યારે રોકાણના હેતુથી સોનાનું ખરીદવાનો આ ઉત્તમ સમય છે. કેમ કે જાણકારો મુજબ જલ્દી જ સોનું મોંઘુ થશે અને રોકાણકારોને મોટું રિટર્ન મળી શકે છે.\n← શું તમને ખબર કિન્નર દેખાય તરત જ બોલો આ 1 શબ્દ, બધા જ દુઃખ થશે દુર અને પૈસાનો થશે વરસાદ…\nશું તમે ગરુડ પુરાણ કહે છે કે મૃત્યુ પછી આત્મા સાથે આવું આવું થાય છે કે જાણીને તમે ચોંકી જશો →\nસૌરાષ્ટ્રમાં આ જિલ્લામાં આશ્ચર્યજનક ઘટના આકાશમાં અજીબ રોશની દેખાતા લોકોમાં ડરનો માહોલ વીડિયો વાઈરલ જોવો


આંધીથી વિશ્વરૂપ ભારતીય ફિલ્મો ફસાઇ છે વિરોધના વમળમાં | film who created controversy - Gujarati Oneindia\nઆંધીથી વિશ્વરૂપ ભારતીય ફિલ્મો ફસાઇ છે વિરોધના વમળમાં\n| Published: Thursday, January 24, 2013, 13:41 [IST]\nમંગળવારે રાત્રે તામિળનાડુ સરકાર દ્વારા કમલ હસનની બહુપ્રતિક્ષિત અને સતત ચર્ચામા રહેલી ફિલ્મ પર પ્રતિબંધ લગાવી દીધો છે. ફિલ્મ શુક્રવારે દેશભરમાં રજૂ થવાની હતી. ફિલ્મ પર પ્રતિબંધ લગાવવાના મામલે અભિનેતા કમલ હસને કહ્યું છે કે, આ ફિલ્મમાં એવું કઇ જ નથી જેના કારણે તેને પ્રતિબંધિત કરી શકાય. જો કે, આવું માત્ર અભિનેત કમલ હસનની ફિલ્મ સાથે જ નથી થયું. આમ તો સત્યમ સિવમ સુંદરમ થી લઇને ચક્રવ્યુહ સુધીની તમામ ફિલ્મો કોઇને કોઇક કારણોસર વિવાદમાં મુકાઇ છે. કોઇક ફિલ્મોમાં કથા સામે વિરોધ ઉઠે છે, તો ક્યારેક ફિલ્મના દર્શાવવામાં આવેલા દ્રશ્યોના કારણે, ક્યારેક અભિનેતા અને અભિનેત્રીઓ દ્વારા જ ફિલ્મ કર્યા પછી તેનો વિરોધ કરવામાં આવ્યો હોવાના કિસ્સા પણ છે.\nએટલું જ નહીં પરંતુ કેટલીક ફિલ્મોનો વિરોધ કોઇ એક વિશેષ જ્ઞાતિને બદનામ કરવા અને અપમાનિત કરવા માટે કરવામાં આવે છે તો ફિલ્મના ગીતના શબ્દોને લઇને તેનો વિરોધ કરવામાં આવે છે અને તેના કારણે ક્યારેક ફિલ્મને પ્રતિબંધનો સામનો પણ કરવો પડે છે. આંધી ફિલ્મ હોય કે પછી ફાયર કે પછી ફના અને પરઝાનિયા. ફિલ્મ સાથે રાજકિય, ધાર્મિક, સામાજિક મુદ્દો સંકળાયેલો હોય છે, ત્યારે ધાર્મિક સંગઠનો, રાજકીય પાર્ટીઓ દ્વારા તેનો વિરોધ કરવામાં આવે છે અને ફિલ્મને જે તે રાજ્યમાં પ્રદર્શિત કરવા દેવામાં આવતી નથી.\nઆવી જ કેટલીક ફિલ્મો અંગે અહીં માહિતી આપવામાં આવી છે. જેમણે આવા જ કેટલાક વિરોધ અને વિવાદનો સામનો કરવો પડ્યો હતો, જે સીને થીયેટર્સમાં અથવા તો ટેલિવિઝન પર મોડેથી રજૂ થવામાં સફળ થઇ હતી.\n1975માં ગુલ્ઝારના નિર્દેશન તળે બનેલી ફિલ્મ આંધીએ વિવાદનો સામનો કરવો પડ્યો હતો. આ ફિલ્મમાં સંજીવ કુમાર અને સુચિત્રા સેન મુખ્ય ભૂમિકામાં હતા. ઇન્દિરા ગાંધી દ્વારા આ ફિલ્મ પર ઇમરજન્સી દરમિયાન પ્રતિબંધ લગાવ્યો હતો. કારણ કે, આ ફિલ્મનું મહિલા પાત્ર જે સુચિત્રા સેન દ્વારા નિભાવવામાં આવ્યું હતું, તે તેમના જીવનને મળતું આવતું હતું તેવી અફવાઓ હતી. જો કે, 1977માં કોંગ્રેસનો પરાજય થયો અને સત્તા પર જનતા પાર્ટી આવી ત્યારે આ ફિલ્મને નેશનલ ટેલિવિઝન પર પ્રદર્શિત કરવામાં આવી હતી.\nકિસ્સા ખુરશી કા(1978)\nજ્યારે આ ફિલ્મ રજૂ થઇ ત્યારે ગોરેગાવની મારુતિ ફેક્ટરીમાં તેની પ્રિન્ટને સળગાવી દેવામાં આવી હતી, કારણ કે આ ફિલ્મ ગાંધી પરિવારથી પ્રેરિત હતી. ઇમરજન્સી બાદ એક પંચની રચના કરવામાં આવી હતી અને સંજય ગાંધીને દોષી પુરવાર કરી એક મહિના માટે જેલમાં મોકલવામાં આવ્યા હતા.\nશેખર કપુરના નિર્દેશનમાં બનેલી બેન્ડિટ ક્વિનને પણ વિરોધનો સામનો કરવો પડ્યો હતો. ફિલ્મમાં દર્શાવવામાં આવેલા બળાત્કારના કારણે સેન્સર દ્વારા ફિલ્મ પર પ્રતિબંધ લગાવ્યો હતો, એટલું જ નહીં પરંતુ ફૂલણ દેવી પણ આ ફિલ્મના પ્રદર્શન સામે સ્ટે ઓર્ડર લાવવા ઇચ્છતાં હતા. જો કે, 1994માં કાન્સ ફિલ્મ ફેસ્ટિવલમાં સમિક્ષકોએ ફિલ્મના ભરપેટ વખાણ કર્યા હતા.\nદિપા મહેતાની આ ફિલ્મે પણ તેમાં દર્શાવવામાં આવેલી લેસબિયન મહિલાઓના કારણે વિવાદનો સામનો કરવો પડ્યો હતો. આ ફિલ્મમાં મુખ્ય ભૂમિકામાં શબાના આઝમી અન નંદિતા બાસુ હતા. આ ફિલ્મને ભારતમાં સામાજિક વિવાદનો સામનો કરવો પડ્યો હતો અને ફિલ્મ ફેસ્ટિવલમાં પણ તેની ખાસી એવી નિંદા થઇ હતી.\nએક છોટી સી લવ સ્ટોરી(2002)\n2002માં આવેલી આ ફિલ્મમાં દર્શાવવામાં આવેલા પ્રણય દ્રશ્યોના કારણે તેના પર પ્રતિબંધ લગાવવાની માંગ ઉઠી હતી. આ માંગ ફિલ્મની મુખ્ય અભિનેત્રી મનિષા કોઇરાલા દ્વારા ઉઠાવવામાં આવી હતી, તેને ફિલ્મમાં બોડી ડબલનો ઉપયોગ કરીને જે પ્રણય દ્રશ્યો મુકવામાં આવ્યા હતા, તેને લઇને વાંધો હતો આ માટે તે નેશનલ કમિશન ઓફ વુમેન પાસે ગઇ હતી અને ફિલ્મના પ્રદર્શન પર પ્રતિબંધ લગાવવા માટે મુંબઇ હાઇ કોર્ટ પહોંચી હતી.\nપત્રકાર હુસૈન ઝૈદીના પુસ્તક પરથી બનેલી ફિલ્મ બ્લેક ફ્રાઇડેને પણ વિરોધનો સામનો કરવો પડ્યો હતો. 1993માં થયેલા મુંબઇ વિસ્ફોટ પર આધારિત એક સત્ય ઘટના પર આધારિત આ ફિલ્મને પ્રદર્શિત કરવા માટે સ્ટે ઓર્ડર લાવવામાં આવ્યો હતો. આ ફિલ્મ બે વર્ષ બાદ સ્ટે ઓર્ડર હટ્યા પછી રજૂ કરવામાં આવી હતી. પ્રદર્શિત થયા બાદ આ ફિલ્મે ભારતીય સિનેમાની સર્વશ્રેષ્ઠ ફિલ્મોમાં સ્થાન મેળવ્યું હતું.\nવરિષ્ઠ પત્રકાર વિનોદ પાંડે દ્વારા નિર્દેશિત કરવામાં આવેલી ફિલ્મે ખ્રિસ્તિ સમાજના વિરોધનો સામનો કરવો પડ્યો હતો. આ ફિલ્મમાં કેથોલિઝમની નકારાત્મક છબી ઉભી કરવામાં આવી હોવાનો આરોપ લગાવી આ ફિલ્મ પર પ્રતિબંધ મુકવામાં આવ્યો હતો.\nવોટર ફિલ્મ પણ દીપા મહેતાની હતી. આ ફિલ્મને શૂટિંગના પ્રથમ દિવસથી જ વિરોધનો સામનો કરવો પડ્યો હતો. 2000ની પ્રદર્શનકારીઓ ફિલ્મના સેટ પર પહોંચી ગયા હતા અને તોડફોડ કરી હતી. તેઓ એવું માનતા હતા કે આ ફિલ્મ હિન્દુ સંસ્કૃતિના વિરોધમાં છે અને તેને નકારાત્મક રીતે રજૂ કરી રહી છે. બાદમા આ ફિલ્મનું શૂટિંગ શ્રીલંકામાં કરવામાં આવ્યું હતું અને ફિલ્મના કલાકારોમાં ફેરબદલ કરવામાં આવ્યો હતો.\n2006માં આવેલી આ ફિલ્મ કાજોલની કમબેક ફિલ્મ હતી. જો કે, ફિલ્મની રજૂઆત પહેલા આમિર ખાન દ્વારા નર્મદા મુદ્દે વિવાદિત નિવેદન કરવામાં આવતા તેને ગુજરાતમાં વિરોધનો સામનો કરવો પડ્યો હતો અને ફિલ્મને ગુજરાતમાં પ્રદર્શિત થવા દીધી નહોતી. જો કે, જામનગરમાં એક થીયેટરમાં ફિલ્મ રજૂ કરવામાં આવતા એક દર્શકે થીયેટરમાં આત્મહત્યા કરતા વિવાદ વકર્યો હતો.\nઆ ફિલ્મને પણ ઉત્તર પ્રદેશમાં કેટલીક જ્ઞાતિના વિરોધનો સામનો કરવો પડ્યો હતો. ફિલ્મના એક ગીતને લઇને વિરોધ કરવામાં આવ્યો હતો. આ વિવાદ છેક સંસદ સુધી પહોંચ્યો હતો. ફિલ્મે જોરદાર વિરોધનો સામનો કરવો પડ્યો હતો જેના કારણે યશરાજ બેનરના યશ ચોપરાએ બધાની માફી માંગી હતી અને એ ગીતમાંથી એ વિવાદિત શબ્દો હટાવી લીધા હતા.\nરાહુલ ધોળકિયાની ફિલ્મ પરઝાનિયાને પણ વિરોધનો સામનો કરવો પડ્યો હતો. આ ફિલ્મ ગુજરાતમાં થયેલા રમખાણો પણ આધારિત હતી. જે એક પરિવાર અને તેના ખોવાયેલા બાળકની આસપાસ ફરે છે. જો કે, ફિલ્મના કન્ટેન્ટને લઇને તેનો વિરોધ કરવામાં આવ્યો હતો અને તેને ગુજરાતમાં પ્રતિબંધિત કરવામાં આવી હતી. તેમજ ગુજરાતમાં ફિલ્મના થીયેટર્સ માલિકોએ પણ ફિલ્મને પ્રદર્શિત નહીં કરવાનું નક્કી કર્યું હતું.\nઆશુતોષ ગોવારિકરની આ ફિલ્મે પણ વિરોધનો સામનો કરવો પડ્યો હતો. ફિલ્મમાં જોધાના પાત્રને લઇને વિરોધ થયો હતો. ફિલ્મમાં જોધાને અકબરની પત્ની દર્શાવવામાં આવી છે પરંતુ તે પત્ની નહીં પણ પુત્રવધું હતી, રાજકીય દખલગીરી બાદ આ ફિલ્મને રાજસ્થાન અને મધ્યપ્રદેશમાં પ્રતિબંધિત કરવામાં આવી હતી.\nસિંગ ઇઝ કિંગ(2008)\nઅક્ષય કુમારની સિંગ ઇઝ કિંગ ફિલ્મને લઇને પણ વિરોધ જામ્યો હતો. ફિલ્મના કેટલાક દ્રશ્યોને લઇને શિખ સમુદાયે વિરોધ દર્શાવ્યો હતો અને ફિલ્મ પર પ્રતિબંધ લગાવવામાં આવે તેવી માંગ ઉભી કરી હતી. જો કે, બાદમાં ફિલ્મ અભિનેતા અક્ષય કુમાર અને વિપુલ શાહે માફી માંગી હતી. એટલું જ નહીં પરંતુ અક્ષય અને વિપુલ શિખ સમુદાયને મળ્યા હતા અને ફિલ્મમાં શિખ સમુદાયને અપમાનિત કરવાનો અમારો હેતું નહોતો.\nમાય નેમ ઇઝ ખાન(2010)\nઆ ફિલ્મ શાહરુખ ખાન, કાજોલ અને કરણ જોહરની હતી. જો કે, શાહરુખ ખાન દ્વારા આઇપીએલમાં પાકિસ્તાની ખેલાડીઓને રમવા દેવામાં આવે તેવી વાત કરતા શિવસેનાના આકરા વિરોધનો સામનો કરવો પડ્યો હતો. શિવસેના દ્વારા મહાષ્ટ્રમાં આ ફિલ્મ રજૂ નહીં કરવા દેવા જણાવ્યું હતું. ફિલ્મ પર ત્રણ દિવસ પ્રતિબંધ લગાવવામાં આવ્યા બાદ તેને ચૂસ્ત પોલિસ બંદોબસ્ત વચ્ચે મહારાષ્ટ્રમાં રજૂ કરવામાં આવી હતી.\nસન ઓફ સરદાર( 2012)\nઅજય દેવગણની આ ફિલ્મને યશરાજ સાથેના વિવાદ ઉપરાંત એક અન્ય વિવાદનો પણ સામનો કરવો પડ્યો હતો. ફિલ્મમાં શિખ કોમ્યુનિટીના ધાર્મિક લાગણીઓને દુભાવવામાં આવી હોવાના આરોપ સામે ફિલ્મ બનાવનારા સામે કેસ ફાઇલ કરવામાં આવ્યો હતો.\nબહુમુખી પ્રતિભાના સ્વામી કમલ હસનને જોરદાર ઝાટકો લાગ્યો છે. તેમની મહત્વાકાંક્ષી ફિલ્મ વિશ્વરૂપ ઉપર તામિળનાડુ સરકારે બે સપ્તાહનો પ્રતિબંધ ફરમાવ્યો છે. બુધવાર મોડી રાત્રે તામિળનાડુ સરકારે આદેશ આપ્યો કે ફિલ્મ વિશ્વરૂપને તામિળનાડુ ખાતે રિલીઝ નહીં કરવા દેવામાં આવે, કારણ કે ફિલ્મમાં કંઈક એવ છે કે જે રાજ્યમાં રમખાણો ફેલાવી શકે છે. સરકારે આ પગલું મુસ્લિમ સંગઠનોની તે અપીલ ઉપર લીધું છે કે જેમાં કહેવાયું છે કે કમલ હસનની ફિલ્મ વિશ્વરૂપમાં મુસ્લિમ સમુદાય વિરુદ્ધ દર્શાવાયું છે કે જે અસ્વીકાર્ય છે. બીજી બાજુ નિર્માતા-દિગ્દર્શક-અભિનેતા કમલે જણાવ્યું કે તેમની ફિલ્મમાં એવું કંઈ જ નથી. કેટલાંક લોકો તેમની ફિલ્મનો બિઝનેસ ખરાબ કરવાના ઇરાદે આવી વાતો કરી રહ્યાં છે. તેમની ફિલ્મ મનોરંજન માટે છે, નહીં કે રમખાણો ફેલાવવા માટે.\nMore AANDHI News\naandhi kissa khursi ka fire water black friday vishvaroopam controversy film આંઘી કિસ્સા ખુરસી કા ફાયર વોટર બ્લેક ફ્રાઇડે વિશ્વરૂપમ વિવાદ ભારત ફિલ્મ\nfilm who created controversy in india., many film like, aandhi, bendit queen, kissa khursi ka, fire, water, black friday create controversy.\nStory first published: Thursday, January 24, 2013, 13:41 [IST]


અફવા પર ના આપો ધ્યાન, ભારત અંગે આવું ક્યારેય ના વિચારો | interesting myths about india - Gujarati Oneindia\nઅફવા પર ના આપો ધ્યાન, ભારત અંગે આવું ક્યારેય ના વિચારો\nભારત, જ્યારે આ નામ સામે આવે છે તો એવી અનેક વસ્તુઓ જે આપમેળે જ દિમાગમાં આવી જાય છે, જેમ કે અહીંની વાસ્તુકળા, ઝીલ, ઝરણા, પર્વત, ભોજન, લોકો, કળા, સભ્યતા અને સંસ્કૃતિ. જો કે, ભારત ઘણું સુંદર અને તમામ વિવિધતાઓ અને વિશેષતાઓથી ભરેલું છે, પરંતુ તેમ છતાં વિદેશી પ્રવાસી આવતા અચકાય છે.\nઆવું એટલા માટે કારણ કે તેમના મનમાં એવી અનેક વાતો ઘર કરી ગઇ છે કે, જે એક કલ્પના છે, પરંતુ તેને એવી રીતે દર્શવવામાં આવી છે કે, વિદેશીઓએ તેને સાચી માની લીધી છે. તો ચાલો આજે અમે તમને એવી કેટલીક વાતોથી અવગત કરાવી રહ્યાં છીએ, જેને વાંચ્યા અને સમજ્યા પછી ભારત પ્રત્યેની તમારી દ્રષ્ટિ સંપૂર્ણ બદલાઇ જશે. તો ચાલો તસવીરો થકી જાણીએ આ વાતોને.\nસાધુ, યોગ અને રહસ્યવાદ\nરહસ્યમય ભારત અને અહીં આવ્યા બાદ શાંતિ પ્રાપ્ત કરવા અંગે આજ સુધી ઘણુ બધુ લખવામાં આવ્યું છે. અહીં અન્ય દેશોની જેમ ઉંચી ઉંચી ઇમારતો ગીચ રસ્તા, બ્રાન્ડેજ શો રૂમ, મોલ અને મલ્ટીપ્લેક્સ છે, જે એ જણાવવા માટે પુરતુ છે કે ભારતમાં મોક્સ આધ્યાત્મ અને શાંતિ ઉપરાંત ઘણું બધુ છે. તો જ્યારે તમે ભારતની યાત્રા પર આવો ત્યારે એ વાત મનમાંથી કાઢી નાખો કે તમારી મુલાકાત લાંબી દાઢીવાળા સાધુઓ સાથે થશે તે સત્યના માર્ગ પર ચાલતા શાંતિ અને મોક્ષની પ્રાપ્તી કરાવશે. અહીં આવો અને માત્રને માત્ર એન્જોય કરો.\nહાથી અને મદારી\nજેવું ભારતનું નામ આવે છે તો લોકને હાથમાં બીન અને 3-4 ઝેરીલા સાંપો પકડેલો એક મદારી અથવા હાથીઓના ઝૂંડની તસવીર સામે આવે છે. પરંતુ હવે ડરવાની જરૂર નથી ભારતમાં સાંપના ખેલ પર બેન અને મદારીઓને મુખ્ય ધારા સાથે જોડવા માટે ભારત સરકાર દ્વારા રોજગારીની વ્યવસ્થા કરી દેવામાં આવી છે. હાથીઓની વાત કરવામાં આવે તો તેઓ ત્યાં જ છે જ્યાં તેમને હોવું જોઇએ.\nરિયલ ઇન્ડિયાની શોધ\nસૌથી જટીલ એ છે કે જ્યારે પણ કોઇ વિદેશી ભારત આવે છે તો શા માટે તે રિયલ ઇન્ડિયાની શોધ કરવા ઇચ્છે છે? તમને જણાવી દઇએ કે ઇન્ડિયા એક જ છે, અહીં કોઇ રિયલ અતવા અનરિયલ જેવી વસ્તુ નથી. ભારતને લઇને આ બધી વાતો એમ જ કહેવામાં આવે છે અને હાં અહીં ઝોપડીઓની બાજુમાં ઉંચી ઉંચી ઇમારતો અને ચાની દુકાનની બાજુંમાં વિશાળ મોલને જોઇને તમારે વિચલિત થવાની જરૂર નથી, આ બન્ને વાતો સાચી છે અને આ જ ઓરિજિનલ ઇન્ડિયા છે.\nઆ વાતની ચર્ચા વિદેશીઓની વચ્ચે વધારે થાય છે કે, ભારત એક ગરમ પ્રદેશ છે અહીં ત્રણ જ પ્રમુખ મોસમ છે, ગરમી ગરમી અને ગરમી. સાથે જ અહીં આવ્યા બાદ વ્યક્તિનો રંગ ઘાટો થઇ જાય છે અને પરસેવેથી ન્હાય છે. આવું કંઇ નથી અને આ વાત ભારતના સંદર્ભમાં એક અફવા છે. ભારતને ગહનતાથી સમજ્યા બાદ એવું કહીં શકાય કે અહીં દરેક રાજ્યની પોતાની એક ઋતુ છે. તમે રાજસ્થાનમાં ગરમી, ચેરાપુંજીમાં વરસાદ અને લદાખમાં ઠંડીનો અનુભવ કરશો.\nઆ મુદ્દો ઘણો રસપ્રદ છે. જો કે, ભારતમાં તેલ મસાલાવાળું ચટપટું ખાવાનું વધારે ખાવામાં આવે છે, પરંતુ તેનો અર્થ એ નથી કે બધા જ ભારતીયો તેલ મસાલાના શોખીન છે. અહીં એવા લોકોની ઉણપ નથી કે જે તેલ મસાલાની વાગની ખાતા નથી, ઉદાહરણ તરીકે ભારતમાં રહેતા નોર્થ ઇસ્ટના લોકો ઘણું જ સાદુ અને હળવુ ખાવાનું ખાય છે, જેમનું ખાવાનું યુરોપિયન દેશો જેવું હોય છે.\ntourism tourist travel photos પ્રવાસન પ્રવાસી ટ્રાવેલ ભારત ભારતીય તસવીરો\nHere are some images of India that we feel can be reduced to nearest trash bin in the recesses of our mind. Welcome to India but don't expect the following here


શારજહામાં તૈયારીઓનું સૌરવ ગાંગુલી દ્વારા નિરીક્ષણ કરાયું - Western Times News\nશારજહામાં તૈયારીઓનું સૌરવ ગાંગુલી દ્વારા નિરીક્ષણ કરાયું\nદુબઈ: ઈન્ડિયન પ્રીમિયર લીગનો રંગ ૧૯ સપ્ટેમ્બરથી સંયુક્ત આરબ અમીરાતના આકાશમાં છવાઈ જશે. ટૂર્નામેન્ટ માટેની તૈયારીઓ અંતિમ તબક્કામાં છે. દરમિયાન બોર્ડ ઓફ કંટ્રોલ ફોર ક્રિકેટ ઈન ઈન્ડિયાના પ્રમુખ સૌરવ ગાંગુલી આઈપીએલ લીગ માટેની તૈયારીઓના નિરીક્ષણ માટે યુએઈ પહોંચ્યા હતા. ગયા અઠવાડિયે યુએઈ પહોંચેલા બોર્ડના ચીફ અને અન્ય અધિકારીઓને છ દિવસ માટે ક્વોરન્ટાઈનમાં રોકાવું પડ્યું હતું. સૌરવ ગાંગુલી બીસીસીઆઈના અન્ય અધિકારીઓ સાથે શારજાહ પહોંચ્યા હતા.\nજ્યાં તેમણે શારજાહ ક્રિકેટ સ્ટેડિયમની મુલાકાત લીધી. આઈપીએલ ૨૦૨૦ની આગામી ૧૯ સપ્ટેમ્બરથી શરૂ થશે અને તમામ મેચ અબુધાબી, શારજાહ અને દુબઈમાં રમાશે. ગાંગુલીએ શારજાહ ક્રિકેટ સ્ટેડિયમની તસવીર તેમના સોશિયલ મીડિયા એકાઉન્ટ પર શેર કરતાં લખ્યું છે કે, “પ્રખ્યાત શારજાહ ક્રિકેટ સ્ટેડિયમ આઈપીએલ ૨૦૨૦ માટે તૈયાર છે.”\nસૌરવ ગાંગુલી તે ત્રણ સ્થળોની મુલાકાત લેવા જઈ રહ્યા છે જ્યાં આઈપીએલ ૨૦૨૦ મેચ રમાશે. પહેલી મેચ મુંબઈ ઈન્ડિયન્સ અને ચેન્નાઈ સુપર કિંગ્સ વચ્ચે રમાશે. આઈપીએલ ૨૦૨૦ની ૨૪ મેચ દુબઈમાં રમાશે, જ્યારે અબુધાબીમાં ૨૦ અને ૧૨ મેચ શારજાહ ક્રિકેટ સ્ટેડિયમમાં યોજાશે. બીસીસીઆઈએ ક્વોલિફાયર અને અંતિમ મેચના સ્થળની જાહેરાત કરી નથી.\nતાજેતરમાં, શારજાહ સ્ટેડિયમ ખાતે પણ મોટાપાયે નવીનીકરણનું કામ કરવામાં આવ્યું હતુ. ગાંગુલી આ પ્રવાસ દરમિયાન આઈપીએલના અધ્યક્ષ બ્રિજેશ પટેલ, ભૂતપૂર્વ આઈપીએલ વડા રાજીવ શુક્લા અને સીઓઓ હેમાંગ અમીન સાથે હતા. આઈપીએલ ૨૦૨૦ને કોરોના વાઈરસ રોગચાળાને કારણે દેશની બહાર લઈ જવો પડ્યો છે. ૨૦૧૪ દરમ્યાન પણ યુએઈમાં આ લીગનું આયોજન કરવામાં આવ્યું હતું. આ વર્ષે લીગને સફળ બનાવવા માટે સૌરવ ગાંગુલી પોતે તેની બીસીસીઆઈ ટીમનું નેતૃત્વ કરી રહ્યા છે. કોરોના વાઈરસને કારણે બોર્ડે સલામતી માટે અનેક ર્નિણયો લીધા છે. યુએઈ પહોંચ્યા પછી તમામ ખેલાડીઓએ ક્વોરન્ટાઈનમાં રોકાવું પડ્યું હતુ, તે પછી જ તેણે પ્રેક્ટિસ શરૂ કરાઈ હતી.\nPrevious એક ફોન કરજો, ક્રિકેટ માટે ગમે ત્યાં આવીશ : શ્રીસંત\nNext ડેવિડ મિલર ધોની પાસે ખાસ ગુણોને શીખવા માગે છે


article by kaajalozavaidya|બાકી કુછ બચા તો લડાઈ માર ગઈ\nમાય સ્પેસ / બાકી કુછ બચા તો લડાઈ માર ગઈ\nચૂંટણીની જાહેરાત થઈ ચૂકી છે. દેશ હવે આવનારી ચૂંટણીઓ માટે સજ્જ થઈ રહ્યો છે. આપણે બધા જ જ્ઞાતિ, જાતિ, ધર્મ અને ભાષાને આધારિત પસંદગી કરવાના છીએ, એવું ધારીને પ્રચાર પણ એ જ રીતે કરવામાં આવે છે. આપણને આપણા વિસ્તારમાં કોણ ઉમેદવાર છે, એની ખબર ન હોય, પરંતુ પક્ષ વિશે આપણે નિષ્ઠાપૂર્ણ હોવાનો દાવો કરવામાં ચૂકતા નથી. રાજકારણની ગરમાગરમ ચર્ચા છે, ચોરે ને ચૌટે નરેન્દ્ર મોદી જીતશે કે નહીંની ચર્ચા સાંભળવામાં આવે છે. ભાજપ જીતશે કે નહીં એવી વાત ભાગ્યે જ કરવામાં આવે છે! નરેન્દ્ર મોદી એમના પક્ષનો ચહેરો છે. મોદી સારા છે કે ખરાબ, શ્રુડ પોલિટિશિયન છે કે દેશપ્રેમી રાજનેતા? એવી કોઈ વાત ન કરીએ તોપણ એક વાત સ્વીકારવી પડે કે મોદીસાહેબના શાસનનાં પાંચ વર્ષ દરમિયાન આપણા દેશમાં ઘણો બદલાવ જોયો આપણે! પ્રચાર અને બ્રાન્ડિંગને એક વાર બાદ કરીએ તોપણ છેલ્લાં પાંચ વર્ષ દરમિયાન આ દેશના લોકોની માનસિકતામાં આવેલો બદલાવ નોંધનીય છે.\nરાજનેતાઓ ઘેલા થઈને ફિલ્મસ્ટાર સાથે ફોટા પડાવે એવું આપણે જોયું છે, પરંતુ ફિલ્મસ્ટાર્સ સામેથી ચાલીને અેપોઇન્ટમેન્ટ માગીને રાજકારણીને મળવા જાય એવું છેલ્લાં પાંચ વર્ષમાં બન્યું છે. આટલા બધા પ્રધાનમંત્રી આવ્યા ને ગયા, પણ હજી સુધી કોઈ પ્રધાનમંત્રીની બાયોપિક કોમર્શિયલ સિનેમા બની નથી. બાયોપિક જ નહીં, એક વેબ સિરીઝ પણ નરેન્દ્ર મોદીના જીવન પર આધારિત કથા સાથે ટૂંક સમયમાં રજૂ થવાની છે. આપણે બધા વ્યક્તિપૂજાના માણસો છીએ. ઊગતા સૂરજને પૂજવું એ આપણી પ્રકૃતિ છે. જે સફળ છે એ જ શ્રેષ્ઠ છે, એવું માનવામાં આપણને બહુ વાંધો નથી. મોદીસાહેબ કાલે કદાચ ન હોય તો આ દૂષણને નહીં ઓળખે એની એમને પણ ખબર છે.\nઆપણે બધા એવી ચાપલૂસીની દુનિયામાં પ્રવેશતા જઈએ છીએ, જ્યાં પોતાનું અંગત, આગવું કે જુદું અસ્તિત્વ સાચવવું વધુ ને વધુ અઘરું થતું જાય છે\nઆપણે બધા જ સફળતાને પૂજનારા માણસો છીએ. ભુલાઈ ગયેલા અભિનેતા, રાજનેતા, ક્રિકેટર્સને ક્યારેક કોમેન્ટરીમાં કે ઇતિહાસની વાતો કરતી વખતે યાદ કરી લેવામાં આવે છે. એથી વધુ એમનું કોઈ મહત્ત્વ કોઈની જિંદગીમાં વીતેલા દિવસો આપણા માટે ગ્લોરી છે, પણ એ દિવસો સાથે જોડાયેલા માણસોમાં પણ ઝાઝો રસ નથી રહ્યો. દેશનો ઇતિહાસ બુલંદ છે, જહાં ડાલ ડાલ પર સોને કી ચીડિયા કરતી હૈ બસેરા... જેવાં ગીતો કે સારે જહાં સે અચ્છા જેવી કવિતાની પંક્તિઓ લલકારવામાં આપણને કોઈ પહોંચે એમ નથી, પરંતુ એ કવિ ઇકબાલ કે રાજેન્દ્ર કૃષ્ણને આપણે ભૂલી ગયા છીએ. હવે આસારામ નું શું થયું, એ જાણવામાં આપણને ઝાઝો રસ રહ્યો નથી. આપણને ગરમાગરમ ફાફડા કે ભજિયાંની જેમ ન્યૂઝ ગરમાગરમ જોઈએ છે. મીડિયાનું કામ એક નવી સ્વાદિષ્ટ ડિશ આપણી સામે પીરસવાનું છે. આ ડિશ સ્વાદિષ્ટ હોવી જોઈએ કે એનો સ્વાદ એટલિસ્ટ એકાદ-બે દિવસ સુધી ચર્ચામાં રહી શકે. ઓફિસમાં, પાર્ટીમાં, રસ્તા ઉપર કે બિઝનેસ મિટિંગમાં શરૂઆતની પળો વિતાવવા માટે આપણી પાસે વિષયો નથી. એટલે આ જ વિષય ઉપર વાત કરવી પડે છે. આપણે સંવેદનશીલ વિષય પર વાત કરી શકતા નથી, માત્ર સેન્સેશનલ વિષયો આપણને આકર્ષે છે.\nએ વિષયમાં બળાત્કાર નથી. સાથે ઘરમાં કરવામાં આવતા અત્યાચારો વિશે આપણે વાત કરતા ડરીએ છીએ. આપણે વાતો કરવી છે સ્કેમની, રાજકારણની અને ટેક્નોલોજીની. શરાબની, ટૂરિઝમની, છોકરાઓની, પણ વર્તમાન પરિસ્થિતિ વિશે આપણી હિંમત નથી. આની પાછળ કદાચ એક કારણ એ છે કે જ્યારે પણ વર્તમાન પરિસ્થિતિ વિશે ચર્ચા થાય ત્યારે આપણે અભિપ્રાય આપવો પડે. કોઈ એક બાજુ ઊભા રહેવું પડે. એક સ્ટેન્ડ લેવું પડે. આપણને કોઈને આવું સ્ટેન્ડ લેવામાં રસ નથી. માણસનો મૂડ-મિજાજ જોઈને આપણને આપણું મંતવ્ય બદલવામાં જરાય વાર લાગતી નથી. ખાસ કરીને જ્યારે આપણને કોઈનું કામ હોય, એની પાસેથી કોઈ ફાયદો જોઈતો હોય ત્યારે એ વ્યક્તિની વિરુદ્ધ જવાનું સાહસ આપણે ધીમે ધીમે ભૂલી રહ્યા છીએ. આમ જોવા જઈએ તો આપણે બધા એવી ચાપલૂસીની દુનિયામાં પ્રવેશતા જઈએ છીએ, જ્યાં પોતાનું અંગત, આગવું કે જુદું અસ્તિત્વ સાચવવું વધુ ને વધુ અઘરું થતું જાય છે. જે બાબતમાં આપણે અભિપ્રાય આપીએ છીએ કે કોઈક વાતને મુદ્દો બનાવીને ઘર્ષણ કરીએ છીએ, ઝનૂનથી લડીએ છીએ, એ મુદ્દો એટલો પાંગળો હોય છે કે એ પોતાના બળ પર ટકી શકતો નથી. આપણો ઝઘડો કે ઝનૂન મુદ્દા બાબતે નથી બલ્કે અહંકાર બાબતે છે. આપણે ખોટા કેવી રીતે હોઈ શકીએ! આપણી ભૂલ હોઈ જ ન શકે! એ વાતે આપણે ઝનૂની થઈને દલીલબાજી કરીએ છીએ, પરંતુ આપણી દલીલો, આપણાં ભાષણો કે આપણી આક્ષેપબાજીઓ અંતે ક્યાંય પહોંચતી નથી. 2019માં ચૂંટણીના મુદ્દા કોણે કેટલું કામ કર્યું એ નથી, પરંતુ પર્સનલ છે. નવાઈની વાત એ છે કે આપણે આ પર્સનલ મુદ્દાઓને ચગાવતા સમાચારો વાંચીને આપણો મત કોને આપવો, એનો નિર્ણય કરતા થઈ ગયા છીએ. આપણી દલીલો, આપણા અહંકારને પંપાળતી દલીલો છે. આપણી પાસે હવે મુદ્દા નથી.\nદલિત, ખેડૂત, સ્ત્રીના એમ્પાવરમેન્ટનાં વચનો કંઈ આજકાલનાં નથી. દરેક વખતે, દરેક ચૂંટણીમાં, દરેક પક્ષે આ અને આવાં જ વચન આપ્યાં છે. આપણે છેલ્લાં સિત્તેર વર્ષમાં ક્યારેય હિસાબ માગ્યો નથી. જાતિ, સમાજ, જ્ઞાતિ કે પરિવાર સામે ઊભા રહેવા માટે આપણી પાસે મુદ્દા નથી. આપણી નવી પેઢીને આપણે કહીએ છીએ કે તમારી વાત કહેતા શીખો, પણ વાત શું હોવી જોઈએ, એ શીખવતા નથી. પરીક્ષામાં નાપાસ થવાથી જીવ ન આપી દેવાય, પરંતુ દેશની રક્ષા કરવા માટે બોર્ડર પર જઈને જીવ અપાય અથવા પ્રેમમાં નાસીપાસ થવાથી દેવદાસ બનીને શરાબમાં ડૂબી ન જવાય, સિગારેટ ફૂંકવા મંડી ન પડાય, પણ એવું કંઈક કરવું જોઈએ, જેમાં રિજેક્શનને કારણે આપણા મનમાં લાગેલી આગને ઠારવા માટે આપણી પાસે સેલ્ફ રિસ્પેક્ટનો કોઈ પર્યાય ઊભો થાય.\nનેટફ્લિક્સ ઉપર એક ફિલ્મ ‘રજવાડા એન્ડ સન્સ’ મરાઠી ભાષામાં છે. ઘર છોડીને ભાગી ગયેલો નાનો દીકરો ઘરે પાછો ફરે છે. એ ચોરી કરીને ભાગ્યો છે, એવું નવી પેઢીનાં સંતાનોને કહેવામાં આવ્યું છે. એ નાનો દીકરો વિક્રમ જ્યારે પાછો ફરે છે ત્યારે એના વિશે કહેવામાં આવેલી બધી વાતો ખોટી ઠરે છે. વિક્રમ ઘર છોડીને એટલે નથી ભાગ્યો કે ન એને કોઈ ચોરી કરવી હતી, કે ન મજા કરવી હતી. વિક્રમ પિતાના દાબને કારણે, દબાણને કારણે ખુલ્લી હવામાં શ્વાસ લેવા માટે ભાગ્યો હતો. ઘરે પાછો ફરેલો વિક્રમ તાજી હવા લઈને આવ્યો છે. ઘરની તમામ વ્યક્તિઓની બીજી બાજુ વિક્રમે પાછા ફરીને ખોલી આપી છે, દંભમાં જીવતી વચલી પેઢીને એમના મોહરા પાછળથી બહાર કાઢીને એમનાં સંતાનોની નજીક લઈ આવવાનું કામ કરે છે વિક્રમ! નવી પેઢીનાં સંતાનોને મુક્ત હવામાં શ્વાસ લેતા શીખવીને પાછો જતો રહે છે. એનો મુદ્દો સ્વતંત્રતા છે, બળવો નથી. એને સરકાર ઊથલાવવી નથી, એને માત્ર પોતાના હિસ્સાની સ્વતંત્રતા જોઈએ છે!\nચૂંટણીની જાહેરાત પછી સામા પક્ષના નેતાની અંગત ડાયરી ખોલીને, એના અંગત જીવનને લઈને આક્ષેપબાજીમાં મંડેલા આ નેતાઓને દેશમાં રસ નથી. દેશની જનતામાં પણ રસ નથી. એકમેક સામે લડવા માટે એમની પાસે મુદ્દા પણ નથી.\nઆ અંગત હારજીતની લડાઈ છે, દેશની ચૂંટણી નથી!


\tડોરીટો ટેકો સલાડ - વાનગીઓ\nકેવી રીતે જાળી પર લાલ બટાકાની શેકવા માટે\nડોરીટો ટેકો સલાડ\nડોરીટો ટેકો સલાડ જ્યાં સુધી મને યાદ છે ત્યાં સુધી આપણે પોટ્લક્સ પર પીરસી રહ્યા છીએ એક સ્વાદિષ્ટ સલાડ છે!\nદરેક વ્યક્તિને એક મહાન પ્રેમ ટેકો કચુંબર રેસીપી અને આ સંસ્કરણ ચોક્કસપણે ભીડનું પ્રિય છે!\nઝીંગા ડ્રેસિંગ સાથે સ withસ કરેલા ગ્રાઉન્ડ બીફ, ફ્રેશ લેટીસ, પિન્ટો બીન્સ, વેજીસ અને અલબત્ત ડોરીટોઝ તમારા રોજિંદા મેનૂમાં આ એક આકર્ષક પરિવર્તન લાવે છે!\nમને ખરેખર સલાડ ગમે છે, પરંતુ કેટલીકવાર તેઓ કંટાળાજનક બની શકે છે. આ ડોરીટો ટેકો સલાડ ચોક્કસપણે ‘તે જ જૂની કચુંબર’ ની મંદીનો મસાલા કરે છે જેમાં આપણે પ્રવેશવા વલણ રાખીએ છીએ. ફક્ત બનાવવું જ સરળ નથી, પરંતુ તે સ્વાદિષ્ટ પણ છે!\nમને જે કંઈપણ છે તે એકદમ પ્રેમ છે ટેકો પ્રેરણા પાસ્તાથી કેસેરોલ સુધી… અને ખાસ કરીને સલાડ!\nટેકો સીઝનીંગમાં મળેલા મસાલાના તે સુંદર મિશ્રણ વિશે કંઈક (ખાસ કરીને મારું DIY ટેકો સીઝનીંગ મિશ્રણ ) ચપળ તાજી લેટસ સાથે જોડી, ફક્ત એટલું જ સ્વાદ છે! મેં બનાવેલી તમામ ટેકો પ્રેરિત વાનગીઓમાંથી, આ એક ચોક્કસપણે સૂચિમાં ટોચ પર છે કારણ કે દરેક જણ હંમેશા તેના વિશે વિચાર કરે છે!\nજો તમારી પાસે પહેલાની રેસીપીમાંથી બચેલા ટેકો ગોમાંસ હોય, તો તે આ ટેકો સલાડ રેસીપીમાં યોગ્ય છે. હકીકતમાં, હું વ્યસ્ત વીકનાઇટ્સ પર વધારાના ઝડપી ભોજન માટે મારા ફ્રીઝરમાં સ્ટોર કરવા માટે ઘણી વાર ટેકો માંસની ડબલ બેચ બનાવું છું.\nતેને ઝડપી ટેકોઝ, ટેકો સલાડ અથવા તો ટ્રેની ટ્રે માટે પણ ડિફ્રોસ્ટ કરવામાં મને થોડી સેકંડ લાગે છે. લોડેડ ટેટર ટુ નાચોઝ !\nબાકીના ઘટકો હાથમાં રાખવા માટે સરળ અને સરળ છે. તૈયાર વિવિધમાં પિન્ટો કઠોળ અને કાતરી કાળા ઓલિવ હંમેશાં મારા પેન્ટ્રીમાં મુખ્ય હોય છે. લેટસ, ટામેટાં, ડુંગળી, પનીર, મરી અને ખાટી ક્રીમ એ વસ્તુઓ છે જે હું હંમેશા હાથમાં રાખું છું.\nઅને કોર્સ ઓફ તમે ડોરીટોઝને ભૂલી નહીં શકો, અમને આ ટેકો કચુંબરમાં નાચો ચીઝ ફ્લેવર ગમે છે પરંતુ તમે તમારા મનપસંદ સ્વાદનો ઉપયોગ કરી શકો છો!\nસમયનો આગળ ટાકો સલાડ કેવી રીતે બનાવવો\nઆ ભોજન સમય પહેલાં તૈયાર કરી શકાય છે ! રહસ્ય એ છે કે બધું જ સ્તરોમાં ભેગા કરવું અને પીરસતાં પહેલાં ટ simplyસ કરવું. સ્તરવાળી પધ્ધતિનો ઉપયોગ કરવાથી ઘટકો સૂગી બનતા રહે છે.\nતમારો તળિયેનો સ્તર ડ્રેસિંગમાં ટોચ પર રાંધેલ અને પી season ગ્રાઉન્ડ બીફ હશે.\nઆગળનો સ્તર પિન્ટો કઠોળ અને કાતરી ઓલિવ.\nમરી અને ટામેટાં સાથે આને અનુસરો.\nઆગળનું સ્તર લેટીસ અને ડુંગળી છે.\nટોચ પર ચીઝ ઉમેરો.\nડોરિટિઓસને સેવા આપતા પહેલા જ છોડી દો.\nઉપરોક્ત લેયરિંગ પદ્ધતિનો ઉપયોગ કરીને, તમે આ ડોરીટો સલાડ ભેગા કરી શકો છો અને વ્યસ્ત દિવસના અંતે ઝડપી અને સરળ ભોજન માટે અથવા બેકયાર્ડ બીબીક્યુ પાર્ટી અથવા પોટલોક સાથે લઈ શકો છો. ફક્ત સેવા આપતા પહેલા બધું જ કોટ કરવા માટે અને પ્રશંસાપત્રો રેડવાની રાહ જુઓ!\nટેકો સલાડમાં શું જાય છે\nતમે આ રેસીપીમાં ફેરફાર કરી શકો છો જો કે તમે ઇચ્છો છો અથવા તમારી પાસે જે છે તેના આધારે! મે ગ્રાઉન્ડ બીફ (અથવા ગ્રાઉન્ડ ટર્કી) ની જગ્યાએ મેં પાસાદાર ચિકન સ્તનનો ઉપયોગ કર્યો છે, હું વિવિધ પ્રકારનાં મરીનો ઉપયોગ પણ કરું છું અને હું મસાલેદાર ડોરીટોસનો ઉપયોગ કરીને તાપને વધુ ઉત્તેજિત કરું છું!\nતમને ગમતી વેજીનો ઉપયોગ કરો (આ રેસીપીમાં મકાઈ પણ સરસ છે) અને તેને તમારી પોતાની માસ્ટરપીસ બનાવો! તે ફક્ત એટલું જ સરળ છે કે તેને તૈયાર કરવું અને તેને ટોચ પર બનાવવું તે વિચિત્ર સ્વાદ છે!\n6 ટેકો પ્રેરિત વાનગીઓ તમારે પ્રયાસ કરવો જ જોઇએ\nટેકો પ્રેરિત વાનગીઓ પ્રેમ કરો છો? મને પણ ... અને અહીં મારા કેટલાક સંપૂર્ણ મનપસંદ પસંદ છે!\n.. ટેકો સ્ટ્ફ્ડ પાસ્તા શેલો ટેન્ડર પાસ્તા શેલો સ્વાદિષ્ટ રીતે પીવામાં ગૌમાંસ, સાલસા અને પનીરથી ભરેલા હોય ત્યાં સુધી પરપોટા નહીં.\nબે. ટેકો પાસ્તા સલાડ ટેકો ટ્વિસ્ટ, તાજી શાકાહારી અને અમારા પ્રિય ડોરીટોસ સાથેનો પાસ્તા કચુંબર! પ્રયત્ન કરવો જ જોઇએ!\n3. ટેટર ટોટ કેસેરોલ ટેકો આ કેસરોલમાં સ્વાદિષ્ટ બીફ અને શાકભાજીનો ભાર એક સ્વાદિષ્ટ ટેટર ટોટ પોપડો સાથે ટોચ પર છે અને સુવર્ણ સુધી શેકવામાં આવે છે.\nચાર એક આશ્ચર્યજનક પોપડો સાથે ટેકો ક Casસરોલ ટેકો નાઇટને હજી એકદમ વધુ સ્વાદિષ્ટ મળી ગયું છે ... બગાડનાર ચેતવણી: જો તમને ડોરીટોઝ ગમે છે, તો તમને આ ખૂબ ગમશે!\n5. ફ્રેન્ચ બ્રેડ ટાકોસ ફ્રેન્ચ બ્રેડ ટાકોસ તમને ગમતી બધી ટેકો સ્વાદો સ્વાદિષ્ટ, ચીકણું બ્રેડ સાથે જોડે છે જે તમને પૂરતી નથી મળી શકતી!\n6. સ્તરવાળી ડોરીટો કેસેરોલ સ્તરવાળી ડોરીટોસ કેસેરોલ ચીઝના લોડ્સ સાથે ટોચ પર રહેલી સમૃદ્ધ અને ઝેસ્ટી સોસમાં પીed ગોમાંસના સ્તરો ધરાવે છે.\nજ્યારે ઘટકોને એસેમ્બલ કરવાનું પ્રારંભ કરવું ખૂબ જ સરળ છે, તેને વધુ સરળ બનાવવા માટે મને ઉપયોગ કરવાનું પસંદ છે મારું મનપસંદ અદલાબદલ સાધન ! તે પવનની લહેર કાપવા માટે બનાવે છે અને તમને દર વખતે સુસંગત ડંખના કદના ટુકડાઓ ખાતરી આપવામાં આવે છે!\nહું આ રેસીપીમાં ડોરીટોસની આખી 10 zંસ બેગનો ઉપયોગ કરું છું કારણ કે મને તેઓ ઉમેરતા સ્વાદને પસંદ છે. તમે ઇચ્છો તેટલા અથવા ઓછા ઉપયોગ કરી શકો છો! આ ઉનાળામાં સમાન જૂના સલાડ બનાવવામાં અટકશો નહીં. તમારા મેનૂમાં ડોરીટો ટેકો સલાડ ઉમેરો અને તમારા પરિવાર અને મિત્રોને આનંદ કરો!\nપ્રેપ સમયપંદર મિનિટ કૂક સમય10 મિનિટ કુલ સમય25 મિનિટ પિરસવાનું8 લેખકહોલી નિલ્સનડોરીટો ટેકો સલાડ એ ઉત્તમ પોટલક વાનગી છે અને હંમેશા રેવ સમીક્ષાઓ મળે છે! એક ઝેસ્ટી ડ્રેસિંગમાં પીed ગ્રાઉન્ડ બીફ, વેજિન્સ, કઠોળ અને ડોરીટોસનો લોડ! છાપો પિન\n▢. વડા આઇસબર્ગ લેટીસ ડંખ કદના ટુકડાઓમાં અદલાબદલી\n▢. લાલ અથવા નારંગી મરી અદલાબદલી\n▢. લીલા મરી અદલાબદલી\n▢. કરી શકો છો પિન્ટો કઠોળ કોગળા અને ગટર\n▢¼ કપ લીલા ડુંગળી અદલાબદલી પાતળા, સુશોભન માટે થોડો છોડી દો\n▢10 ounceંસ નાચો સ્વાદવાળી ડોરીટોઝ\n▢16 ounceંસ કેટાલિના કચુંબર ડ્રેસિંગ\n▢ખાટી મલાઈ વૈકલ્પિક સુશોભન માટે વાપરવાની સામગ્રી\nજ્યાં સુધી કોઈ ગુલાબી ન રહે ત્યાં સુધી ગ્રાઉન્ડ બીફ બ્રાઉન કરો. કોઈપણ ચરબી ડ્રેઇન કરો.\nટેકો સીઝનીંગ પેકેટ અને પાણીમાં જગાડવો. ગા thick થાય ત્યાં સુધી સણસણવું, લગભગ5મિનિટ. કૂલ થવા માટે બાજુ પર સેટ કરો.\nમોટા બાઉલમાં, લેટીસ, મરી, કાળા ઓલિવ, પિન્ટો કઠોળ, ટામેટાં, ચેડર અને લીલા ડુંગળી ભેગા કરો.\nપી the અને કૂલ્ડ ગ્રાઉન્ડ બીફ સાથે ટોચ.\nસહેજ ડોરીટોઝને ક્રશ કરો અને ટોચ પર છંટકાવ કરો. કેટેલિના ડ્રેસિંગ સાથે ઝરમર વરસાદ અને કોટ માટે સમાનરૂપે ટlyસ.\nખાટા ક્રીમ અને વધારાના લીલા ડુંગળી સાથે સુશોભન માટે વાપરવાની સામગ્રી ઇચ્છિત છે.\nડorરિટોઝને સogગી થવાથી બચવા માટે સેવા આપતા પહેલા જ ટssસ કરો.\nકેલરી:524 છે,કાર્બોહાઇડ્રેટ:46જી,પ્રોટીન:18જી,ચરબી:33જી,સંતૃપ્ત ચરબી:9જી,કોલેસ્ટરોલ:53મિલિગ્રામ,સોડિયમ:1538મિલિગ્રામ,પોટેશિયમ:470 પર રાખવામાં આવી છેમિલિગ્રામ,ફાઇબર:4જી,ખાંડ:વીસજી,વિટામિન એ:1630આઈ.યુ.,વિટામિન સી:38મિલિગ્રામ,કેલ્શિયમ:185મિલિગ્રામ,લોખંડ:2.5મિલિગ્રામ\nકીવર્ડડોરીટો ટેકો સલાડ કોર્સસલાડ રાંધેલમેક્સીકન© સ્પેન્ડવિથપેનિઝ.કોમ. સામગ્રી અને ફોટોગ્રાફ્સ ક copyrightપિરાઇટથી સુરક્ષિત છે. આ રેસીપીને શેર કરવાનું પ્રોત્સાહન અને પ્રશંસા બંને છે. કોઈપણ સોશિયલ મીડિયા પર સંપૂર્ણ વાનગીઓની નકલ અને / અથવા પેસ્ટ કરવા સખત પ્રતિબંધિત છે. કૃપા કરીને મારી ફોટો ઉપયોગની નીતિ અહીં જુઓ .\nફ્રિટો કોર્ન સલાડ


Shabnam's death penalty averted once again, lawyer Filedamercy petition\nપરિવારના7સભ્યોની ઘાતકી હત્યા કરનારી શબનમની ફાંસી ફરી એકવાર ટળી, જાણો કારણ\nFebruary 23, 2021 | 5:25 pm IST\nઉત્તર પ્રદેશ (Uttar Pradesh)ના અમરોહા (Amroha)માં બાવનખેડી હત્યાકાંડની દોષી શબનમ (Shabnam)ની ફાંસી એકવાર ફરી ટળી ગઈ છે. અમરોહામાં જનપદ કૉર્ટે ફરિયાદી પાસે શબનમ વિશે વિગતો માંગી હતી, પરંતુ શબનમના વકીલ તરફથી રાજ્યપાલ (Governor)ને દયા અરજી દાખલ કરી દેવામાં આવી. ફરીથી દયા અરજી દાખલ થવાના કારણે ફાંસીની તારીખ ટળી ગઈ.\nકોઈ અરજી પેન્ડિંગ નહીં હોય તો ફાંસીની તારીખ જાહેર કરાશે\nઉલ્લેખનીય છે કે શબનમની ફાંસીને લઇને મંગળવારના જિલ્લા જજની અદાલતમાં સુનાવણી થઈ. પહેલા જ માનવામાં આવી રહ્યું હતુ કે, જિલ્લા જજની અદાલતમાં શબનમનો રિપોર્ટ સોંપવામાં આવશે અને જો આ રિપોર્ટમાં કોઈ અરજી પેન્ડિંગ ના જોવા મળી તો શબનમની ફાંસીની તારીખ નક્કી કરવામાં આવી શકે છે. જો કે શબનમના વકીલે કેટલાક દિવસ પહેલા જ ફરીથી દયા અરજી માટે રાજ્યપાલ પાસે અપીલ કરતા જિલ્લા જેલ રામપુર વહીવટીતંત્રને પ્રાર્થનાપત્ર સોંપ્યું હતુ.\nપરિવારના જ7લોકોની કુહાડીથી કાપીને હત્યા\nઆજે સુનાવણીમાં આનો જ ઉલ્લેખ આવ્યો, જેના કારણે ફાંસી ટળી ગઈ. ઉલ્લેખનીય છે કે 14/15 એપ્રિલ 2008ની મધ્ય રાત્રીએ શબનમે પોતાના પ્રેમી સલીમની સાથે મળીને પોતાના જ પરિવારના7લોકોની કુહાડીથી કાપીને હત્યા કરી દીધી હતી. આ મામલે નીચેની અદાલતથી લઇને સુપ્રીમ કૉર્ટ સુધીએ બંનેની ફાંસીની સજા યથાવત રાખી હતી. ડિસેમ્બર 2020માં સુપ્રીમ કૉર્ટે તેની પુન:વિચાર અરજી પણ ફગાવી દીધી હતી. ત્યારબાદ રાષ્ટ્રપતિએ પણ શબનમની દયા અરજીને ફગાવી દીધી.\nશબનમે CBI તપાસની માંગ કરી\nજો કે નૈની જેલમાં બંધ સલીમની દયા અરજી પર હજુ નિર્ણય થવાનો છે. ગત અઠવાડિયે પોતાના 12 વર્ષના દીકરા સાથે મળીને શબનમ ચોધાર આંસુએ રડી પડી અને ખુદને નિર્દોષ ગણાવતા CBI તપાસની માંગ કરી દીધી. શબનમના દીકરા તાજને ઉછેરી રહેલા ઉસ્માની સૈફીએ જણાવ્યું કે, રામપુર જેલમાં જ્યારે તેણે શબનમને પૂછ્યું કે શું તેણે આ ગુનો કર્યો છે તો તેણે ઇનકાર કર્યો અને CBI તપાસની વાત કહી. શબનમે તેના દીકરા તાજને કહ્યું કે, તે તેના પડછાયાથી પણ દૂર રહે અને ભણી-ગણીને સારો વ્યક્તિ બને.


રાધા સો ગીત તારાં લખવાં કબૂલ છે,કૃષ્ણનું નામ નહીં આવે, બોલ મંજૂર છે?\nજન્માષ્ટમીના આનંદમય અવસરની અસર વિદેશી ધરતી પર વર્તાઇ રહી છે. શ્યામ તેરી બંસી પુકારે રાધા નામ અને મારા ઘટમાં બિરાજતા શ્રીનાથજી યમુનાજી... જેવાં ગીતો મોરેશિયસના સ્થાનિક રેડિયો પર બજી રહ્યાં છે. ટર્કોઇશ ગ્રીન કલરના દરિયાની લહેરો પરથી લહેરાતા પવનની સરસરાહટ ચિત્તને પ્રસન્ન કરી રહી છે. ચોમેર ગાઢ હરિયાળી અને નીરવ શાંતિ છે. બસ, થોડી ચહલપહલ છે પરદેશી પ્રવાસીઓની.્ મોરેશિયસના બીચ પર બિકિનીધારી લલનાઓ ટહેલી રહી છે. આ નીરવ શાંતિમાં દૂરથી મંદિરમાં ઘંટારવ સંભળાય છે. સાંજ ઢળવાની તૈયારીમાં છે. આરતી ટાણું થયું છે. અહીં જ રહેતાં મારાં સ્વાતિભાભી મોરેશિયસના ઇસ્કોન મંદિરનો સંકેત આપે છે. આ નાનકડા આઈલેન્ડ પર સંખ્યાબંધ હિન્દુ મંદિર આવેલાં છે. લોકો આધ્યાત્મિક છે. મોરેશિયસના ઇસ્કોનમાં જન્માષ્ટમીએ લગભગ પચીસ હજાર ભક્તો રાધાકૃષ્ણના દર્શન કરવા આવે છે. સ્વચ્છ સુંદર રસ્તાઓ ધીમે ધીમે રંગબેરંગી લાઈટોથી ઝળહળવા લાગ્યા છે.્ કૃષ્ણ જન્મોત્સવની તડામાર તૈયારીઓ ચાલી રહી છે. કૃષ્ણ સમગ્ર જીવનને પ્રેમ કરનારા યુગ પુરુષ છે. એ એકમાત્ર એવા યોગેશ્ર્વર છે જેમણે સ્ત્રીઓની લાગણીઓનો સ્વીકાર કોઇ જાતના ભેદભાવ રાખ્યા વિના કર્યો છે. કોઈ અવતારી પુરુષ રાસલીલા રમતા હોય એવી કલ્પના કરી શકાય? પૂર્ણ પુરુષોત્તમ સુદામાના તાંદુલ આરોગી શકે? અર્જુનનો રથ બની શકે? કૃષ્ણના જીવનમાં દંભને કોઈ સ્થાન નથી. જ્યાં દંભની બોલબાલા હોય ત્યાં કૃષ્ણ રાજી ન જ હોય. રાધા-કૃષ્ણનાં ગીતો વિના કોઈ ગીતકાર જામતો નથી. પ્રેમપંથ પાવકની જ્વાળાની અનુભૂતિ પામનારાને કૃષ્ણની વાંસળીના સૂર સંભળાય છે. કૃષ્ણ ગીતોની વણઝાર મનને તર-બ-તર કરી રહી છે.્ રાધાનું નામ તમે વાંસળીના સૂર માંહી, જેણે મને જગાડ્યો એને કેમ કહું કે જાગો, ધેનુકાની આંખોમાં જોયાં મેં શ્યામ, નેજવાને પાંદડે, એકવાર ગોકુળ છોડી ગયા ને...ઓહો, કેટલાં ગીતો યાદ કરવાં?\nદેહ મોરેશિયસના દરિયા કિનારે છે પણ મન જઈ પહોંચ્યું છે ગોકુળ, મથુરા-વૃંદાવનમાં. કાનાની મોરલીના સ્વર જાણે દૂર સુદૂરથી સંમોહિત કરી રહ્યા છે. અત્યંત સુંદર આછા લીલાશ પડતાં-સી ગ્રીન ઈન્ડિયન ઓશનમાંથી એક આકૃતિ પ્રગટે છે, રાધા-કૃષ્ણની. રાધા બિના કાના આધા ઔર કાના બિન અધૂરી રાધા. રાધાને કોઈ પૂછે છે કે કાનો તો તને છોડી ગયો છે તો એના વિના તું શું કરશે? રાધા તરત કહે છે કે કાનો તો મારા નામમાં જ સમાયેલો છે, રને કાનો રા અને ધને કાનો ધા. હવે કહો, કાનો ક્યાં દૂર છે મારાથી? આવી કૃષ્ણ સમર્પિત રાધાના કૃષ્ણપ્રેમની મિસાલ જગતમાં ક્યાંય ન જડે. કૃષ્ણને સોળ હજાર રાણીઓ હતી અને ગોપીઓ સાથેની શૃંગારિક ક્રીડાઓ તો ખરી જ. કૃષ્ણ આટલી બધી સ્ત્રીઓ સાથે સમય વિતાવે એટલે લોકો રાધાને સવાલ કરતા કે તને કંઈ તકલીફ નથી થતી? ત્યારે રાધા નિશ્ર્ચિંતપણે જવાબ આપે, "મુઝે છોડ કર વો ખુશ રહતે હૈ તો શિકાયત કૈસી, ઔર મૈં ઉન્હેં ખુશ ન દેખું તો મુહોબ્બત કૈસી? રાધાભાવે પ્રેમ કરવો એ કાચાપોચાનું કામ નહીં. જોકે, સામે કૃષ્ણ જેવો પૂર્ણ પુરુષોત્તમ હોવો પણ એટલો જ જરૂરી. મોરપીંછને માંડવે આજે સવાલ-જવાબનું એક અદભુત, અનોખું ગીત સ્મરણ પટ પર ઊભરી રહ્યું છે. તમે માની ન શકો એવા કવિ છે અને કલ્પી ન શકાય એવી કવિની કલ્પના છે આ ગીતમાં. કૃષ્ણ ગીતો તો અઢળક રચાયાં છે, પણ ફક્ત રાધા ગીતો કેટલાં? કવિને અહીં રાધા ગીત રચવાનું મન થાય છે. હાસ્યલેખક તરીકે જ ઓળખાતા બકુલ ત્રિપાઠી અહીં કવિ તરીકે સાવ ભિન્ન પ્રકારનું ગીત લઈને આવે છે. કવિની હિંમત તો જુઓ! તેઓ રાધા પાસે જઇ એક પ્રસ્તાવ મુકે છે:\nરાધા સો ગીત તારાં લખવાં કબૂલ છે,\nકૃષ્ણનું નામ નહીં આવે, બોલ મંજૂર છે?\nબંસરીની વાત નહીં આવે્, બોલ મંજૂર છે?\nવાંક નથી તારો વેર નથી મારા મનમાં,\nપણ આજે નિર્ધાર મારો પાકો,\nકૃષ્ણ કેરા જાદુથી મુક્ત ના એકે કવિ,\nપાડ્યો છે એણે કેવો છાકો,\nબીજા છો ડરતાં ને ભરતાં છો ખંડણી,\nહું તો કવિ ક્રાંતિ ધ્વજ ધારી,\nડરતો ના કૃષ્ણથી હું કવિઓને કહેતો કે,\nદુનિયા છે કનૈયાથી થાકી...!\nમાઠું લગાડજે મા ભોળુડી રાધિકા,\nકૃષ્ણનો ય વાંક નથી ઝાઝો,\nઅમે અક્કરમી કલ્પનાના કંજૂસિયા,\nમળતો વિષય ન બીજો તાજો,\nપ્રેમની જ્યાં વાત આવી, ટપક્યું ગોકુળિયું ને ગાયો જમના કિનારો,\nકૃષ્ણ વિના તો જાણે પ્રેમ જેવું ક્યાંય નથી, પાક્કો છે ગોઠવ્યો ઇજારો,\nતારાં હું ગીત લખું એકસો ને એક પૂરાં,\nપાડીએ રિવાજ હવે ન્યારો, કાનુડાના નામ વિના તારું નામ ગાઈએ, રચીએ દુનિયામાં નવો ધારો..!\nઆમ, કવિને ૧૦૧ ગીત એવાં રચવાનું મન છે જેમાં કાનુડો ક્યાંય ન આવે. કાનાના નામ વિનાની ફક્ત રાધાની કવિતા રચીને નવો ચીલો ચાતરવો છે. આ પ્રસ્તાવ રાધા સમક્ષ મુકીને કવિ ચાલ્યા જાય છે. થોડા દિવસ પછી કવિ રાધાની સંમતિ લેવા પરત ફરે છે ત્યારે રાધા જે જવાબ આપે છે એ જવાબરૂપી ઉત્કૃષ્ટ ગીત આશિત-હેમા દેસાઈએ અદભુત ગાયું છે. આજે મોરેશિયસના સાગર કિનારે અચાનક આ ગીત યાદ આવે છે ને થાય છે કૃષ્ણ જન્માષ્ટમી ઉજવ્યા પછી હવે રાધિકાને ગાઈએ. વિદેશની ધરતી પર મનમાં રાસલીલા ચાલી રહી છે. આવી જ અનુભૂતિ એકવાર અમેરિકાની ધરતી પર થઇ હતી. લોસ એન્જલસથી લાસ વેગાસની લોન્ગ ડ્રાઈવ પર યજમાને હંસા દવેના સૂરીલા કંઠે રાધાનું નામ તમે વાંસળીના સૂર માંહી...ગીત કાર ડેકમાં સંભળાવ્યું ત્યારે વિદેશની ધરતી પર ગુજરાતી ગીતના સૂરોની રંગીનિયત બહુ મીઠી લાગી હતી. આ લખાય છે ત્યારે ભારતીય સમય મુજબ આઠમની તિથિ છે અને રાત્રિના બરાબર બાર વાગ્યા છે. વિશ્ર્વભરમાં નાદ ગુંજી ઉઠ્યો હશે, નંદ ઘેર આનંદ ભયો, જય કનૈયા લાલ કી...!\nઅમે પણ અહીં દરિયાકિનારેથી ઘરે પહોંચીને કૃષ્ણભક્તિમાં લીન થઈ ગયા છે. ગુજરાતના નારેશ્ર્વરથી ગુરૂજી ખાસ પધાર્યા છે. હોમ-હવન, દત્ત બાવની અને અવધૂત સ્તુતિ સાથે ઘરમાં કૃષ્ણ જન્માષ્ટમીનાં ભજન-કીર્તન ચાલી રહ્યાં છે, પરંતુ મારે તો રાધા ભાવથી કૃષ્ણને નિરખવા છે. એટલે જ એક અનોખું ગીત આજે આ કોલમમાં રજૂ કરવું છે. એ ગીત છે ઘંટડીઓ રણકી ને રાધાજી ટહુક્યા...! આ પ્રકારનું ગીત સ્વરકારની પારખું નજરે ચઢે, સ્વરબદ્ધ થાય અને લોકપ્રિય પણ થાય એય અનોખી ઘટના. આ ગીતમાં રાધાજી કવિને પ્રત્યુત્તર આપતાં કહે છે કે મારી પરવાનગી શું માંગો છો? એકસો ને એક શું, એક લાખ ગીતડાં ગાશો તોય કાનો તો બધે આવશે જ. કૃષ્ણ એ જ શબ્દ છે ને કૃષ્ણ એ જ લય, ને આપણે તે કંઠ કૃષ્ણ ગાતો, આપણાથી છૂટે કેમ આપણો જ નાતો, કવિ! છોડો ને કૃષ્ણથી છૂટવાની વાતો!\nઆ ગીતના સંદર્ભમાં ગાયક-સ્વરકાર આશિત દેસાઇ કહે છે, "વર્ષો પહેલાં નડિયાદમાં એક લાઈબ્રેરીના ઉદઘાટન નિમિત્તે અમને ગાવા માટે નિમંત્રણ હતું. આયોજકોએ દસેક ગીતો આપીને કહ્યું કે આમાંથી બે-ત્રણ નડિયાદના કવિ છે એટલે એમનાં ગીત ખાસ ગાજો. અમે એમને કહ્યું કે પહેલાં જણાવ્યું હોત તો સારું થાત, અમે એ ગીતો તૈયાર કરીને આવત. પણ હવે તો છૂટકો નહોતો. કાગળિયાં ઉથલાવતા બે કંઇક જુદાં ગીત પર નજર પડી. વાંચીને વધારે મજા એટલે આવી કે કવિ બકુલ ત્રિપાઠી હતા. એક હાસ્યલેખક આવી ઉમદા કવિતા લખી શકે એ જ આશ્ર્ચર્યજનક વાત હતી. શબ્દો બહાર આવે એ રીતે કમ્પોઝ કરવું એ પડકારજનક કામ હતું. છેવટે, રાધા સમક્ષ જે પ્રસ્તાવ મુકવામાં આવે છે એનું પઠન કરવાનું મેં નક્કી કર્યું અને રાધાનો જવાબ ગીત તરીકે સ્વરબદ્ધ કર્યો. ઓન ધ સ્પોટ, ગીત તૈયાર કરી રજૂ કર્યું ને એવું ઊપડ્યું કે હવે તો દરેક પ્રોગ્રામમાં એની ફરમાઇશ આવે છે. સામાન્ય રીતે ગીત ગાતાં પહેલાં હું કવિ પરિચય હંમેશાં આપું પણ આ ગીત લોકોની ધારણા પર છોડું છું. શ્રોતાઓ રમેશ પારેખથી માંડીને કેટલાય કવિઓનાં નામ ધારે અને છેલ્લે હું બકુલ ત્રિપાઠીનું નામ કહું ત્યારે એમના અચરજનો પાર ન રહે. કવિ હંમેશાં કંઈક નવું કરવા ઈચ્છે છે પણ આ હદે કલ્પના કરે એ કાબિલે તારીફ છે. મારી આ ફેવરિટ કૃતિ છે.\nખૂબ ગમતાં કૃષ્ણ ગીતોમાં હવે અમે પણ આ ગીતનો સમાવેશ કરી દીધો છે. તમે પણ સાંભળજો. ચોક્કસ મજા આવશે.\nઘંટડીઓ રણકી ને રાધાજી ટહુક્યા કે,\nમારી પરવાનગી શું માગો?\nકૃષ્ણ વિનાના તમે એકસો ને એક શું,\nએક લાખ ગીતડાં ગાઓ, પણ કેમ કરી ગાશો એનું છે અચરજ,\nઆ આટલામાં સાત વાર આવ્યો?\nહોઠથી હટાવો તો આંખમાં છુપાતો ને પાંપણ ઢાળો તો સામે આવે,\nઆંખો ખોલો તો હાશ! કૃષ્ણ નથી ક્યાંય, અરે હૈયે આ નટખટ સંતાયો,\nહું યે રિસાણી’તી એક દિ’ને હૈયેથી, વાળી-ઝૂડીને બહાર કાઢ્યો,\nહળવી થઈ દર્પણમાં જોયું તો કૃષ્ણ,\nઅને મારો ન ક્યાંય અણસારો,\nકપરું છે કામ, ભલી તમને આ હોંશ છે કે કાનાનું નામ નહીં લેવું,\nપણ કેમ કરી ગીત તમે રચશો રાધાનું, એના એક એક અક્ષરમાં કાનો,\nકૃષ્ણ એ જ શબ્દ છે ને કૃષ્ણ એ જ લય છે, ને આપણે તે કંઠ કૃષ્ણ ગાતો,\nઆપણાથી છૂટે કેમ આપણો જ નાતો, કવિ! છોડોને છૂટવાની વાતો...!\nકવિ : બકુલ ત્રિપાઠી\nસ્વરકાર : આશિત દેસાઇ\nગાયક કલાકારો: આશિત-હેમા દેસાઇ\nમહાભારત વ્યાસજીએ કોની સમક્ષ બોલીને લખાવ્યું હતું?\nભગવદ્ ગીતાના ૧૮ અધ્યાય છે અને એમાં કુલ ૭૦૦ શ્ર્લોક છે.\nૄસી. જે. શેઠ ૄરસિક જુઠાણી (કેનેડા) ૄશૈલજા ચંદરિયા ૄમાના વ્યાસ ૄઘનશ્યામ ભરૂચા ૄહંસા ભરૂચા ૄપુષ્પા અઢિયા ૄદીપિકા ધીર ૄરોહિત ધૈેર્ય ૄઅશોક ભટ્ટ ૄપ્રવીણ શેઠ ૄભરત સોનિગ્રા ૄહરીશ જોષી ૄહિતેશ સોતા ૄઉદય સંપટ ૄસુરેખા પરીખ ૄદિલીપ પરીખ ૄમયંક ત્રિવેદી ૄહંસા હર્ષદ ૄઅમિત ગુડકા ૄસ્મિતા શુક્લ ૄપદ્મિની ઠક્કર ૄજ્યોત્સ્ના શાહ ૄરેણુકા ખંડેરીયા ૄમુકેશ જોષી ૄપૂર્ણિમા અને પલક ઠક્કર ૄનેહલ દલાલ ૄમિતા ભાયાણી ૄઅલ્પા મહેતા ૄજિજ્ઞા જસાણી ૄજયશ્રી ગોરડીયા ૄચંદ્રેશ દોશી ૄપ્રવીણા દેઢીયા


અકસાઇ ચીનનો અકસીર ઈલાજ કેમ અઘરો બની ગયો? - Sandesh\nઅકસાઇ ચીનનો અકસીર ઈલાજ કેમ અઘરો બની ગયો?\nJune 29, 2020 | 5:30 pm IST\nચીને અકસાઇ ચીન અને અરુણાચલ પ્રદેશમાં આક્રમણ કર્યું તેના એક વર્ષ અગાઉ, ૧૯૬૧માં નહેરુના સંરક્ષણમંત્રી વી. કે. મેનને, આગ્રામાં ભારતીય હવાઈદળના સ્ટેશનમાં ઓફ્સિરોને સંબોધતાં કહ્યું હતું, “ભારતના કોઈપણ ઇલાકામાં ચાઇનીઝ લોકોએ ઘૂસણખોરી કરી હોય, દબાણ કર્યું હોય કે ચઢાઈ કરી હોય તેની મને ખબર નથી.”\nશબ્દો ચીર-પરિચિત લાગે છેને? ૫૦ વર્ષ પહેલાં ચીને ભારતને પીઠમાં ખંજર માર્યું હતું, તેની સ્મૃતિ પાકિસ્તાન તરફી ઝનૂનમાં વિસરાઈ ગઈ હતી, પણ ગલવાનની ઘટનાએ ભારતના નીતિ-નિર્માતાઓને અને સામાન્ય જનતાને ઊંઘમાંથી ગભરાટની મારી બેઠી કરી દીધી છે. ભૂતપૂર્વ રક્ષામંત્રી અને સમાજવાદી પાર્ટીના નેતા મુલાયમસિંહ યાદવે એક વાર કહ્યું હતું કે. ‘લોહિયાએ ૧૯૫૨માં નહેરુને ચીનની દાનત અંગે ચેતવ્યા હતા, પણ કેન્દ્રએ ગંભીરતા બતાવી ન હતી. વિરોધ પક્ષો પણ સમજવામાં થાપ ખાઈ ગયા હતા.’\nપહેલી લોકસભામાં સભ્ય અને બિહારના એક વારના મુખ્યમંત્રી સત્યેન્દ્ર નારાયણ સિંહાએ ૧૯૬૪માં ‘ચાઈના સ્ટ્રાઈક્સ’ નામનું પુસ્તક લખ્યું હતું, જેની પ્રસ્તાવના ચીફ ઓફ આર્મી સ્ટાફ જનરલ કે.એસ. થીમૈયાએ લખી હતી. તેમાં તે લખે છે કે, ‘છેક ૧૧ જૂન, ૧૯૫૨ના રોજ, નીચલા ગૃહમાં મારા ભાષણમાં મેં નહેરુ અને દેશવાસીઓને કહ્યું હતું-હું તમને એક ચેતવણી આપવા માગું છું. એક સમય આવશે, જ્યારે ચાઇનીઝ લોકો ભારત પર હુમલો કરશે. આપણે તેના માટે તૈયાર રહેવું જોઈએ અને એ પ્રમાણે રક્ષણની તૈયારી કરવી જોઈએ.’\nયુદ્ધનું મુખ્ય કારણ અકસાઇ ચીન અને અરુણાચલ પ્રદેશનો સરહદી ઇલાકો હતો. અકસાઇ ચીન કાશ્મીરનો હિસ્સો છે (જેમાંથી ગલવાન નદી વહે છે), પણ ચીન તેને શીનજિયાંગ પ્રદેશનો ભાગ માને છે. ચીને તેમાં તેની તરફ્ના તિબેટને જોડતી મહત્ત્વની સડક બનાવી હતી, જેના પગલે આ યુદ્ધનાં મંડાણ થયાં હતાં. ૧૯૪૭માં ભારત અને પાકિસ્તાન અસ્તિત્વમાં આવ્યાં હતાં એટલું જ નહીં, પરંતુ ચાઇનીઝ નેશનાલિસ્ટ પાર્ટીની સરકાર અને કોમ્યુનિસ્ટ પાર્ટી ઓફ ચીન વચ્ચેના લગભગ ૨૦ વર્ષના ગૃહયુદ્ધ પછી ૧૯૪૯માં પીપલ્સ રિપબ્લિક ઓફ ચીનની સ્થાપના થઇ હતી. માઓના નવા ચીન સાથે રાજદ્વારી સંબંધો સ્થાપવાની પહેલ કરનારા દેશોમાં ભારત સામેલ હતું. નહેરુની નવી સરકારની મૂળભૂત નીતિઓમાં એક નીતિ ચીન સાથે દોસ્તી કરીને પ્રાચીન સંબંધો તાજા કરવાની હતી.\nતે સમયે ચાઇનીઝ અધિકારીઓએ અકસાઇ ચીન પર ભારતનો અધિકાર છે, તેવા નહેરુના દાવાનો ન તો વિરોધ કર્યો હતો કે ન તો ટીકા કરી હતી. ૧૯૫૬માં ચીનના પ્રધાનમંત્રી ચાઉ એનલાઈએ કહ્યું હતું કે ભારતીય તાબા હેઠળના ઇલાકા પર અમારો કોઈ દાવો નથી. પાછળથી તેમણે કહ્યું કે ભારત-ચીન વચ્ચેની સીમા અંકિત થયેલી નથી અને ભારત સરકારે એકપક્ષીય દોરેલી અકસાઇ ચીનની સીમા મંજૂર નથી.\nસીમાઓના મુદ્દા બહુ જટિલ હોય છે અને દુનિયાભરમાં અનેક દેશોમાં લોહિયાળ માથાકૂટો ચાલે છે. ભારત-ચીનનો સીમાવિવાદ પણ અત્યંત ગૂંચવાડાવાળો અને દાવા-પ્રતિદાવાવાળો છે, પરંતુ વિકિપીડિયાનાં અમુક પેજમાંથી સંકલન કરીએ તો આ સીમાની કૈંક આવી કહાની બને છેઃ\nસરવે ઓફ ઇન્ડિયાના એક અધિકારી, વિલિયમ જોહન્સને, ૧૮૬૫માં ‘જોહન્સન લાઈન’ દોરીને અકસાઇ ચીનને કાશ્મીરમાં બતાવ્યું હતું. ૧૮૯૩ સુધી ચીનને તે મંજૂર હતું, કારણ કે શીનજિયાંગ ઇલાકા પર ચીનનું નિયંત્રણ ન હતું. ‘જોહન્સન લાઈન’ને કાશ્મીરના મહારાજાને આપવામાં આવેલી અને તેમણે એ ૧૮,૦૦૦ ચોરસ કિલોમીટર પર માલિકી સ્થાપી હતી.\nરશિયાના સેન્ટ પીટ્સબર્ગમાં ચીનના વરિષ્ઠ અધિકારી, હુંગ તા-શેને, શીનજિયાંગના કાશગર શહેરમાં બ્રિટિશ રાજદૂત, જ્યોર્જ મેકાર્ટનીને આ વિસ્તારના જે નકશાઓ આપ્યા હતા, તેમાં આ સીમાની વિગતો પણ હતી. તે વખતે બ્રિટન અને રશિયા વિસ્તારવાદમાં એકબીજા સાથે રચ્યાં-પચ્યાં હતાં, રશિયાના ચઢાવે જ, ચીનને ૧૮૯૬ સુધીમાં અકસાઇ ચીનમાં રસ પડી ગયો હતા, અને કાશગરમાં મેકાર્ટનીએ સૂચન કર્યું કે સીમાને ફ્રીથી દોરવામાં આવે અને ઉજ્જડ ઇલાકો છે તેને વિકસાવવા માટે ચીનને આપવામાં આવે.\nનવી સીમામાં અકસાઇ ચીનને ચીનમાં મૂકવામાં આવ્યું. ૧૮૯૯માં ભારતના ગવર્નર જનરલ લોર્ડ ઈરવીને, આ સીમાને પેકિંગ (આજના બૈજિંગ) માં બ્રિટિશ રાજદૂત સર ક્લાઉડે મેકડોનાલ્ડની નોંધ સાથે ચીનના કિંગ વંશની સરકારને સુપરત કરી હતી. (ત્યારથી એ સીમાને મેકાર્ટની-મેકડોનાલ્ડ લાઈન કહેવામાં આવે છે. ચીન અને પાકિસ્તાનના સીમાંકનનો આધાર પણ આ મેકાર્ટની-મેકડોનાલ્ડ સીમા જ છે.) કિંગ સરકારે આ નવી સીમામાં રસ ન બતાવ્યો, એટલે એવું કહેવાય છે કે બ્રિટિશરો પાછા ‘જોહન્સન લાઈન’ પર જતા રહ્યા.\nબ્રિટિશ ભારતના નકશાઓમાં આ બંને સીમાઓ સામેલ થતી રહી હતી. ૧૯૧૭થી ૧૯૩૩ સુધી પેકિંગમાં ચીનની સરકાર દ્વારા જારી ચીનના પોસ્ટલ એટલાસમાં અકસાઇ ચીનની સીમાને જોહન્સન-લાઈન પ્રમાણે બતાવાઈ હતી. ૧૯૨૫માં જારી પેકિંગ યુનિવર્સિટી એટલાસમાં અકસાઇ ચીનને ભારતમાં દર્શાવાયું હતું. ટૂંકમાં, ભારતની સ્વતંત્રતા સુધી બ્રિટિશરોએ લાઈન-દોરીઓ સરખી ન કરી અને ઝઘડાનું ઘર ઘાલી આપ્યું.\n૧ જુલાઈ, ૧૯૫૪ના રોજ પ્રધાનમંત્રી જવાહરલાલ નહેરુએ આદેશ બહાર પાડયો હતો કે ભારતની તમામ સરહદોને ચોખી ને ચટ્ટ બતાવતા નકશા ફ્રી જારી કરવામાં આવે. ત્યાં સુધી અકસાઇ ચીનને, જોહ્નસન લાઈનના આધારે. ‘અસીમાંકિત’ ગણવામાં આવતું હતું. નહેરુએ ત્યારે ખોંખારીને કહ્યું હતું કે, “અકસાઇ ચીન સદીઓથી ભારતના લદ્દાખ પ્રદેશનો હિસ્સો છે, અને આ સીમા સ્થિર અને નિર્ધારિત છે અને કોઈની સાથે તેની ચર્ચાને અવકાશ નથી.”\nચાઇનીઝ પ્રધાનમંત્રી ચાઉં એનલાઈએ દલીલ કરી હતી કે પશ્ચિમની સીમા નક્કી થઇ જ નથી અને ચીનને જે એકમાત્ર પ્રસ્તાવ આપવામાં આવેલો છે તે મેકાર્ટની-મેકડોનાલ્ડ લાઈનનો છે, જેમાં અકસાઇ ચીન ચીનમાં બતાવ્યું છે, એટલે વાર્તાલાપમાં આ સ્થિતિને સામેલ કરવી પડે. ૧૯૬૦માં બંને દેશના અધિકારીઓ વચ્ચે સીમાને લઈને મંત્રણાઓ થઇ, પણ પશ્ચિમ સેક્ટરને લઈને કોઈ સહમતી ન બની.\nએવું માનવામાં આવે છે કે નહેરુ તેમની વિશ્વ-નેતાની ભૂમિકાને લઈને આત્મવિશ્વાસથી ભરેલા હતા. નહેરુ ત્યારે આંતરરાષ્ટ્રીય વિવાદોમાં બહુ સક્રિય હતા અને અમેરિકા સામેની મુસીબતમાં ચીન તરફ્થી વકીલાત કરતા હતા. ૨૯ અપ્રિલ, ૧૯૫૪ના રોજ ભારત-ચીન વચ્ચે શાંતિપૂર્ણ સહઅસ્તિત્વના પંચશીલ (પાંચ મુદ્દાના) કરાર થયા હતા, જેમાં ભારતે તિબેટમાં ચીનના શાસનને મંજૂર રાખ્યું હતું. આ જ સમયે નહેરુએ ‘હિન્દી ચીની ભાઈ-ભાઈ’નું સૂત્ર આપ્યું હતું. ૧૯૫૯માં તિબેટમાં બળવો થયો અને ત્યાંથી નાસી છૂટેલા દલાઈ લામાને ભારતમાં જે રીતે ‘મધુર’ સ્વાગત આપવામાં આવ્યું, તેનાથી ચીનના રાષ્ટ્રપતિ માઓ ત્સે તુંગ નારાજ થયા હતા. એમાંથી અકસાઇ ચીન અને હિમાચલની સીમા સળગવા લાગી અને જે ૧૯૬૨માં ઘોષિત યુદ્ધમાં પરિણમી.


અરે બાપરે / જુઓ એક ગુટખા ની પડીકી માટે ફીયાન્સીએ ગુમાવવો પડ્યો જીવ, જાણો ક્યાં પાક્યો છે આવો કપાતર VS 24X7\nMarch 17, 2022 March 18, 2022 Sandip PatelLeaveaComment on અરે બાપરે / જુઓ એક ગુટખા ની પડીકી માટે ફીયાન્સીએ ગુમાવવો પડ્યો જીવ, જાણો ક્યાં પાક્યો છે આવો કપાતર\tPublished on: 12:13 pm, Thu, 17 March 22\nUP ઇફેકટ? ધીરે ધીરે ગુજરાત યુપી જેવું બનતું જાય છે.દિવસે ને દિવસે હવે ગુજરાત માં લુંટ, મર્ડર, અપહરણ, બળાત્કાર, છેડતી અને ખંડણીના ગુનાઓ વધતા જાય છે, અને ગુનાખોરી નું પ્રમાણ પણ વધતું જાય છે. રોજ રોજ બાળકો ગુમ થવા દુષ્કર્મ થવું જેવી ઘટનાઓ હવે સામાન્ય બની ગઈ છે.UP માં પણ ગુનેગારોને જેમ પોલસનો ડર નોહ્તો લાગતો એવી રીતેજ હવે, ગુજરાતમાં પણ UP વાળી શરૂ થઇ ગઈ હોય એવું લાગે છે.\nUP માં ભૂતકાળમાં ઘણા ખુબ નજીવી બાબતે ખૂન થયેલા છે , તેવીજ રીતે ગુજરાતના વલસાડ જીલ્લાના ભીલાડ ગામમાં ચકચારી ઘટના બની છે.તમને જાણીને નવાઈ લાગશે કે આ હત્યા માત્ર ગુટખાની પડીકી માટે કરવામાં આવી છે. જે ઘટના સાંભળીને એવુજ લાગે કે UP જેવા વિસ્તારની હશે.પણ,આ ઘટના ગુજરાતના વલસાડ જીલ્લાના નજીકના ગામમાં રેહતા શ્રમિક પરિવારની છે.\nભીલાડ નજીક રેહતા એક શ્રમિક પરિવારમાં જગદીશ જાદવ નામના યુવકની સગાઇ નીતા ધનગરિયા નામની યુવતી સાથે થઇ હતી, બે માસ બાદ બંનેનાં લગ્ન પણ હતા. થોડા દિવસ પેહલા બંને યુગલો અને અન્ય કામદારો સાથે ભીલાડ પોલીસ સ્ટેશનની હદ વિસ્તારમાં આવેલી એક આંબાવાડીમાં કામ કરવા માટે ગયેલા હતા ત્યારે, અચાનક જ નીતા ગાયબ થઇ ગઈ હતી.\nઆ બાબતે નીતાની બેહન સુનીતાએ આ મામલે મંગેતરને પૂછતાં તેણે, આ બાબતે સમ્પૂર્ણ અજાણ હોવાનો ઢોંગ કર્યો હતો. થોડીવાર બાદ જ્યારે શોધખોળ શરૂ કરતા થોડે, આગળ જંગલ જેવા વિસ્તારમાં એક આંબાના જાડ પરજ નીતાનો સંકાસ્પદ હાલતમાં મૃતદેહ લટકતો જોવા મળ્યો હતો. UP માં પણ આવી રીતે ઘણા બનાવો બન્યા છે.\nથોડીવાર બાદ જ્યારે લોકોએ પોલીસને જાણ કરવામાં આવી હતી કે, એક યુવતીની ગળો ફાંસો ખાધેલી હાલતમાં મૃતદેહ મળ્યો છે.ત્યારે આ યુવતીનો મંગેતર પણ ત્યાં પોહચી ગયો હતો, અને કામદારો જ્યાં કામ કરતા હતા, ત્યાનો કોન્ટ્રાકટર શૈલેશ પણ આવી ગયો હતો. ખૂનની ઘટનાને આત્મહત્યામાં ખપાવી દેવાના હેતુથી ભીલાડ પોલીસ સમક્ષ સત્ય છુપાવવા પ્રયાસ કર્યો હતો. ભૂતકાળમાં UP માં નિરક્ષરતાને કારણે પણ થયેલું છે.\nવધારે સારવારના બહાને તેને તાત્કાલિક હોસ્પિટલ લઇ જવામાં આવી હતી. જ્યા તેને તબીબ દ્વારા મૃત જાહેર કરવામાં આવી હતી. પરંતુ આ બાબતે હોસ્પીટલના સત્તાધીશો અને સ્ટાફને દાળમાં કઈ કાળું હોવાનો અંદાઝ આવી જતા, તેમણે પોલીસ ખાતાને તુરંત જાણ કરી હતી. પોલસે હોસ્પિટલ પોહ્ચ્તાની સાથેજ કાર્યવાહી આરંભી દીધી હતી.પોલીસે શંકમદ વ્યક્તિઓની સ્થળ પરજ પુછતાછ શરૂ કરી દીધી હતી.UP થી આવેલા કામદારો ની સંખ્યા પણ ગુજરાતમાં ઘણી છે.\nપોલસે સંપૂર્ણ ઘટનાનો તાગ મેળવ્યા પછી મંગેતર તરફ શંકાની સોય હોવાનું માનીને છેલે મૃતક યુવતીના મંગેતરની કડક પૂછપરછ અને ઉલટતપાસ શરૂ કરી હતી, જેમાં આરોપી ભાંગી પડ્યો હતો અને પોલીસ સમક્ષ સત્ય સ્વીકારીને પોતેજ પોતાની મંગેતરની હત્યા કરી હોવાનું સ્વીકાર્યું હતું. યુવકે કહ્યું હતુકે પોતાની મંગેતરને ગુટખા ખાવાની વધારે પડતી આદત હોવાના કારણે તેણે હત્યા કરી હોવાનું કબુલ્યું હતું.\nઆમ હવે લોકો એવું કહી રહ્યાછે કે UP જેમ ગુજરાતમાં પણ, ધીરે ધીરે ધોળે દહાડે ખૂન અપહરણ જેવા બનાવો સામાન્ય થઇ ગયા છે, UP ની માફક હવે ગુજરાતમાં પણ ગુનેગારોને પોલીસનો ડર નહિ હોય?\nભારે કરી / ચાલુ ગાડીએ સેલ્ફી લેવી વરરાજાને મોંઘી પડી, જુઓ વિડિઓ વાઇરલ થતા થયું એવું કે જાણીને તમારી પણ આંખો પોહળી થઇ જશે : જુઓ વિડિઓ\nJune 15, 2022 June 15, 2022 Sandip Patel


જૂનના અંત સુધી રાજ્યભરમાં પહોંચી જશે ચોમાસુંઃ આ વર્ષે ૧૦૦ ટકાથી વધુ વરસાદની આગાહીઃ\nઅમદાવાદ તા. ૧૦ઃ ગુજરાતમાં ચોમાસાએ દસ્તક દીધી છે અને વલસાડ, નવસારી, ડાંગમાં મેહુલિયાએ એન્ટ્રી કરી છે. જૂનના અંત સુધીમાં સમગ્ર રાજ્યમાં ચોમાસું વિધિવત્ રીતે પહોંચી જશે તેવી આગાહી કરાઈ છે.\nગુજરાતમાં ચોમાસાએ દસ્તક દીધી છે. સામાન્ય રીતે ૧પ મી જૂન પછી ચોમાસું ગુજરાતમાં આવતું હોય છે, પરંતુ આ વખતે વહેલુ આગમન થયું છે. દક્ષિણ ગુજરાત સુધી પહોંચી ગયેલા ચોમાસાએ વલસાડ, નવસારી, ડાંગ ઉપરાંત દાદરાનગર હવેલીમાં વરસાદ વરસાવ્યો છે. સૂત્રોના જણાવ્યા પ્રમાણે ૩૦ જૂન સુધીમાં સમગ્ર રાજ્યમાં ચોમાસું બેસી જશે.\nદક્ષિણ ગુજરાતમાં ધમાકેદાર એન્ટ્રી થતાં વલસાડ જિલ્લામાં દે ધનાધન વરસાદ ખાબક્યો છે. દાદરાનગર હવેલી વિસ્તારમાં ૪ ઈંચ જેટલો વરસાદ પડી ગયો છે. ૧ર મીથી ૧પ મી જૂન દરમિયાન દક્ષિણ ગુજરાત સાથે ભાવનગર, અમરેલી, ગીરસોમનાથ, જૂનાગઢ, પોરબંદર, રાજકોટ, બોટાદ, દિવ, અમદાવાદ, આણંદમાં પણ હળવાથી ભારે વરસાદ પડવાની શક્યતા છે.\nગુજરાતમાં આ વર્ષે ૧૦૩ થી ૧૦પ ટકા સુધી વરસાદ પડવાની આગાહી છે. છેલ્લા ર વર્ષથી સરેરાશ ૪૦ ઈંચથી વધારે વરસાદ નોંધાયો છે. પ્રિ-મોન્સુન એક્ટિવિટી અંતર્ગત આજથી ૩ દિવસ રાજ્યના અનેક જિલ્લાઓમાં વરસાદ પડવાના સંજોગો છે.\nદક્ષિણ-પશ્ચિમ મોન્સુન આગળ વધી રહ્યું છે અને ૧૪ જૂન પછી દક્ષિણ ગુજરાતમાં ચોમાસાની વધુ અસર જોવા મળશે. જ્યારે ર૦ જૂન પછી અમદાવાદ સહિત રાજ્યના અન્ય ભાગોમાં વરસાદી માહોલ સર્જાશે અને જૂનના અંતિમ સપ્તાહ સુધીમાં રાજ્યમં વિધિવત્ ચોમાસું બેસી જશે. એની સાથે જ ૧ર થી ૧પ જુલાઈ સુધી રાજ્યમાં સામાન્ય વરસાદ નોંધાયા પછી સારો વરસાદ પડી શકે છે.\nઆગામી ચારથી પાંચ દિવસ દરમિયાન દક્ષિણ ગુજરાતના વિવિધ વિસ્તારોમાં વરસાદી ઝાપટાથી મધ્યમ વરસાદ પડવાની શક્યતા છે. જે મુજબ ૧૧ મી જૂનથી ૧૩ મી જૂન સુધી રાજ્યના સૌરાષ્ટ્ર તથા દક્ષિણ અને મધ્ય ગુજરાતના જિલ્લાઓમાં વીજળીના ચમકારા સાથે હળવાથી લઈને મધ્યમ સુધીનો વરસાદ પડી શકે છે. જેમાં સૌરાષ્ટ્રના ભાવનગર, અમરેલી, ગીરસોમનાથ, પોરબંદર, જૂનાગઢ, રાજકોટ, બોટાદ તથા સુરેન્દ્રનગર જિલ્લાનો સમાવેશ થાય છે, જ્યારે દક્ષિણ ગુજરાતના વલસાડ, નવસારી, ડાંગ, તાપી, નર્મદા, સુરત તથા ભરૃચમાં પણ આ સમયગાળામાં વરસાદની આગાહી જાહેર કરવામાં આવી છે.


BSEના ઑપ્શનમાં ઉલટફેર કરીને અબજોનું કૌભાંડ:8200 કરોડની ટેક્સ ચોરીનો ઘટસ્ફોટ\nશેર બ્રોકર અને એન્ટ્રી ઓપરેટરોની આખી સિન્ડિકેટ: ઈન્કમટેક્સ વિભાગ અને SEBI પણ તપાસમાં જોડાઈ\nનવી દિલ્હી: રેવન્યુ ડિપાર્ટમેન્ટે 8200 કરોડની ટેક્સ ચોરીનો ઘટસ્ફોટ કર્યો છે. અનેક વ્યક્તિઓ અને સંસ્થાઓ પર BSEના ઑપ્શનમાં ઉલટફેર કરીને ટેક્સચોરીને અંજામ આપવાનો આરોપ છે આ કૌભાંડ પાછળ શેર દલાલો અને ઑપરેટરોના એક મોટા ગ્રુપનો હાથ હોવાનું મનાય છે. ઈન્કમટેક્સ વિભાગને દેશના મુખ્ય શહેરોમાં 22 બ્રોકરેજ હાઉસની જાણ થઈ છે. જેમાં પશ્ચિમ બંગાળમાં બ્રોકર હોવાનું કહેવાઈ રહ્યું છે.\nઈન્કમટેક્સ ડિપાર્ટમેન્ટે ગત મહિને જ SEBIને એક પ્રાથમિક રિપોર્ટ સોંપ્યો હતો. જેમાં અંદાજે 20,000 એવા લભાર્થીઓની ઓળખ કરવામાં આવી હતી. જેના આધાર પર આ કૌભાંડનો પર્દાફાશ થયો છે.\nજુલાઈ-2019માં ઈન્કમટેક્સ વિભાગે ઑપરેશન ફૉલ્કોન મારફતે આ તમામ લાભાર્થીઓની ઓળખ કરી હતી. જેમાં દેશના વિવિધ શહેરોની 22 બ્રોકરેજ ઑફિસોનો ખુલાસો થયો હતો. જેમાં મુંબઈ, કોલકતા, કાનપુર, હૈદરાબાદ અને દેશની રાજધાની દિલ્હીનો સમાવેશ થાય છે. હાલ BSEને આવા કોઈ રિપોર્ટ વિશે જાણ ના હોવાથી તેના પર કોઈ ટિપ્પણી કરવાનો ઈન્કાર કર્યો છે.\nઈન્કમટેક્સ ડિપાર્ટમેન્ટની પૂછપરછ દરમિયાન અનેક બ્રોકર્સે એફ એન્ડ ઓ સેગમેન્ટ (F & O)માં ટેક્સ ચોરીનો ગુનો કબૂલ કર્યો છે. જેમાં પોતાની2થી3ટકા ભાગીદારીની વાત કહી છે.ઈન્કમટેક્સ વિભાગને તપાસ દરમિયાન જાણવા મળ્યું કે, આ કૌભાંડ પાછળ શેર બ્રોકર અને એન્ટ્રી ઓપરેટરોની એક સિન્ડિકેટ છે. જે પૈસાના બદલામાં અલગ-અલગ સંસ્થાઓના નફા-નુક્સાનનો રેકોર્ડ રાખે છે. , એન્ટ્રી ઓપરેટર એવા લોકોને કહેવાય છે, જે બિલ જનરેટ કરીને નફા અને નુક્સાનની ઈનવૉઈસ આપે છે.\nઆ કૌભાંડની તપાસને વધુ તટસ્થ અને નિષ્પક્ષ બનાવવા માટે ઈન્કમટેક્સ વિભાગ સિક્યોરિટી એન્ડ એક્સચેન્જ બોર્ડ ઓફ ઈન્ડિયા (SEBI)ની સાથે મળીને કામ કરી રહ્યું છે. પશ્ચિમ બંગાળના એક સુત્રના જણાવ્યા મુજબ, બ્રોકરોની એક આખી સિન્ડિકેટ આ કૌભાંડમાં સામેલ છે.\nઅનેક ટેક્સ પેયર્સે પેની શેરમાં રોકાણ પર લાંબા ગાળાના કેપિટલ ગેઈન ટેક્સ (CGT)નો દાવો કરીને રૂપિયા 1200 કરોડની ટેક્સ ચોરી આચરી છે. ડિસેમ્બર-2019માં અનેક બ્રોકરોના ત્યાં ઈન્કમટેક્સ વિભાગની રેડ પડી હતી. આથી બ્રોકરોએ આવા ઈન્કમટેક્સ અધિકારીઓ વિરુદ્ધ FIR પણ દાખલ કરાવી હતી.\nબોમ્બે સ્ટોક એક્સચેન્જ (BSE)માં રિવર્સલ ટ્રેડિંગ થકી લિક્વિડ સ્ટોક્સમાં રૂ.3500 કરોડ, કરન્સી ડેરિવેટિવ્ઝ ઑપ્શનમાં રૂ.1500 કરોડ, યુનાઇટેડ સ્ટોક એક્સચેન્જમાં 2000 કરોડની ટેક્સ ચોરીને અંજામ આપવામાં આવ્યો છે. આ તમામ રકમનો સરવાળો કરતાં તપાસમાં કુલ 8200 કરોડ રૂપિયાની ટેક્સ ચોરી હોવાનું સામે આવ્યું છે.\nશોપિયામાં સુરક્ષાદળો-આતંકીઓ વચ્ચે અથડામણ ૨ આતંકી ઠાર access_time 2:45 pm IST\nલીંબડીમાં મતદાનના દિવસે ચૂંટણી પ્રચાર માટેના મથકો ઉભા કરવા ઉપર પ્રતિબંધ access_time 11:41 am IST


Market Summary7July 2021 - Invest Allign\nMarket Summary7July 2021\nચોથા દિવસે બજારમાં ધીમો ઘસારો\nભારતીય બજાર પણ વૈશ્વિક બજારોની સાથે સુસ્તીમાં જોડાઈ ગયું છે. 15 મેથી 15 જૂન સુધી સારો દેખાવ દર્શાવ્યાં બાદ છેલ્લાં બે સપ્તાહથી તે નિરસ બની રહ્યું છે. એમાં પણ ચાલુ સપ્તાહે ટ્રેડર્સ અકળામણ અનુભવી રહ્યાં છે. મીડ-કેપ્સમાં હજુ પણ ટ્રેડિંગની સારી તકો સાંપડી રહી છે પરંતુ મોટા-મોટી જોઈએ તો બજાર ટ્રેડર્સ માટે બોરિંગ બની રહ્યું છે. જેની અસર બજારના કામકાજ પર પણ જોવા મળી રહી છે. ગુરુવારે નિફ્ટી 15756ની ટોચ પર ટ્રેડ થયાં બાદ સતત ઘસાતો રહ્યો હતો. તે કામકાજ બંધ થવાના સમયે 15667ની બોટમ બનાવી 15680 પર બંધ રહ્યો હતો. ચાલુ સપ્તાહે તે 150 પોઈન્ટ્સથી વધુ ઘટાડો દર્શાવી રહ્યો છે.\n15600નો સપોર્ટ મહત્વનો\nનિફ્ટી માટે 15600નો સપોર્ટ મહત્વનો છે. કેમકે આ સ્તરની નજીક 34-ડીએમએનું લેવલ છે. જો તે આ સ્તર નીચે બંધ દર્શાવશે તો તેને ટ્રેન્ડ રિવર્સલ તરીકે જોવામાં આવી શકે છે. આ સ્થિતિમાં લોંગ પોઝીશન્સમાં લિક્વેડેશન જોવા મળી શકે. જે બજારને 15450ના અગાઉના સપોર્ટ સુધી લઈ જઈ શકે. જોકે હજુ સુધી ક્યાંય કોઈ ટ્રેન્ડ રિવર્સલના સંકેતો મળ્યાં હોવાનું બજાર એનાલિસ્ટ્સ માની રહ્યાં નથી.\nબ્રોકર્સ માટે ડેડલાઈન લંબાવતી સેબી\nમાર્કેટ રેગ્યુલેટર સેબીએ ગુરુવારે માર્કેટ મધ્યસ્થી એવા સ્ટોક બ્રોકર્સ માટે રેગ્યુલેટરી કોમ્પ્લાયન્સિસ માટેની ડેડલાઈનને 30 જૂનથી લંબાવી 31 જુલાઈ કરી હતી. આ નવી ટાઈમલાઈન ગ્રાહકોના કોલ રેકોર્ડ્સની જાળવણી, ક્લાઈન્ટ્સને ફંડીંગના રિપોર્ટિંગ તથા ટ્રેડિંગ ટર્મિનલ્સને ડેઝિગ્નેટેડ અલ્ટરનેટ લોકેશન્સ પરથી ઓપરેટ કરવાની મંજૂરી જેવી બાબતોનો સમાવેશ થાય છે. સેબીએ ડેડલાઈન લંબાવવા માટે કોવિડ મહામારીને કારણે અમલી બનેલા લોકડાઉનને કારણભૂત ગણાવ્યું હતું.\nબજાજ ઓટો સ્પેનમાં ડિઝાઈન સેન્ટર સ્થાપશે\nઅગ્રણી ટુ-વ્હીલર્સ ઉત્પાદક બજાજ ઓટો સ્પેનમાં બાર્સિલોના ખાતે એન્જિનીયરીંગ ડિઝાઈન સેન્ટર(ઈડીસી)ની સ્થાપના કરશે. આ ઉપરાંત તે બ્રાઝિલમાં એસેમ્બલી પ્લાન્ટ પણ બનાવશે. કંપની તેની આંતરરાષ્ટ્રીય હાજરી મજબૂત બનાવવાના ભાગરૂપે આમ કરવા જઈ રહી છે. કંપની સ્પેન ખાતે ઈડીસી પ્લાન્ટ સ્થાપી યુરોપની એન્જિનીયરીંગ ટેલેન્ટનો ઉપયોગ કરવા ઈચ્છે છે. જ્યારે બ્રાઝિલ લેટીન અમેરિકાનું સૌથી મોટું ટુ-વ્હીલર માર્કેટ છે. જ્યાં તે જાપાનીઝ હરિફો સામે પોતાની હાજરી મજબૂત બનાવવા ઈચ્છે છે. અગાઉ કંપનીએ થાઈલેન્ડમાં બેંગકોક ખાતે ભારત બહાર પ્રથમ ઈડીસી પ્લાન્ટની સ્થાપના કરી હતી. જે હાલમાં કાર્યરત છે. સ્પેનમાં તે આ પ્રકારનો બીજો પ્લાન્ટ સ્થાપશે.\nડોલર સામે રૂપિયો 23 પૈસા તૂટ્યો\nભારતીય રૂપિયામાં નરમાઈ ચાલુ રહી છે. ગુરુવારે તે સતત ત્રીજા દિવસે ગ્રીનબેક સામે ઘટીને બંધ આવ્યો હતો. છેલ્લા બે સત્રોથી પ્રમાણમાં સાધારણ ઘટાડો દર્શાવતો રૂપિયો ગુરુવારે 23 પૈસા ગગડી 74.55ના દોઢ મહિનાના તળિયા પર જોવા મળ્યો હતો. વૈશ્વિક બજારમાં ડોલર ઈન્ડેક્સમાં મજબૂતી રૂપિયામાં નરમાઈ પાછળનું મુખ્ય કારણ છે. ડોલર ઈન્ડેક્સ 0.04 ટકા સુધરી 92.46ની તાજેતરની ટોચ પર ટ્રેડ થઈ રહ્યો હતો. ગયા સપ્તાહે તેણે 74.30ની સપાટી તોડતાં તેમાં વધુ ઘટાડાની અપેક્ષા રાખવામાં આવી રહી હતી. રૂપિયો 74.37ની સપાટીએ નરમાઈ સાથે ખૂલી વધુ ગગડી ઈન્ટ્રા-ડે રૂ. 74.63ની બોટમ પર જોવા મળ્યો હતો.\nસોનુ-ચાંદી બીજા દિવસે મજબૂત\nવૈશ્વિક બજારમાં નીચા મથાળે સપોર્ટ પાછળ બુલિયનમાં મજબૂતી જોવા મળી રહી છે. ગુરુવારે એમસીએક્સ ખાતે ચાંદીમાં એક ટકાથી વધુનો સુધારો જોવા મળ્યો હતો અને જુલાઈ વાયદો રૂ. 650થી વધુના સુધારા સાથે રૂ. 68774 પર ટ્રેડ થઈ રહ્યો હતો. સોનુ પણ અડધા ટકા મજબૂતી સાથે ટ્રેડ થઈ રહ્યું હતું. એમસીએક્સ ઓગસ્ટ ગોલ્ડ વાયદો રૂ. 238ના સુધારે રૂ. 47077 પર ટ્રેડ થતો હતો. વૈશ્વિક બજારમાં સોનું3ડોલરના સુધારે 1774 ડોલર પર જ્યારે ચાંદી 26.35 ડોલર પ્રતિ ટ્રૌય ઔંસ પર ટ્રેડ થઈ હતી. રૂપિયામાં નરમાઈ પાછળ પણ ભારતીય બજારમાં કિંમતી ધાતુઓના ભાવ વધુ મજબૂત જોવા મળતાં હતાં.\nકેલેન્ડરના પ્રથમ છ મહિનામાં રિટર્ન આપવામાં વિકસિત દેશોએ બાજી મારી\nઈમર્જિંગ માર્કેટ્સ એવા ભારતના બેન્ચમાર્ક નિફ્ટીએ 12 ટકાથી વધુ રિટર્ન સાથે ત્રીજો ક્રમ દર્શાવ્યો\nચીનનો બેન્ચમાર્ક માત્ર 3.4 ટકા રિટર્ન આપી શક્યો જ્યારે કોમોડિટીઝમાં તેજી છતાં બ્રાઝિલે7ટકા રિટર્ન નોંધાવ્યું\nકેલેન્ડર 2021ના મઘ્યાહને રોકાણકારોને વળતર આપવામાં વિકસિત બજારો અગ્રણી રહ્યાં છે. ઘણા વર્ષો બાદ વિકાસશીલ અથવા ઈમર્જિંગ બજારો કરતાં તેમનો દેખાવ ચડિયાતો જોવા મળ્યો છે. વૈશ્વિક સ્તરે ટોચની 500 કંપનીઓનું પ્રતિનિધિત્વ ધરાવતો એસએન્ડપી-500 ઈન્ડેક્સ 14.26 ટકા સાથે સૌથી સારુ વળતર દર્શાવી રહ્યો છે. જ્યારે ત્યારબાદ જર્મનીનો ડેક્સ અને ટેક્નોલોજી ઈન્ડેક્સ નાસ્ડેક, બંને 13 ટકાનું રિટર્ન દર્શાવી રહ્યાં છે. ભારતીયો માટે સારી બાબત એ છે કે સ્થાનિક બેન્ચમાર્ક નિફ્ટી-50એ પણ રોકાણકારોને 12 ટકાથી વધુનું રિટર્ન પૂરું પાડ્યું છે.\nજાન્યુઆરીથી જૂન મહિનાની આખર સુધીમાં વિકાસશીલ બજારો કરતાં વિકસિત બજારોમાં જોવા મળેલું ઊંચું રિટર્ન સૂચવે છે કે વિકસિત અર્થતંત્રો સ્થાનિક લિક્વિડીટી સપોર્ટને કારણે કોવિડ મહામારીનો સામનો વધુ સારી રીતે કરી શક્યાં છે અને તેઓ ઝડપી આર્થિક રિકવરી દર્શાવી રહ્યાં છે. જ્યારે ઊભરતાં અર્થતંત્રો હજુ પણ મહામારી સામે ઝઝૂમી રહ્યાં છે. આશ્ચર્યની વાત એ છે કે ડાઉ જોન્સ ઈન્ડસ્ટ્રીઅલ એવરેજ તેની ટોચથી થોડો છેટે ચાલી રહ્યો છે ત્યારે એસએન્ડપી 500 તેની ટોચ પર ટ્રેડ દર્શાવી રહ્યો છે. ચાલુ સપ્તાહે યુએસના ત્રણ બેન્ચમાર્ક્સમાંથી ડાઉ જોન્સ સિવાય એસએન્ડપી 500 અને નાસ્ડેક નવી ટોચ પર ટ્રેડ થઈ રહ્યાં છે. 2021ની શરૂમાં 3756ના સ્તરે ટ્રેડ થઈ રહેલો એસએન્ડપી 500 જૂન મહિનાના અંતે 4300ના સ્તર નજીક જોવા મળતો હતો. આમ તેણે 14 ટકાથી વધુનું રિટર્ન દર્શાવ્યું હતું. યુરોપના સૌથી મોટા અર્થતંત્ર જર્મનીના શેરબજારે પણ સારો દેખાવ નોંધાવ્યો છે. ત્યાંનો બેન્ચમાર્ક ડેક્સ 13.20 ટકાના રિટર્ન સાથે વિકસિત બજારોમાં અગ્રણી રિટર્ન દર્શાવી રહ્યો છે. તે પણ તેની સર્વોચ્ચ ટોચ નજીક ટ્રેડ થઈ રહ્યો છે. ટેક્નોલોજી કંપનીઓનું પ્રભુત્વ ધરાવતો યુએસ સ્થિત નાસ્ડેક પણ 13 ટકા રિટર્ન સાથે સારો દેખાવ સૂચવી રહ્યો છે. તે ડિસેમ્બર 2020ની આખરમાં 12888ના બંધ ભાવ સામે 14500ની સપાટી પાર કરી ગયો છે. એ વાત ઉલ્લેખનીય છે કે છેલ્લા ત્રણ કેલેન્ડર્સથી તે વૈશ્વિક બેન્ચમાર્ક્સમાં સૌથી શ્રેષ્ઠ દેખાવ દર્શાવી રહ્યો છે. જોકે નાસ્ડેકથી સારો દેખાવ નિફ્ટી-50એ કર્યો છે. ભારતીય બેન્ચમાર્ક 13982ના 2020ના બંધ ભાવ સામે 15900ની સપાટી દર્શાવી ચૂક્યો છે. અલબત્ત, છેલ્લા કેટલાંક સત્રોથી તે 15900ના સ્તરે ટ્રિપલ ટોપ બનાવી પાછો પડ્યો છે તેમ છતાં છ મહિનામાં 12 ટકાથી વધુ સારા રિટર્ન સાથે ટોચના બેન્ચમાર્ક્સમાં ત્રીજા ક્રમે આવતો હતો. જ્યારે હરિફ એવા ચીનનો શાંઘાઈ કંપોઝીટ ઈન્ડેક્સ છ મહિનામાં માત્ર 3.4 ટકા રિટર્ન સૂચવી રહ્યો છે. બ્રિક્સ ગ્રૂપમાં સમાવિષ્ટ બ્રાઝિલનો બોવેસ્પા પણ7ટકા રિટર્ન દર્શાવે છે. નવાઈની બાબત એ છે કે કોમોડિટી આધારિત અર્થતંત્ર ધરાવવા છતાં બ્રાઝિલનું બજાર ચડિયાતો દેખાવ નથી દર્શાવી શક્યું. કોમોડિટીઝના ભાવમાં છેલ્લા છ મહિનામાં તીવ્ર વૃદ્ધિ જોવા મળી છે. જેનો લાભ ત્યાંના કોમોડિટી ઉત્પાદકોને મળે તે સ્વાભાવિક છે. જાપાનનો નિક્કાઈ પણ અન્ય વિકસિત દેશોની સમકક્ષ રિટર્ન આપી શક્યો નથી. યૂકે અને ફ્રાન્સના બજારો9ટકાથી વધુ રિટર્ન દર્શાવી રહ્યાં છે ત્યારે જાપાનનો નિક્કાઈ માત્ર 4.9 ટકાનો સુધાર દર્શાવી શક્યો છે.\n2021ના પ્રથમ છ મહિનામાં અગ્રણી બેન્ચમાર્ક્સનો દેખાવ\nS&P 500 14.26%\nMSCI વર્લ્ડ 12.43%\nડાઉ જોન્સ 12.44%\nહેંગ સેંગ(હોંગ કોંગ) 5.86%\nશાંઘાઈ કંપોઝીટ(ચીન) 3.40%


સત્યની શોધમાં/ભીમાભાઈ - વિકિસ્રોત\n← વિનોદિનીને ઘેર સત્યની શોધમાં\nઝવેરચંદ મેઘાણી ‘તમને ચાહું છું !’ →\n“રામરામ ! ઓહો ભાઈબંધ !” પીઠાના થડા ઉપર અઢારે કલાક ખીલા જેવા પગ ખોડીને ખડા રહેનાર ભીમાભાઈએ શામળને સત્કાર દીધો. ભાઈબંધને નખશિખ નિહાળ્યો. નવી જ ચમક દેખી. દીદાર ફરી ગયા છે. હસીને પૂછ્યું : “અરે વાહ રે ! આ શો દમામ ?”\n“મને નોકરી મળી છે, ભાઈ, વિશ્વબંધુ-સમાજના પ્રાર્થનામંદિરમાં.”\n“હોય નહીં ! સાચેસાચ તું શું સરગના વેમાનને ડાંડીએ વળગી પડ્યો ?”\nએ કટાક્ષને ન ગણકારતાં આજુબાજુ નજર કરી, કોઈને ન જોતાં -શામળે વાત ઉચ્ચારી : “ભીમાભાઈ, જરા ખાનગી વાત કરવી છે.”\n“મને વારેવારે આ વિચાર આવે છે : ભીમાભાઈ, તમે મારા ઉપર મોટી મહેરબાની કરી છે. તમારું દિલ અશરાફ છે. આવા ધર્મી જીવ થઈને તમે દારૂના ધંધામાં શા સારુ પડ્યા છો, ભીમાભાઈ ?”\nભીમાભાઈ મરક મરક થતે મોઢે શામળની સામે તાકી રહ્યા : “ઓહો, ભાઈબંધ ! મને બોધ કરીને તારા વેમાનમાં ભેળો ઉપાડવાની તારી દાનત લાગે છે કે શું !”\n“તમારે પગે પડું છું, ભીમાભાઈ ! આ મશ્કરીની વાત નથી. હું મારું જિગર ચીરીને આ વાત કહેવા આવેલ છું.”\nશામળ એટલી બધી કરુણાર્દ્ર આંખે જોઈ રહ્યો, કે ભીમાભાઈનું હૃદય ભીનું થયું. એ વાતમાં તો પોતાને કશો સાર ન લાગ્યો, છતાં પોતે કહ્યું : “બોલ, બોલ દોસ્ત ! હું સાંભળીશ.”\nશામળે દારૂની સામે લાંબું ભાષણ આદર્યું : “અરે ભીમાભાઈ, વિચાર કરો, દારૂએ કેટલાનો દાટ વાળ્યો છે ! એના કેફમાં ભાન ભૂલીને એક જણે સ્ત્રીહત્યાનું પાપ હજુ પાંચ દી પહેલાં જ વહોર્યું. એ મારી જાતમાહેતીની વાત છે,” વગેરે વગેરે.\n“સાચું, ભાઈ શામળ !” ભીમાએ જવાબ દીધો, “એટલા સારુ હું પોતે તો દારૂની છાંટ પણ લેતો નથી.”\n“ને છતાં બીજાને વેચો છો ?”\n“શું તું એમ ધારે છે ભાઈબંધ, કે મને એ લેવા આવનારા ઉપર અદાવત છે ?”\n“ત્યારે શીદ વેચો છો ?”\n“વેચું છું, કેમ કે એ મારો ધંધો ઠર્યો. એના ઉપર મારો પેટગુજારો છે - હું તો બસ એટલું જ જાણું છું.”\n“આ તો નખોદિયો ધંધો !”\n“જેવો કહે તેવો. પણ તું જુએ છે કે એમાં નાણાંની છોળો નથી. આખો દિવસ ને પોણી રાત આંહીં ઊભા રહીને મારા પગનાં પાણી ઊતરે છે. મારા તકદીરમાં કોઈ તહેવાર કે છૂટી પણ નથી. મહિને મહિને મને રૂપરડી પંદર મળે છે. મારે બાયડી છે. ને નાનું છોકરું વધ્યું છે. હવે આ દશામાં મારે શું કરવું ? કહે.”\nશામળની સન્મુખ એક નવી દુનિયા ઊઘડી. આજ સુધી એ માનતો કે કલાલો અને પીઠાવાળાઓ અંતરથી જ સડેલા, હરામી ને જગતના શત્રુઓ છે. એથી ઊલટું સાચે જ શું એ બાપડાઓનેય પેટગુજારા ખાતર ધંધામાં ઘસડાવું પડે છે ?\nઆટલા વિચાર માત્રથી જ શામળની સેવાભાવના પ્રજ્વલિત થઈ ઊઠી. એણે કહ્યું : “સાંભળો, ભીમાભાઈ ! હું જો તમને કોઈ નીતિનો ધંધો મેળવી આપું, કે જેમાં તમને પેટ પૂરતું જડી રહે, તો તમે આ પાપનો ધંધો છોડો ખરા ?”\n“સોગંદ ખાઉં, છોડી દઉં, ફગાવી દઉં !”\n“વાહ ભીમાભાઈ !”\n“પણ જો ભાઈ, નવો ધંધો કાયમી હોય તો જ. નીકર પછી બાયડી-છોકરાંને લિલામમાં મૂકવા નીકળવાની મારી તૈયારી હજુ નથી થઈ, ભાઈ શામળ !”\n“બરાબર છે. તમને હૈયે બેસે તેવો ધંધો મારે મેળવી આપવો. પછી છે કાંઈ ?”\n“પણ ભાઈબંધ ! ધંધા તે શું તારા ખીસામાં ખખડે છે ?”\n“તેનું તમારે શું કામ છે, ભીમાભાઈ ? જુઓ, હું પાકું કરીને આવું છું કે નહીં ?”\nથોડે દિવસે શામળ ધર્મપાલજીની પાસે પહોંચ્યો. એનું નામ પડતાં જ પંડિતજીને માથામાંથી ચસકા આવવા માંડ્યા. શામળે જઈને ભીમાભાઈની આખી વાત રજૂ કરી. એની વાત કરવાની રીતથી ધર્મપાલ ચમક્યા. એક કારકુનને પણ પ્રાર્થના, ઉપદેશ, વાર્તાલાપો વગેરેમાં સરખે દરજ્જે હાજર રહેવા દેવામાં ભૂલ થઈ છે. એને ટપ ટપ બોલતાં ને વિચારતાં આવડ્યું છે; અપાત્ર વિદ્યા પડી ગઈ !\n“ભાઈ શામળ, આ તો હવે અવધિ થઈ. હું લક્ષ્મીનગરમાં સહુને ધંધો અપાવી ન શકું,” એ કંટાળીને બોલ્યા.\n“પણ પંડિતજી,” શામળ જીવ ખાવા લાગ્યો, જળોની માફક ચોંટ્યો, “આપ સમજો તો ખરા ! આ માણસ પાપનો ધંધો લઈ બેઠો છે, કેમ કે એને બીજું ચોખ્ખું કામ નથી જડતું. એને શુદ્ધ જીવન જીવવાની તક નહીં આપો ?”\n“હું એ બધું સમજું છું, શામળ !”\n“પણ એને તક ન આપો તો પછી એને સુધારવા મથવાનો અર્થ શો ?”\nધર્મપાલજીને જાણે વીંછીએ ચટકો ભર્યો. થોડી વાર કડવી ચુપકીદી રહી. પછી ધર્મપાલજીએ કહ્યું : “જો ભાઈ, તને સમજાવવાનું કામ વ્યર્થ છે. પણ તારે આટલી ગાંઠ વાળવી પડશે, કે દુનિયામાં કામધંધા વિના વલખાં મારતાં બેસુમાર માણસો છે, ને તેની સામે કમભાગ્યે કામ ઓછાં છે.”\n“જી હા, તે તો પ્રોફેસર ચંદ્રશેખર પણ કહેતા હતા. એ તો એ જ વાત શીખવે છે, છતાં તમે કહેલું કે એ શિક્ષણ ઝેરી છે. નહીં ?”\n“અં… અં… અં…” ધર્મપાલજી હોઠ પલાળવા લાગ્યા.\nશામળનો સન્નિપાત જોર પર આવ્યો : “તો તો પછી પ્રોફેસરસાહેબના ગુરુ હર્બર્ટ સ્પેન્સરની જ વિદ્યા સાચી ઠરી ને ? માણસો વધુ છે, ધંધા થોડા છે, માટે માણસોએ લડવું રહ્યું. એટલે કે જીવન એક સંગ્રામ છે, ને સ્વાર્થી હોય તે જ તેમાં ટકે છે. બાપડો ભીમાભાઈ જો પીઠાને થડે ન બેસે, તો બીજો જે પાપી બનવા તૈયાર હોય તે બેસી જાય, ભીમોભાઈ ખલાસ થાય ને પેલો ફાવી જાય. એ તો આપ જોઈ શકો છો ને ?”\n“હા ભાઈ !” ધર્મપાલજી નાસીને ક્યાં જાય ?\n“આપ જ કહેતા હતા કે એ હાલતમાંથી બચવાનો એક માત્ર રસ્તો બીજાને માટે જીવીને બીજાઓની સેવા કરવાનો છે. ત્યારે આ હું શું એ નથી કરી રહ્યો ?”\n“સાચું ભાઈ, પણ આપણે શું કરી શકીએ ?”\n“એમ કેમ કહો છો ? આપ તો સમાજના ને મંદિરના છત્ર છો. આપે અનુયાયી વર્ગને આ વાત કહેવી જ જોઈએ, કે જેથી આખી સ્થિતિમાં પલટો થાય.”\n“પણ શો પલટો, ભાઈ ?”\n“એ તો મને પણ સૂઝતું નથી, સાહેબ. પણ એક વાત હું સમજું છું : અમુક મનુષ્યોની કને બેસુમાર નાણાં છે. આપના અનુયાયી મંડળમાં જ શું એવા લોકો નથી, કે જેની પાસે સો વર્ષે પણ ન ખૂટે તેટલી સંપત્તિ ભરી છે ?”\n“તે હશે, પણ તેથી શી હાનિ છે ?”\n“હાનિ, હાનિ ! – હાનિ એ કે બીજા હજારોની કને એ કારણે જ દમડીયે નથી રહી. વિચારી જુઓ – કે અત્યારે, આ ક્ષણે જ આ લક્ષ્મીનગરમાં ભૂખમરાથી મૃત્યુને શરણ થઈ રહેલ કેટલાં મનુષ્યો છે. તેઓ કામ માગે છે. તેઓને સારુ કામ નથી ! આપ મારી સાથે જોવા ચાલશો ? ધર્મપાલજી, લીલુભાઈ શેઠની જ મિલમાં કામ મેળવવા સારુ વલખાં મારતી છોકરીઓ છે. છતાં લીલુભાઈ શેઠ એને કામ દેતા નથી.”\n“એમાં તો બીજું શું થાય, ભાઈ ? કાપડનો જથ્થો બહુ વધી પડ્યો છે.”\n“ખોટી વાત. અનેક લોકોની કને નગ્નતા ઢાંકવાને સારુય કાપડ ક્યાં છે ? આ મારી બહેન તેજુના ઓઢણામાં થીગડાં તો જુઓ ! –”\n“પણ તેઓની કને કાપડ ખરીદવાનાં નાણાં ન હોય તેમાં કોઈ શું કરે ?”\n“હં-હં – બરાબર મેં કહ્યું તે જ આવીને ઊભું રહ્યું. તેઓ કને નાણાં નથી, કેમ કે નાણાં બધાં શ્રીમંતોને ત્યાં સંઘરાયાં છે.”\nકશો જવાબ મળ્યો નહીં. ધર્મપાલજીના મોં પર કંટાળો હતો, પણ શામળની દૃષ્ટિ જાડી થઈ ગઈ હતી. એણે તો અંતરની વરાળ ઠાલવવા માંડી : “શા માટે લીલુભાઈ શેઠ ગરીબોની સામે મિલોને તાળાં મારે છે ? પોતાને કાપડ વધી ગયું હોય તો પછી પોતાની મિલમાં મજૂરોને સહુને પોતપોતાને સારુ કાપડ કાં ન બનાવવા આપે ?”\n“એ તો છેક મૂર્ખાઈની જ વાત થઈ, શામળ !”\n“કેમ સાહેબ !”\n“તો તો તે લોકો વરસ આખાની પોતાની જરૂરિયાત કરતાંયે વધુ કાપડ એક દિવસમાં કાઢી નાખશે.”\n“તો તો વધારે સારું. વધારાનું કાપડ તેઓ બીજાં જેઓને જરૂર હશે તેને આપી શકશે – ને એ બીજા લોકો તેઓને એ કાપડની બદલીમાં બીજી ચીજો પૂરી પાડશે. મારી તેજુબહેનનો જ દાખલો લ્યો; એને કાપડ ઉપરાંત જોડાની, ઘરની, દવાની ને વધુમાં વધુ તો પેટપૂરતા અનાજની જરૂર છે. વળી આપ કહેશો કે જગતમાં સહુને સારુ પૂરા દાણા નથી; તો હું કહું છું કે એમ કેમ હોય ? આ દિતુ શેઠના બંગલા પાછળની પડતર જમીનનો કંઈ પાર છે ? આખા શહેરને પૂરું પાડે તેટલું અનાજ ત્યાં ઊગી શકે. ને છતાં અત્યારે ? અત્યારે એ જમીન ઉપર શરતના ઘોડા ઉછેરાય છે – જે ઘોડા ઉપર કોઈ કદી ચડતું પણ નથી.”\n“પણ ભાઈ શામળ ! હું – હું એમાં શું કરું ?”\n“આપ આવું બોલો છો ત્યારે મને બહુ દુઃખ લાગે છે, સાહેબ !”\n“આપે કહ્યું છે કે આપણે પોતાનું બલિદાન આપીને પણ અન્યને સહાય કરવી. મેં આપના પર શ્રદ્ધા મૂકી છે. આપને પગલે હું ચાલવા તૈયાર થયો, ને હવે આપ જ મને નહીં દોરો ?”\nઆ શબ્દો ધર્મપાલજીના હૈયા સોંસરવા નીકળી ગયા.\nશામળનું હૃદય પણ પિસાઈ જતું હતું. “પંડિતજી”, એના મોંમાંથી ચીસ નીકળી ગઈ, “આપ ધર્મપાલ થઈને, ગાયોના ગોવાળને સ્થાને હોવા છતાં, આ બાબત પર કેમ ચૂપ બેસી શકો ? ગરીબ ગાયો ભૂખે મરતી હોય ત્યારે આખલા લીલા ચરિયાણની મોજ ઉડાવે, એ દીઠા છતાંય ગોવાળ ચૂપ રહી શકે કે ?”\n“ભાઈ શામળ !” હાથ મસળતાં પંડિત બોલ્યા, “તારી વાત ખરી છે. આવતા રવિવારે હું આ બેકારીના પ્રશ્ન પર જ વ્યાખ્યાન રાખીશ.”\n“વાહ ! હું આપનો ખૂબ ખૂબ આભાર માનું છું, પંડિતજી !”\nશામળની આંખોમાંથી આંસુની ધાર નીકળી ગઈ.\n"https://gu.wikisource.org/w/index.php?title=સત્યની_શોધમાં/ભીમાભાઈ&oldid=129037" થી મેળવેલ\nઆ પાનામાં છેલ્લો ફેરફાર ૬ જુલાઇ ૨૦૨૦ના રોજ ૨૨:૧૬ વાગ્યે થયો.


Readgujarati.com: પરણવું તો હતું પણ…. – સુરેશ દલાલ\nપરણવું તો હતું પણ…. – સુરેશ દલાલ\nJune 12th, 2006 | પ્રકાર : સાહિત્ય-લેખો |9પ્રતિભાવો »\nરાતના ક્યારેક ઊંઘ ઊડી જાય તો મને ગમે છે. જાત જોડે વાત કરવાનો મોકો મળે છે. દિવસ આખો તો વેરાયેલા વિખરાયેલા વૃત્તિઓ અને પ્રવૃતિઓની ગલીકૂંચીમાંથી બહાર આવી હું મને મળી શકું છું મારા જ પોતાના રાજમાર્ગ પર.\nજાત જોડે વાત કરવી એટલે પોતા વિશે અને જાત વિશે બને એટલા સાક્ષીભાવે વિચાર કરવો તે. જે કાંઈ ઘટના કે દુર્ઘટના બની હોય એના વિશે કઈ કઈ પરિસ્થિતિ, પ્રક્રિયા જવાબદાર હતી કે પછી જે પરિણામ આવ્યું તે એક સુખદ કે દુ:ખદ અકસ્માત જ ? પૃથક્કરણ કે પીંજણ કર્યા વિના સંયોજનની કળા જો મનુષ્યને હૃદયગત થઈ જાય તો એ શુભચિંતક કે વિચારક ન રહે. આંખો કરી રાખીને ભાવભીના હૃદયથી જગતને પાળવું જોઈએ.\nજરાક કોઈક આપણી વિશે આડુંઅવળું બોલે તો તરત આપણે આપણું ઉપરાણું લઈને ફરતા હોઈએ છીએ. બચાવનામું લઈને જીવવાનો કોઈ અર્થ નથી. આપણે આપણાથી વિખૂટા છીએ અને જગત સાથે એકાકાર નથી. ઉપરછલ્લી રીતે જીવી જવાય છે. આ આપણા જીવનને મળેલો શાપ છે. આપણે આપણા જ અહંકારના પીંજરામાં પુરાયેલા છીએ. જગતની બાદબાકી કરીએ છીએ અને જાતનો સરવાળો કરીએ છીએ. સ્વકેન્દ્ર અને સર્વકેન્દ્રીની સમતુલા એ જીવન.\nઅહમને કારણે આપણને વાતવાતમાં વાંકુ પડે છે. હસવું અને હસી કાઢવુંની આપણી વૃત્તિ સંકોચાઈ ગઈ છે. આપણે આપણા વિશે વધુ પડતા આળા થઈ ગયા છીએ અને આપણી જ આળપંપાળ કરીએ છીએ. આપણા ગુણના ગુણાકાર આપણી જાતે જ કરીએ છીએ. પ્રશંસાની બાબતમાં સ્વાવલંબી સ્વાવલંબી રહેવું એ સારું લક્ષણ નથી. આપણા અવગુણનો ભાગાકાર કરવાની આપણને આદત પડી છે. શેષ રહે છે એવો ને એવો આપણો અડીખમ અહમ.\nકોઈનું સારું જોઈને જે માણસ રાજી ન થાય એ ખલનાયક. કોઈના દુ:ખે દુ:ખી ન થાય પણ અંદરથી એક પ્રકારનું સુખ અનુભવે એ પરપીડક અને ખલનાયક.\nકેટલાક લોકો જીવનને એટલી બધી ગંભીરતાથી લે છે કે એનો જીવનરસ આપમેળે સુકાતો જાય છે. કેટલાક ભયથી જ જીવે છે. હંમેશાં કોઈને કોઈ સલામતીની શોધમાં ફરતા હોય છે. કેટલાકને અઢેલવા માટે કોઈને કોઈ સંબંધનું ઓશીકું જ જોઈએ. સાચો પ્રેમ પરાધીન કરતો નથી. ‘પડશે એવા દેવાશે, ચિંતાકોર્યું મન પછી તો એકઝાટકે ટેવાશે’ – એવા અભિગમથી જીવવું જોઈએ. કઈ આપત્તિ આવશે એની ચિંતામાં ને ચિંતામાં આજને આ ક્ષણને શું કામ વેડફી દેવી. પ્રત્યેક ક્ષણ સુવર્ણકણ છે, માત્ર રજકણ નથી. બાહોશ થઈને સતત જીવવા કરતાં જીવવા માટે થોડીક બેહોશીની પણ જરૂર છે.\nમારે જીવવું છે, પૂરા શોખથી, નર્યા આનંદથી. કાર્યકારણની પીંજણમાં પડવું નથી. કોઈને ખુલાસાઓ આપવા નથી. સિદ્ધાંતની બાબતમાં સમાધાન કરવું નથી. જે મળે છે એનો આનંદ છે અને આટલું મળ્યું એને માટે ઈશ્વરનો ઋણી છું. માણસને જોઈએ શું ? થોડાંક સાધન-સગવડ મળે એટલું ધન – જે કોઈની મહેરબાનીથી નહીં પુરુષાર્થથી પ્રાપ્ત થયું હોય, સમજણભર્યા થોડક જણ આસપાસ હોય એ ગનીમત છે. પ્રેમ અને સમજણ એકમેકના પર્યાય જેવાં હોવા જોઈએ. આટલું હોય એ પૂરતું નથી. જાતની બહાર નીકળવાની પણ જરૂર હોય છે. હવાફેર જેવો આ અનુભવ છે. તમે કોઈની પડખે ક્યારેક ઊભા રહ્યા છો ? કોઈને માટે કશું કરવા જેવો બીજો આનંદ ભાગ્યે જ મળે. કોઈકને માટે આપણું પોતાનું ધન કે ધનથી પણ વધુ મૂલ્યવાન સમય લૂંટાવી દેવાની આંતરિક શક્તિ હોવી જોઈએ. પોતાની જ આસકિતમાં પડેલો માણસ પશુની જેમ પોતા માટે બધું જ કરશે પણ બીજા માટે કશુંય નહીં કરી છૂટે.\nઆપણને વાતવાતમાં ઓછું આવે છે અને ઓછું પડે છે. લોકોને ઓટલો ન મળતો હોય ત્યારે એવા પણ કેટલાક ધનપીધેલા છે કે એમને બે હજાર સ્ક્વેર ફૂટનો ફલૅટ નાનો પડતો હોય છે. રજનીશ કહે છે એમ જેટલો મોટો ફલૅટ જોઈતો હોય એટલો મોટો અહંકાર આડો ફાટતો હોય, બંગલા જેટલો અહમ હોય છે. અહમનો સ્વભાવ પહોળા થઈને પથરાવાનો છે. સંકોચાય તે અહમ નહીં.\nપરદેશમાં તો ઘેર ઘેર ફૅમેલી ડૉક્ટરની પ્રથા ઓલવાતી ગઈ. કોઈ કહેતું હતું કે હમણાં હમણાં આ પ્રથા અમેરિકામાં ફરી પાછી પુનર્જીવિત થઈ રહી છે. આપણે ત્યાં ફૅમેલી ડૉક્ટરની પ્રથા કંઈક અંશે જળવાઈ રહી છે એ સારી વાત છે. જેમ દરેક ન્યાતને એના ગોર હોય છે એમ પ્રત્યેક કુટુંબને એના ફૅમિલી ડૉકટર હોય છે. અમારાં ડૉકટર પ્રવીણાબહેન શાહ છે. એ પોતે દ્રઢપણે માને છે કે પ્રત્યેકને પોતાના ફૅમિલી ડૉકટર હોવા જ જોઈએ. માત્ર રોગીને જ નહીં કે માત્ર રોગને જ નહીં પણ દર્દીના આસપાસ કુટુંબને પણ ઓળખવાનું હોય છે. ફૅમિલી ડૉકટર કુટુંબના કુળદેવ કે કુળદેવી જેવું સ્થાન ધરાવે છે. એમની પાસે સમગ્ર માહિતી હોય છે. પ્રવીણાબહેન શાહ અત્યંત કોઠાસૂઝ ધરાવતાં ડૉકટર છે. દર્દીને અડધી રાહત તો ડૉકટર કઈ રીતે વાત કરે છે એના પરથી મળી રહે. દર્દી સાથે વાત કરવી એ મોટામાં મોટી કળા છે, એવી વાત જેનાથી ડૉકટરની દર્દી પ્રત્યેની નિસબત પ્રગટ થાય.\nડૉ. પ્રવીણાબહેને એક બહેનને એમ સમજાવ્યું કે તમે નકારાત્મક વિચારોને હાંકી કાઢો. કોઈ પણ બાબતમાં ઓછું ન આવવું જોઈએ. પરિસ્થિતિને હસી કાઢતાં આવડવું જોઈએ. પાંસઠ વર્ષની એક અપરિણીત સ્ત્રી હતી. એને એના બાર વર્ષના ભત્રીજાએ પૂછયું કે ફોઈ તમે પરણ્યાં કેમ નથી ? પેલી સ્ત્રીએ માત્ર એટલું જ કહ્યું કે પરણવું તો હતું પણ વાડી જ મળી નહીં.\nવાતને હસી કાઢવી કે એક જ વાતને ઘૂંટી ઘૂંટીને રડ્યા કરવું – એનો બધો જ આધાર તમારા જીવનના અભિગમ પર છે. અહમનો સ્વભાવ છે કે નાનામાં નાની વાતને ‘પ્રેસ્ટિજ ઈશ્યુ’ બનાવવો. પોતાનો કક્કો ખરો કરવામાં ઘણીવાર જીવનની બારાખડી જ ભૂંસાઈ જતી હોય છે.\nજેમ વિચારો આવે છે તેમ લખું છું. અહીં એક પછી એક સીડીનાં પગથિયા ગોઠવ્યાં નથી. અહીં પરોપદેશે પાંડિત્યની વાત નથી. આ તો જાત સાથેની વાત તમને કરી અને આ રીતે જાણે કે મેં જ મને સ્વબોધ આપ્યો.\n« Previous પર્વ-પ્રસંગ\nપત્નીને મશીન નથી બનાવવી – ગુલાબદાસ બ્રોકર Next »\nમારું પ્રિય પુસ્તક આજે શોધવું અઘરું છે. આ શોધ માટે બાળપણથી અત્યાર સુધીની જીવનયાત્રાની સાથે વાંચનયાત્રાને યાદ કરવા મથ્યો. બહુ જ નાનો હતો ત્યારે પંચતંત્રની વાતો, ઈસપની નીતિકથાઓ, બકોર પટેલ (કદાચ 1થી 21 ભાગ), ગિજુભાઈની વાતો, તારાબહેનના પાઠો રસપૂર્વક વાંચ્યા, વારંવાર વાંચ્યાનું સ્મરણ છે. કિશોરાવસ્થાથી કુમારાવસ્થામાં પ્રવેશ પછી ગોળીબારની મુસાફરી, ગરુડની પાંખે (હંસાબહેન મહેતાની), ચંદ્રલોકની મુસાફરી (મૂળશંકર ભટ્ટનું ભાષાંતર), સૌરાષ્ટ્રની ... [વાંચો...]\n9 પ્રતિભાવો : પરણવું તો હતું પણ…. – સુરેશ દલાલ\nSARAS MANOMANTHAN ! UTAM VICHAR! ! DAREK JAN JO AAVI RITE VICHARVANI PRACTICE PADE TO SWARG DHARATI PAR UTTRE !\nઘણી જ સુંદર વાત કવિ શ્રી સુરેશ દલાલે કરી છે કે જીવન માં ગમે તેવી વાત ને પચાવતા આવડવી જોઇએ. લેખ માં એક વાક્ય સરસ છે કે ” પોતાનો કક્કો ખરો કરવામાં ઘણીવાર જીવનની બારાખડી જ ભૂંસાઈ જતી હોય છે.” માણસ માં જ્યાં સુધી અહમ હશે ત્યાં સુધી તે તેની આસપાસ ની સુંદરતા નહી નિહાળી શકે.\nઆભાર મૃગેશભાઇ .\nJune 14, 2006 at 12:48 am\nafteralong time i read real truth of life\nshree suresh dalal na darek vakyo ma sachota dekhai aave che,ane paheli j var ma harday ne sprshi jay che.khub j sundar rite aalekhan karyu che,ane darek vakyo ek aarisa nu kam kare che,jema aapne aapnane joi shkiae che ..Aabhar\nVeru True..!! Its really nice article..\nનકારાત્મક વિચારોને હાંકી કાઢો. કોઈ પણ બાબતમાં ઓછું ન આવવું જોઈએ. પરિસ્થિતિને હસી કાઢતાં આવડવું જોઈએ.\nMe too strongly believe that negative thinking and approach brings only negativity in life.\nManish B. Shah says:\nUttam Vicharo ane Uttam lekhan.\nMosquito ringtone. says:\nMosquito ringtone. Ringtone converter….\nખૂબ જ સરસ લેખ છે.\nજીવનને પૂરેપૂરી રીતે જીવવાની ચાવી આપી દીધી છે.


કોરોનાકાળમાં ઉદ્યોગો દ્વારા 85% સ્થાનિકોને રોજગારીના નિયમનું ઉલ્લંઘન, તાતા મોટર્સ દ્વારા બે વર્ષમાં 3494, તો ફોર્ડ દ્વારા 2882 લોકલને જ રોજગારી! | Violation of 85% local employment by industries in Corona period, 3494 in two years by Tata Motors, 2882 local employment by Ford! - Divya Bhaskar\nViolation Of 85% Local Employment By Industries In Corona Period, 3494 In Two Years By Tata Motors, 2882 Local Employment By Ford!\nભાસ્કર એનાલિસિસ:કોરોનાકાળમાં ઉદ્યોગો દ્વારા 85% સ્થાનિકોને રોજગારીના નિયમનું ઉલ્લંઘન, તાતા મોટર્સ દ્વારા બે વર્ષમાં 3494, તો ફોર્ડ દ્વારા 2882 લોકલને જ રોજગારી!\nરાજ્યમાં સ્થપાતા મોટા ભાગના ઉદ્યોગમાં સ્થાનિકોને રોજગારી આપવાની નીતિનું ક્યાંય પાલન નહીં\nખાનગી કંપનીઓ તો ઠીક કેન્દ્ર સરકારના 20 એકમો પણ નિયમ પાળતા નથી!\nજરૂરિયાત પ્રમાણે અનુભવી સ્થાનિક ઉમેદવારો ન મળવાથી આ સ્થિતિનો દાવો\nવોકલ ફોર લોકલ. નેતાઓએ સૂત્રને તો ફેમસ બનાવી દીધું પણ સ્થાનિક રોજગારી બાબતે લોકલ ફોર વોકલ હકીકતથી વેગળી વાત છે. રાજ્ય સરકારની નીતિ પ્રમાણે, રાજ્યમાં સ્થાપાતા ઉદ્યોગોમાં 85 ટકા સ્થાનિકોને રોજગારી આપવામાં આવે. પણ સ્થાનિક બેરોજગારોને રોજગારી આપવાના નિયમનું ઉલ્લંઘન થાય છે.\nકેન્દ્ર સરકારની કંપનીઓનું પણ નિયમભંગ\nશ્રમ,કૌશલ્ય અને રોજગાર વિભાગના તા. 31-03-1995ના ઠરાવની જોગવાઇઓ પ્રમાણે, રાજ્યમાં સ્થપાતા દરેક ઔદ્યોગિક એકમોએ આ બાબતનું પાલન કરવું પડે. પણ હકીકત એ છે કે ખાનગી કંપનીઓ તો ઠીક પણ કેન્દ્ર સરકારની રાજ્યમાં આવેલી કંપનીઓમાં પણ આ નિયમોનું પાલન થતું નથી. તાતા મોટર્સ, સુઝુકી મોટર, ફોર્ડ ઇન્ડિયા, કોલ્ગેટ-પામોલિવ, હોન્ડા મોટરસાઈકલ જેવી જાણીતી કંપનીઓ સામે તો સ્થાનિક રોજગારીની નિયત ટકાવારી જળવાતી હોવાની ફરિયાદો છે જ.\nનોંધપાત્ર બાબત એ છે કે રાજ્યમાં આવેલા કેન્દ્ર સરકારના કુલ 27 જાહેર સાહસો પૈકી7એકમોમાં સ્થાનિક રોજગારીની ટકાવારી જળવાય છે જ્યારે 20 એકમોમાં સ્થાનિક રોજગારીની નિયત ટકાવારી જળવાતી નથી. આ કંપનીઓ દ્વારા વર્ષ 2020 અને 2021માં સ્થાનિક બેરોજગારોને કેટલી રોજગારી આપવામાં આવી તેનો ખુલાસો તાજેતરમાં વિધાનસભામાં પણ થયો હતો.\nબે વર્ષમાં કોણે કેટલા પ્રમાણમાં સ્થાનિક બેરોજગારોને રોજગારી આપી?\nકંપનીનું નામ2વર્ષમાં રોજગારી સ્થાનિક રોજગારી -2020\nસ્થાનિક રોજગારી -2021\nતાતા મોટર્સ, સાણંદ 3494 1887 1607\nસુઝુકી મોટર, અમદાવાદ 2454 1157 1297\nફોર્ડ ઇન્ડિયા, સાણંદ 2882 1505 1377\nકોલગેટ-પામોલિવ, સાણંદ 624 330 294\nહોન્ડા મોટરસાઈકલ, સાણંદ 4837 2651 2,186\nસ્ટીલ ઓથોરિટી ઓફ ઇન્ડિયા 47 26 21\nઇન્સ્ટિટ્યુટ ઓફ રિઝર્વોયર સ્ટડીઝ\n2608 1200 1408\nસેન્ટ્રલ વેરહાઉસિંગ, અમદાવાદ 78 60 18\nકોટન કોર્પોરેશન, અમદાવાદ 53 27 26\nનૉ-જૉબ - ... કંપનીઓ સામે પગલાં તરીકે માત્ર ચર્ચા થાય છે, કોઇ કાર્યવાહી નહીં!\nવિધાનસભામાં સરકાર દ્વારા દરેક વખતે એક જેવો જવાબ આપવામાં આવ્યો હતો કે, સ્થાનિક રોજગારીની નિયત ટકાવારી જળવાય એ માટે રોજગાર કચેરી દ્વારા શ્રમ અને રોજગાર વિભાગના તા. 31-03-1995ના ઠરાવની જોગવાઇઓ અંગે વારંવાર પત્રો લખી ધ્યાન દોરવામાં આવે છે. દર6મહિને સ્થાનિક રોજગારીની ટકાવારી ના જાળવતાં એકમો સાથે મીટિંગ્સ પણ કરવામાં આવે છે. આ ઠરાવ મુજબ કામગીરી કરવા જણાવવામાં પણ આવે છે. એકમોને કઇ મુશ્કેલીઓ પડે છે એ જાણી તેના નિરાકરણ માટે પ્રયાસો પણ કરવામાં આવે છે. ભરતી મેળાઓનું આયોજન કરી સ્થાનિકોને રોજગારી મળી રહે એવા પ્રયાસો કરવામાં આવે છે. કેન્દ્ર સરકાર હસ્તકના જાહેર સાહસોમાં કેન્દ્ર કક્ષાએથી ભરતી, બદલી અને બઢતી થતી હોવાના કારણે ટકાવારી જળવાતી નથી. સ્થાનિક સ્તરે યોગ્ય ઉમેદવાર નહીં મળતા હોવાથી પણ આ સ્થિતિ સર્જાય છે.


પાકિસ્તાનમાં શીખ-હિંદુ બાદ 15 વર્ષીય ખ્રિસ્તી કિશોરીને બળજબરીથી બનાવાઈ મુસ્લિમ – Revoi.in\nપાકિસ્તાનમાં શીખ-હિંદુ બાદ 15 વર્ષીય ખ્રિસ્તી કિશોરીને બળજબરીથી બનાવાઈ મુસ્લિમ\nSeptember 7, 2019 Revoi 0\nSeptember 7, 2019 Revoi\nપાકિસ્તાનમાં લઘુમતીઓ પર અત્યાચાર\nપાકિસ્તાનમાં હિંદુ-શીખ-ખ્રિસ્તી યુવતીઓના બળજબરીથી ધર્માંતરણ\nપાકિસ્તાનના પંજાબ પ્રાંતમાં ખ્રિસ્તી કિશોરીનું બળજબરીથી ધર્માંતરણ\nનવી દિલ્હી : પાકિસ્તાનમાં “મારીને મુસલમાન બનાવવાનો મુલ્લાઓનો ધંધો” જોરશોરથી ચાલી રહ્યો છે. પાકિસ્તાનમાં શીખ અને હિંદુ યુવતીઓના બળજબરીથી ધર્માંતરણ અને નિકાહના મામલા સામે આવ્યા છે. હવે પંજાબ પ્રાંતની એક ખ્રિસ્તી કિશોરીના પિતાનો આરોપ છે કે તેમની પુત્રીને સ્કૂલના પ્રિન્સિપલે બળજબરીથી ધર્માંતરણ કરાવીને ઈસ્લામ અંગિકાર કરાવ્યો છે.\nઆ ખ્રિસ્તી કિશોરીની વય 15 વર્ષીય છે અને તેનું નામ ફાઈર છે. ખ્રિસ્તી કિશોરીના પિતા પ્રમાણે, તેમની પુત્રીની સ્કૂલના પ્રિન્સિપલ લાહોરથી 50 કિલોમીટર દૂર શેખપુરા જિલ્લાના એક મદરસામાં લઈ જઈને તેનું બળજબરીથી ધર્માંતરણ કરાવ્યું છે. આ પ્રિન્સિપલનું નામ સલીમા બીબી છે. બળજબરીથી ધર્માંતરીત ખ્રિસ્તી કિશોરીના પિતાએ પ્રિન્સિપલ સલીમા બીબી સામે પોલીસ ફરિયાદ દાખલ કરી છે.\nખ્રિસ્તી કિશોરીના પિતાનું કહેવું છે કે તેમની પુત્રીને બળજબરીથી મદરસામાં લઈ જઈને બંધ કરી વામાં આવી. પરિવારને તેને મળવાની મંજૂરી આપવામાં આવી નહીં.\nઆ મામલે બુધવારે તેમણે પાકિસ્તાનના પંજાબ પ્રાંતના માનવાધિકાર પ્રધાનને ફરિયાદ કરી છે. તેના પછી એફઆઈઆર નોંધવામાં આવી છે અને બુધવારે કિશોરીને મદરસામાંથી મુક્ત કરાવવામાં આવી છે.\nખ્રિસ્તી પીડિતાના પિતાનું કહેવું છે કે તેમની પુત્રીનું બળજબરીથી સોમવારે ધર્માંતરણ કરાવવામાં આવ્યું છે. તેને મદરસામાંથી મુક્ત કરાવીને દારૂલ અમનમાં રાખવામાં આવી છે. જણવવામાં આવે છે કે કિશોરીને તેના પરિવારને સોંપી દેવામાં આવશે.\ntags: conversion muslim\nprevious બલ્લેબાજ વિકેટ કીપર દિનેશ કાર્તિકે એવું તો શું કર્યું કે, BCCIએ તેને નોટીસ ફટકારી\nnext ફરી એકવાર પાકિસ્તાનને લાગશે મરચું, ભારત-અમેરિકાની સેનાઓનો સંયુક્ત યુદ્ધાભ્યાસ


Posted on 10:20 am October 31, 2019 Author Charu ShahComments Off on અમેરિકામાં અચાનક ઉતર્યું પાયલોટ વગરનું રહસ્યમય વિમાન, આ જોઈને દુનિયાના ચોંકી ગઈ- રસપ્રદ લેખ\nવાયુ સેનાનું એક રહસ્યમયી અંતરિક્ષ યાન2વર્ષના અભિયાન બાદ ધરતી પર પરત ફર્યું છે. અમરેકી વાયુસેનાના ખુફિયા સ્પેરક્રાફટ એક્સ -37 બી રવિવારે પૃથ્વીની 780 દિવસની પરિક્રમા કરીને પરત ફર્યું હતું. આ સ્પેર ક્રાફટ જોવામાં તો નાના સ્પેસક્રાફટ જેવું દેખાય છે.\nએક્સ 37 બી યાન રિવારે ફ્લોરિડામાં કેનેડાના અંતરિક્ષ કેન્દ્રમાં પહોંચ્યા હતા. વાયુસેનાએ આ બાબતે મૌન રહ્યું છે કે 2017માં સ્પેસ એક્સ રોકેટ પ્રક્ષેપણ બાદ આખરે તેને શું કર્યું હતું ? ફરીથી ઉપયોગમાં લેનાર આ યાન માટેનો 780 દિવસનો રેકોર્ડ કાયમ કરી લીધો છે. આ એક સ્પેસ શટલ જેવું દેખાય છે. પરંતુ તેનો આકાર તેની તુલનામાં ઓછો છે. અધિકારીઓનું કહેવું છે કે,આ મિશનને તેના લક્ષ્યની કામયાબીથી પૂરું કર્યું છે. આ મિશન સ્પેસ એક્સના ફાલ્કન-9 રોકેટની મદદથી7સપ્ટેમ્બર, 2017ના રોજ લોન્ચ કરવામાં આવ્યું હતું.\nસૂત્રો અનુસાર, અમરેકી વાયુસેના આ સ્પેસક્રાફટનો પ્રયોગ પૃથ્વીની બહારની કક્ષામાં કોઈ સ્પેશિયલ મિશનને અંજામ આપવા માટે કરવામાં આવે છે. બતાવવામાં આવી રહ્યું છે કે, સૈન્ય પ્રયોગોના ઇતિહાસમાં આટલા લાંબા સમય સુધી કોઈ ટેસ્ટ કરવામાં નથી આવ્યો.\nઅમેરિકી વાયુસેનાએ આ પ્રયોગથી સંબંધિત કોઈ પણ વિસ્તૃત માહિતી આપવાનો ઇન્કાર કરી દીધો છે. અમેરિકી વાયુસેના તરફથી ફક્ત એટલું જ કહેવામાં આવ્યું છે કે, આ કાર્યક્રમનો ઉદેશ્ય અંતરિક્ષમાં ઊભી થનાર પરિસ્થતિને ઓછી કરવા અને અંતરિક્ષમાં ઉપયોગ થનાર વાહનોનો ફરો ઉપયોગ કરવાનો હેતુ છે.\nઅમેરિકી વાયુસેના અનુસાર, એક્સ 37બી મિશન વાયુસેના અનુસંધાન પ્રયોગશાળા(એએફઆરએલ) માટે પ્રયોગ કરવામાં આવ્યો હતો. એએફઆર એલ અંતરિક્ષ, વાયુ અને સાઇબરસ્પેસ સેક્ટરો માટે વોરફાઇટિંગ ટેક્નોલોજીનો વિકાસ કરવાનો છે.\nPosted on 1:57 pm February 4, 2021 Author Niraj Patel\nએરપોર્ટ ઉપર મોટાભાગે આપણે જોઈએ છીએ કે નિશ્ચિત માત્રામાં જ સમાન લઇ જવા દેવામાં આવે છે. જો વધારે વજન તમારે લઇ જાઉં હોય તો તેના માટે તમારે વધારાનો ચાર્જ પણ ચૂકવવો પડે છે. જેના કારણે ઘણા લોકો કપડાં વધારે પડતા જ પહેરી લે છે અથવા તો ખાવાનો સામાન પણ એરપોર્ટ ઉપર જ ખાઈને વજન ઓછું More..\n9:41 pm July 10, 2021 Shah Jina Comments Off on પ્રિયંકા ચોપરા ખૂબ જ બોલ્ડ અને ગ્લેમરસ લુકમાં પહોંચી રેસ્ટોરન્ટ, ડ્રેસની કિંમત જાણી રહી જશો હેરાન


ઘણા વર્ષો પછી બન્યો 72 કલાક માટે રાજયોગ પૂર્ણિમાની રાત આ રાશિવાળાનો બેડો પાર કરાઇ દેશે - Gujarati Post\nમેષ : તમારે કોઈ પણ જ તમારા એક્શન પ્લાન સાથે આગળ વધવું જોઈએ. તમારા દિલમાં થોડી ચિંતા છે જે ઠીક છે અને સ્વાભાવિક છે, તેના વિશે અસ્વસ્થ થશો નહીં. તમારી પાસે બધી હકીકતો છે, અને તેથી તમારે આવી ગભરાટની પરિસ્થિતિનો સામનો કરવામાં નિર્ભય રહેવું જોઈએ.\nવૃષભ : કંટાળાને દૂર કરવા માટે તમારે તમારા જીવનમાં થોડો રંગ ઉમેરવો જોઈએ. કંટાળાજનક દિનચર્યામાંથી બહાર આવો અને તમારા જીવનમાં કેટલીક મનોરંજક પ્રવૃત્તિઓનો સમાવેશ કરો. તમારે ખ્યાલ રાખવો જોઈએ કે તમારા જીવનની જવાબદારી લેવાની જવાબદારી તમારી છે અને આ સમય શ્રેષ્ઠ છે. તમારી દ્રષ્ટિ પર વિશ્વાસ રાખો અને તમે તમારા બધા કાર્યોને થોડા સમયમાં પૂર્ણ થતા જોશો.\nમિથુન : તમને લાગશે કે વસ્તુઓ તમારી અપેક્ષા મુજબ કામ કરી રહી નથી અને આ નિરાશા તરફ દોરી શકે છે. વધુમાં, તમે અન્યના વ્યવસાયમાં દખલ કરો છો, જે તેમની પાસેથી મજબૂત પ્રતિક્રિયા આકર્ષિત કરી શકે છે. શ્રેષ્ઠ વ્યૂહરચના એ છે કે તમારા કાર્ય પર ધ્યાન કેન્દ્રિત કરો અને દિવસે દિવસે વધુ સારું થવા પર ધ્યાન કેન્દ્રિત કરો.\nકર્ક : છેલ્લા કેટલાક અઠવાડિયા દરમિયાન, તમે ઘણા ભાવનાત્મક તણાવમાં છો, પરંતુ જ્યારે તમે છેલ્લા કેટલાક સપ્તાહમાં શું થયું તેનું વિશ્લેષણ કરો છો, ત્યારે તમે તારણ કાશો કે તે ખૂબ જ નજીવી બાબતો હતી અને તેના કારણે તમે બિનજરૂરી તાણ લીધું છે. ખૂબ જ હળવા રહો અને વિચારવાનું બંધ કરો.\nસિંહ : તમે તમારી આસપાસ કેટલીક નકારાત્મક અનુભવી શકો છો, પરંતુ તેનાથી દૂર ન જાવ કારણ કે લોકો એક ક્ષણ વિશે જાણી શકે છે. આખો સમય ખુશખુશાલ વર્તન જાળવો, ખૂબ હસો અને લોકો સાથે રહેવાનો આનંદ લો. આ સમય સારો જણાય છે તેથી દિલથી આનંદ માણો.\nકન્યા : યાદ રાખો કે શેતાન વિગતમાં છે! સારી વિગતો પર ધ્યાન આપો કારણ કે તેનાથી તમારા કામમાં મોટો ફરક પડશે. કારણ માટે ખૂબ પ્રતિબદ્ધ બનો અને તમારી આસપાસ ફરતા ભાવનાત્મક મેલોડ્રામાને કારણે લાગણીઓથી દૂર ન રહો. તમારા બધા પડતર કાર્યો યાદ રાખો અને તેમને કાળજીપૂર્વક પૂર્ણ કરો.\nતુલા : તમારી પાસે રહેલું ક્યાંય જવાનું નથી અને તમે ખૂબ ખરાબ રીતે અટવાઇ ગયા છો. તમારા લક્ષ્યો તરફ કામ કરતી વખતે તમારો આત્મવિશ્વાસ ગુમાવશો નહીં અને સતત રહો. તમારે તમારી જાતને એક સુપરમેન તરીકે વિચારવું જોઈએ જે કોઈપણ અવરોધને ખૂબ જ સરળતાથી પાર કરી શકે છે, અને તમે જોશો કે તે ખરેખર સરળ છે.\nવૃશ્ચિક : તમે તમારા જીવનમાં કેટલીક સમસ્યાઓનો સામનો કરી રહ્યા છો, અને તેમના અને તમારી આસપાસના લોકો વિશે વલણ લેવાનો સમય આવી ગયો છે, નહીં તો તમારી આસપાસના લોકો તમને માની લેશે. તેમને જે ખ્યાલ નહીં આવે તે કામનું દબાણ છે જેનો તમે સામનો કરી રહ્યા છો. તમારા મંતવ્યો ખુલ્લેઆમ વ્યક્ત કરો.\nધનુ : તમે આનંદથી ભરપૂર રહેશો. કેટલાક સારા સમાચાર છે અને તમે તેને તમારા નજીકના મિત્રો, સહકર્મીઓ અને સંબંધીઓ સાથે શેર કરવા માટે રાહ જોઈ શકતા નથી. ચર્ચા કરતી વખતે ખૂબ સાવચેત રહો કારણ કે કેટલાક અન્યાયી લાભ લેવાનો પ્રયાસ કરી શકે છે અને ખોટી અફવાઓ ફેલાવી શકે છે. ખુશ રહેવું સારું છે પરંતુ તમારી લાગણીઓને થોડો નિયંત્રિત કરવાનો પ્રયાસ કરો.\nમકર : તમારો અભિપ્રાય વ્યક્ત કરવામાં શરમાશો નહીં. વાત કરવાની અનિચ્છા તમને કેટલીક શ્રેષ્ઠ તકોથી વંચિત કરી શકે છે. તમારું જ્ઞાન અન્ય લોકો સાથે શેર કરો, અને તમને બદલામાં રસપ્રદ વિચારો પણ મળશે જે લાંબા ગાળે ખૂબ મદદરૂપ સાબિત થઈ શકે છે. ધીરજ રાખો કારણ કે સારી વસ્તુઓ તેમનો સમય લે છે.\nકુંભ : કેટલાક વૈચારિક સંઘર્ષોને કારણે આજે તમે તમારા માતા-પિતા સાથે વિવાદમાં પડી શકો છો. તે હેરાન કરી શકે છે પરંતુ ઉંડો શ્વાસ લો અને સમજો કે તેઓ ફક્ત તમારા શુભેચ્છકો છે. તેઓ તમને કેટલીક સલાહ આપી રહ્યા છે, અને તમારે તંદુરસ્ત ચર્ચા વિના નિષ્કર્ષ પર ન આવવું જોઈએ.\nમીન : વર્તમાન ગ્રહોની સ્થિતિને કારણે તમે ખૂબ જ આરામદાયક અને સુરક્ષિત અનુભવશો. બધું તમારી તરફેણમાં ચાલી રહ્યું છે. તેથી, આ પગલાનો આનંદ માણો. તમારી જાતને શાંત અને સર્જનાત્મક રાખવા અને તમારી ઉત્પાદકતા વધારવા માટે કેટલીક સારી ટેવો વિકસાવો જેમ કે સંગીત વાંચવું અથવા સાંભળવું.\n← સુધી આ4રાશિઓ પર ઢોળાશે ધનથી ભરેલો કળશ રહો તૈયાર મળશે લાભ\nગુરુવાર નો દિવસ શાનદાર રહેશે વૃષભ મકર સહિત આ રાશિવાળા માટે દિવસ રહેશે તમારા પક્ષમાં પરિવારનો મળશે સહયોગ →


Halloween નિમિતે આમીરખાનની દીકરીએ ડરાવનો મેકઅપ કરીને ઉજવ્યો આ દિવસ - જુવો ઈરા ખાનની બિહામણી તસ્વીરો - Gujarati News & Stories\nHalloween નિમિતે આમીરખાનની દીકરીએ ડરાવનો મેકઅપ કરીને ઉજવ્યો આ દિવસ – જુવો ઈરા ખાનની બિહામણી તસ્વીરો\nઆમિર ખાનની પુત્રી ઇરા ખાન સોશિયલ મીડિયા પર સક્રિય રહે છે. તાજેતરમાં, તે ડિપ્રેસન વિશેની તેમની પોસ્ટ વિશે ઘણી ચર્ચામાં હતી. આ મુદ્દે ખુલ્લેઆમ બોલવા બદલ તેમની પ્રશંસા પણ કરવામાં આવી હતી. તેમજ ઇરા તેના કેટલાક ફોટાઓને કારણે ઇન્ટરનેટ પર પ્રભુત્વ ધરાવે છે. ઇરાએ હેલોવીન પ્રસંગે આ ફોટા શેર કર્યા છે. જેમાં તે ખૂબ જ ડરામણી મેકઅપની છે. ઇરાએ એમ પણ કહ્યું હતું કે તેની યોજના લોકોને ડરાવવાનો છે પરંતુ કોવિડ 19 ના કારણે તેણે આ યોજના રદ કરી દીધી હતી.\nઇરા ખાને ઈંસ્ટાગ્રામ એકાઉન્ટ પર તેની કેટલીક તસવીરો શેર કરી છે. આ ફોટામાં ઇરા ખૂબ જ ડરામણી મેકઅપ પહેરેલી જોવા મળી રહી છે. આ ફોટામાં જોવા મળી રહ્યું છે કે ઇરાએ તેના ચહેરાની એક તરફ મેકઅપની કરી છે. તેમની પાસે મરૂન લિપસ્ટિક લગાવી છે.\nઇરાએ હેલોવીન માટે ડરામણી મેકઅપ સાથે બ્લેક ડ્રેસ પણ પહેર્યો છે. આ ફોટામાં ઇરા તેના મિત્રો સાથે મસ્તી કરતી જોવા મળી રહી છે.\nઆ ફોટામાં અને આ ફોટામાં ઇરા ખૂબ જ સુંદર અને સ્ટાઇલિશ લાગી રહી છે, તેણે હેલોવીન માટે તેની યોજનાઓ વિશે જણાવ્યું છે.\nઆ ફોટા સાથે ઈરાએ લખ્યું – જો હેલોવીન ભારતમાં મોટી વાત ન હોય તો શું થયું? ઉજવણી અને વસ્ત્ર અપના કોઈપણ બહાનું ચાલશે. તમારા કપડા, ડેનિયલની કબાટ અને જયની કબાટમાં રાખેલી વસ્તુઓથી ક્રીએટીવ બનાવા માટે.\nતેમણે આગળ લખ્યું- મેં યુક્તિ અને સારવાર વિશે વિચાર્યું અને મેં મારી બિલ્ડિંગના બાળકોને ડરાવવાનું વિચાર્યું પણ .. કોવિડના કારણે અમે અમારા ઘરે રહ્યા, પોશાક પહેર્યો અને જમ્યા. કેટલું દરાવણું છે. Happy Halloween.


રાજ્યમાં આગામી દિવસોમાં માવઠું પાડવાની હવામાન વિભાગે કરી આગાહી | Avadhtimes\nHome ગુજરાત રાજ્યમાં આગામી દિવસોમાં માવઠું પાડવાની હવામાન વિભાગે કરી આગાહી\nરાજ્યમાં આગામી દિવસોમાં માવઠું પાડવાની હવામાન વિભાગે કરી આગાહી\nગુજરાત રાજ્યમાં હાલમાં ઠંડીમાં થોડો ઘટાડો જોવા મળી રહૃાો છે. પરંતુ હવામાન વિભાગ દ્વારા આગાહી કરવામાં આવી છે કે રાજ્યમાં આગામી દિવસોમાં માવઠું પડી શકે છે. અને રાજ્યમાં ઠંડીમાં વધારો થઈ શકે છે. આગામી ૨૭ થી ૩૧ જાન્યુ.ઠંડીની આગાહી કરવામાં આવી છે. રાજ્યમાં માવઠાની આગાહી ને લઇ ખેડૂતોની ચિંતામાં વધારો થયો છે. માવઠાની આગાહીને પગલે રવિપાકને નુકસાનની ભીતિ સેવાઈ રહી છે.\nહવામાન વિભાગના જણાવ્યા અનુસાર આગામી સમયમાં ૮ ડિગ્રી સુધી તાપમાનનો પારો ગગડી શકે છે. ૧ થી ૧૧ ફેબ્રુ.સુધી ઉ.ભારતમાં વધુ ઠંડી પડશે. અને જેની કોલ્ડ વેવની ગુજરાતમાં અસર જોવા મળશે. નોધનીય છે કે, ફેબ્રુઆરીની શરૂઆતમાં વેસ્ટર્ન ડિસ્ટર્બન્સણે કારણે ઉત્તરીય પર્વતીય ભાગોમાં ભારે હિમવર્ષા થવાની આશંકા છે.\nજેને લઇ ઉત્તર પ્રદેશથી લઈને દિલ્હી, મધ્યપ્રદેશ, રાજસ્થાન તેમજ ઉત્તર-પૂર્વ ગુજરાત અને દક્ષિણ ગુજરાત સુધી વાદળો ઘેરાશે. જેના પરિણામે ફેબ્રુઆરીની શરૂઆતમાં રાજ્યના કેટલાંક ભાગોમાં માવઠું થવાની પણ શક્યતાઓ રહેલી છે. બાદમાં વાદળો વિખરાંતાં ફેબ્રુઆરી માસમાં કાતિલ ઠંડી પડી શકે છે.


મુન્દ્રામા સ્કૂલના પ્રૌઢ ટ્રસ્ટી અને યુવાન શિક્ષિકા રંગેહાથ રંગરેલીયા મનાવતાં ઝડપાયા- વાયરલ થયેલી કલીપે સર્જી ચકચાર\n(ભુજ) મુન્દ્રામાં જાણીતી શાળાના પ્રૌઢ વયના ટ્રસ્ટી અને યુવાન શિક્ષિકા ઈલુ ઈલુ કરતા રંગે હાથ ઝડપાયા અને ઝડપાયા બાદ આ પ્રૌઢ ટ્રસ્ટીની ધુલાઈ કરતી કલીપ સોશ્યલ મીડીયામાં વાયરલ થતાં ચકચાર મચી ગઇ છે. મુન્દ્રા શહેર, તાલુકા ઉપરાંત આ વીડિયો ક્લીપે કચ્છમાં હલચલ સર્જી દીધી છે. શિક્ષણ જગતને શર્મસાર કરતી આ ઘટનામાં આઘાતજનક વાત એ છે કે, રાજકીય સંસ્થા સંચાલિત શાળાના પ્રૌઢ વયના પરિણીત ટ્રસ્ટી તેમની જ શાળાની એક યુવાન પરિણીત શિક્ષિકા સાથે રંગરેલીયા મનાવતા ઝડપાઇ ગયા છે. વાયરલ થયેલી કલીપમાં કેટલાક લોકો જ્યારે આ ટ્રસ્ટીને સવાલો પૂછે છે, અને સુંવાળા સંબધો અંગે તે ટ્રસ્ટીની પત્નીને બોલાવવાનું કહે છે, ત્યારે તે ગેં ગેં ફેં ફેં થઈ જાય છે. આ ઘટના સાથે સંકળાયેલ શિક્ષિકા અને ટ્રસ્ટી બન્ને મુન્દ્રામાં સ્કૂલ સાથે સંકળાયેલા છે. મૂળ અંજારના ઘણા સમયથી મુન્દ્રા રહે છે અને આ શાળાના ફાઉન્ડર ટ્રસ્ટી પણ છે.\nઆ બનાવ ગાંધી જ્યંતીના બન્યો હોવાનું અને સવારે સ્વચ્છતા રેલીને સ્ટાર્ટ આપ્યા બાદ આ પ્રૌઢ ટ્રસ્ટી રંગેહાથ ઈલુ ઈલુ કરતા ઝડપાઇ ગયા હતા. જોકે, એક વ્યક્તિની આવી હરક્તને કારણે ઘણીવાર સંસ્થાએ પણ સહન કરવું પડે છે. જો કે, સોશ્યલ મીડીયામાં વાયરલ થયેલી કલીપ અને મુન્દ્રામાં થયેલા હોબાળા બાદ આ ટ્રસ્ટીને આરએસએસ સંચાલિત સ્કૂલના ટ્રસ્ટી પદેથી રૂખસત આપી દેવાઈ છે. પણ, શૈક્ષણિક સ્થાનોમાં અને પ્રતિષ્ઠિત સંસ્થાઓમાં બેઠેલા વ્યક્તિઓની ભૂલ ઘણીવાર વ્યક્તિની સામાજિક પ્રતિષ્ઠાને ધૂળધાણી કરી દે છે. મુન્દ્રામાં અંગ્રેજી શાળામાં પણ આવો જ કિસ્સો ચર્ચાનો વિષય બન્યો હતો.


bollywood villain amzad khan birthday Amjad was not the first choice for the role of Gabbar interesting story – News18 Gujarati\nAmzad Khan Birthday : ગબ્બરના રોલ માટે અમજદ પહેલી પસંદ ન હતા, રસપ્રદ ગાથા\nઅમજદ ખાન જન્મદિવસ\nઅમજદ ખાનનો જન્મ (Amzad Khan Birthday) 12 નવેમ્બર, 1940માં પાકિસ્તાન (Pakistan)ના પેશાવર શહેરમાં થયો હતો. તેણે પોતાના અભિનયથી ઈન્ડસ્ટ્રીમાં એક અલગ જ ઓળખ બનાવી\nLast Updated : November 11, 2021, 15:53 IST\nમુંબઈ : બોલિવૂડ (Bollywood)ના પ્રખ્યાત વિલન (Villain) અમજદ ખાન (Amzad Khan)નો 12 નવેમ્બરે જન્મદિવસ (Birthday)છે. અમજદ ખાનનો જન્મ (Amzad Khan Birthday) 12 નવેમ્બર, 1940માં પાકિસ્તાન (Pakistan)ના પેશાવર શહેરમાં થયો હતો. તેણે પોતાના અભિનયથી ઈન્ડસ્ટ્રીમાં એક અલગ જ ઓળખ બનાવી હતી. ફિલ્મ 'શોલે' (Sholey)માં તેના ગબ્બર સિંહના પાત્રના ખૂબ વખાણ થયા હતા. જોકે, ગબ્બરની ભૂમિકા માટે અમજદ દિગ્દર્શકની પહેલી પસંદ ન હતો. અહીં અમે તેમની સાથે જોડાયેલી કેટલીક એવી વાતો જણાવી રહ્યા છીએ...\n'શોલે'માં ડેનીને વિલન બનવું હતું\nઅમજદ ખાને 100 થી વધુ ફિલ્મોમાં અભિનય કર્યો હતો પરંતુ ફિલ્મ 'શોલે'માં તેનું પાત્ર સૌથી યાદગાર હતું. ખાસ વાત એ છે કે 'શોલે'માં વિલનની ભૂમિકા માટે અમજદ ડિરેક્ટર રમેશ સિપ્પીની પહેલી પસંદ ન હતા. તે આ રોલ માટે ડેનીને ફાઈનલ કરવા ઈચ્છતો હતો, પરંતુ તેની તારીખો ન મળવાને કારણે અમજદ ખાનને આ રોલ મળ્યો. અમજદના અવાજમાં ફિલ્મના સંવાદો ખૂબ લોકપ્રિય થયા હતા.\nઅમિતાભ સાથે ગાઢ મિત્રતા હતી\nઅમજદ ખાન અને અમિતાભ બચ્ચને ઘણી ફિલ્મો સાથે કરી હતી અને બંનેની જોડીની ખૂબ પ્રશંસા પણ થઈ હતી. અમિતાભે એક ઈન્ટરવ્યુમાં કહ્યું હતું કે અમજદ મજાકમાં તેમને શોર્ટી કહેતા હતા. 'શોલે' સિવાય અમિતાભ અને અમજદે 'મહાન', 'નાસ્તિક', 'સત્તે પે સત્તા', 'યારાના' જેવી ઘણી ફિલ્મોમાં સાથે કામ કર્યું હતું.\nચાના શોખીન હતા\nઅમિતાભે કહ્યું હતું કે અમજદને ચાનો ખૂબ શોખ હતો અને શૂટ દરમિયાન તે કેટલી ચા પીતો હતો તેની ગણતરી કોઈ કરી શકતું ન હતું. આ ઉપરાંત તેમને ગઝલો અને ઉર્દૂ કવિતાનો પણ શોખ હતો.\nઆ પણ વાંચો - માલા સિંહા B'Day: જ્યારે રેડિયો પર માલા સિંહા અને રાજેન્દ્ર કુમારના મૃત્યુના સમાચાર આવ્યા, જાણો રસપ્રદ વાત\nજ્યારે અમજદનો અકસ્માત થયો હતો\nઅમજદ ખાનનું હૃદયરોગના હુમલાથી મૃત્યુ થયું હતું અને હુમલાનું કારણ એક મોટો અકસ્માત હતો. વાસ્તવમાં, અમજદ ફિલ્મ 'ધ ગ્રેટ ગેમ્બલર'ના શૂટિંગ માટે મુંબઈ-ગોવા હાઈવે પર જઈ રહ્યા હતા અને અચાનક તેમના વાહનને અકસ્માત નડ્યો. અકસ્માત એટલો ખતરનાક હતો કે તે કોમામાં ચાલ્યા ગયા. થોડા સમય પછી તેઓ કોમામાંથી બહાર આવી ગયા પરંતુ તેમનું વજન વધવા લાગ્યું અને 1992માં હાર્ટ ફેલ થવાથી તેમનું મૃત્યુ થયું.\nFirst published: November 11, 2021, 15:53 IST\nBirthday SpecialBirthday જન્મદિવસCelebrities Birthday


PNB ના ગ્રાહકો 31 માર્ચ બાદ ટ્રાન્ઝેક્શન નહીં કરી શકે, જો આ કામ નહીં કર્યું તો... - GSTV\nPNB ના ગ્રાહકો 31 માર્ચ બાદ ટ્રાન્ઝેક્શન નહીં કરી શકે, જો આ કામ નહીં કર્યું તો…\nજો તમારું એકાઉન્ટ દેશની બીજી સૌથી મોટી બેંક PNB (પંજાબ નેશનલ બેંક) માં છે, તો તમારા માટે આ સમાચાર ખૂબ જ મહત્વના છે. કારણ કે PNB બેંકે એક નિવેદન જાહેર કર્યું છે કે, જૂના આઈએફએસસી / એમઆઈસીઆર કોડને બદલી દેવામાં આવ્યો છે. આ કોડ 31 માર્ચ 2021 પછી કામ નહીં કરી શકે. જો કોઈ જૂના કોડનો ઉપયોગ કરશે તો પૈસા ટ્રાન્સફર નહીં થઇ શકે. તમને જણાવી દઈએ કે, 1 એપ્રિલ 2020થી બે સરકારી બેંકો ઓરિએન્ટલ બેંક ઑફ કોમર્સ (OBC) અને યુનાઈટેડ બેંક ઑફ ઇન્ડિયા (UBI) પંજાબ નેશનલ બેંકમાં મર્જ થઇ ચૂકી છે.\nબેંકનું કહેવું છે કે, OBC, UBI ની જૂની ચેક બુક અને IFSC/MICR કોડ 31 માર્ચ 2021 સુધી કામ કરશે. તમને જણાવી દઇએ કે, 1 એપ્રિલ 2020ના રોજ મર્જર બાદ હજી પણ જૂના IFSC/MICR કામ કરી રહ્યાં છે. ગ્રાહકોએ વધારે જાણકારી માટે 18001802222/18001032222 પર ફોન કરવાનો રહેશે.\nશું હોય છે IFSC કોડ?\nIFSC કોડનું આખું નામ ઇન્ડિયન ફાઇનાન્સ સિસ્ટમ કોડ (Indian Finance System Code) થાય છે. ભારતમાં બેંકોની સંખ્યા ખૂબ વધારે હોય છે અને આવી સ્થિતિમાં તમામ બેંકોની બ્રાન્ચને યાદ ના રાખી શકાય. એટલાં માટે RBIએ આ પરેશાની દૂર કરવા માટે તમામ બેંકોની બ્રાન્ચને એક કોડ આપ્યો હોય છે. બેંકની કોઇ પણ બ્રાંચને આ કોડને આધારે ટ્રેક કરવામાં આવે છે.\nઆ કોડ NEFT ધરાવતી શાખાઓની ઓળખ માટે વાપરવામાં આવે છે. આ કોડ ઇલેક્ટ્રોનિક પેમેન્ટ સિસ્ટમ એપ્લિકેશન્સ જેવી કે RTGS (રિયલ ટાઇમ ગ્રોસ સેટેલમેન્ટ), NEFT (નેશનલ ઇલેક્ટ્રિકલ ફંડ ટ્રાન્સફર) અને CFMS (સેન્ટ્રલાઇઝ્ડ ફંડ મેનેજમેન્ટ સિસ્ટમ) માટે વાપરવામાં આવે છે. કોઇ પણ વ્યક્તિ જ્યારે ફંડ ટ્રાન્સફર કરવા ઇચ્છે છે ત્યારે તેને IFSC કોડની જરૂર પડે છે. જેના કારણે લાભાર્થીના ખાતામાં જ ડાયરેક્ટ પૈસા જમા થઇ જાય છે.\nઆઈએફએસસી કોડ 11 અંકોનો હોય છે. આઈએફએસસી કોડના પ્રારંભિક ચાર અક્ષરો બેંકનું નામ સૂચવે છે. આઈએફએસસી કોડનો ઉપયોગ ઇલેક્ટ્રોનિક પેમેન્ટ દરમિયાન થાય છે.\nશું હોય છે MICR કોડ?\nMICR કોડનું આખું નામ મેગ્નેટિક ઇંક કેરેક્ટર રેકોગ્નિશન (Magnetic Ink Character Recognition) થાય છે. MICR કોડ તમામ ચેકોમાં નીચેની સફેદ લાઇનમાં લખવામાં આવે છે. આ પટ્ટીને માઇકર બેન્ડ તરીકે પણ ઓળખવામાં આવે છે. આ કોડનો ઉપયોગ આંતરરાષ્ટ્રીય ટ્રાન્ઝેક્શન માટે પણ થાય છે. MICR કોડનો ઉપયોગ ટ્રાન્ઝેક્શનની સુરક્ષા વધારવા માટે કરવામાં આવે છે.\nMICR કોડમાં ચેકની વિગતો શામેલ હોય છે જેમાં તેના સીરિયલ નંબરનો પણ સમાવેશ થાય છે. આ આંક9આંકડાનો હોય છે. જેમાં પ્રથમ ત્રણ આંક સિટી કોડ, બીજા ત્રણ આંક બેંક કોડ અને ત્રીજા ત્રણ આંક બ્રાન્ચ ઓળખવા માટે વાપરવામાં આવે છે.\nહવે ક્યાંક રોકડ ઉપાડ પર પ્રતિબંધ તો નહીં લાગે!\nબિલકુલ નહીં. બેંકે જણાવ્યું કે, રોકડ ઉપાડની મર્યાદા પહેલાંની જેમ જ રહેશે.\nક્રેડિટ કાર્ડનું શું થશે?\nઓરિએન્ટલ બેંક ઑફ કોમર્સ અને યુનાઇટેડ બેંક ઑફ ઈન્ડિયાના ગ્રાહકોનાં કાર્ડ્સ એ જ રીતે કામ કરતા રહેશે. હા, જ્યારે તમારું એક્સપાયર થઇ જશે ત્યારે તમને PNB નામનું ક્રેડિટ કાર્ડ આપવામાં આવશે.\nશું PNB ATM એક્સેસ કરી શકાશે?\nબેંકે સ્પષ્ટ કહ્યું છે કે, ‘ઓરિએન્ટલ બેંક ઑફ કોમર્સ અને યુનાઈટેડ બેંક ઑફ ઈન્ડિયાના ગ્રાહકો PNB ના ATM ને વગર કોઇ ચાર્જે એક્સેસ કરી શકશે. જો કે તેમાં RBI દ્વારા જારી કરવામાં આવેલી શરતો લાગુ છે.\nઓસ્કાર નોમિનેટ ફિલ્મ ‘સ્લમડોગ કરોડપતિ’નો આ કલાકાર વિવાદમાં, લાગ્યો જાતીય સતામણીનો કેસ\nbreaking news gujaratiBUSINESS NEWSGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati livePNB Bank\nઆમ આદમી પાર્ટીને મોટો ઝટકો: સોમનાથ ભારતીને કોર્ટે ફટકારી બે વર્ષની સજા અને એક લાખ રૂપિયાનો દંડ, મારપીટનો છે મામલો\nમમતાનું અપમાન થતાં નૂસરત જહાં વિફર્યા: રામનું નામ ગળે લગાવીને બોલો, ગળું દબાવીને નહીં !\npratik shah February 25, 2021


ટંકારીઆ ગામમાં શાળાએ અભ્યાસ અર્થે આવતા છાત્રો માટે વધુ એક બસ ફાળવવા ની માંગણી સાથે આવેદનપત્ર અપાયું – My Tankaria India Time\nHome › News › ટંકારીઆ ગામમાં શાળાએ અભ્યાસ અર્થે આવતા છાત્રો માટે વધુ એક બસ ફાળવવા ની માંગણી સાથે આવેદનપત્ર અપાયું\nટંકારીઆ ગામમાં શાળાએ અભ્યાસ અર્થે આવતા છાત્રો માટે વધુ એક બસ ફાળવવા ની માંગણી સાથે આવેદનપત્ર અપાયું\nMustak Daula Posted on Wednesday 27 June 2018 Posted in News\tNo Comments\nટંકારીઆ ગામની શાળા માં બહારગામોમાંથી અભ્યાસાર્થે આવતા છાત્રો ને પડતી તકલીફો દૂર થાય એ માટે આજે ટંકારીઆ ના યુવાનો દ્વારા એસ..ટી. બસ ના ડિવિઝનલ કોન્ટ્રોલર વધુ એક બસ ની માંગણી સાથે આવેદનપત્ર પાઠવવામાં આવ્યું હતું.\nપ્રાપ્ત માહિતી અનુસાર ભરૂચ તાલુકાના ટંકારીઆ ગામે આજુબાજુ ના ગામો જેવાકે પારખેત, પરીએજ, હિંગલા, પગુથણ જેવા ગામો માંથી અભ્યાસ અર્થે આવતા છાત્રો ને એસ.ટી. બસ દ્વારા ફક્ત બે જ બસો દોડાવતી હોવાથી ઠાંસી ઠાંસી ને ભરાઈ ને આવવું પડતું હતું અને જેને લીધે છાત્રો ને પારાવાર મુશ્કેલીઓનો સામનો કરવો પડતો હતો. જે સંદર્ભે ટંકારીઆ ના યુવાનો દ્વારા આજે ડેપો મેનેજર ને આવેદન પત્ર પાઠવવામાં આવ્યું હતું. અને છાત્રો ને પડતી હાલાકી દૂર કરવા ઉગ્ર રજુઆત કરવામાં આવી હતી. જે બાદ ડેપો મેનેજરે વધુ એક બસ ની ફાળવણી કરતા હર્ષ ની લાગણી વ્યાપી જવા પામી હતી. આવેદન પત્ર પાઠવવામાં ભરૂચ તાલુકા કોંગ્રેસ ના મહામંત્રી આરીફ બાપુજી, તથા શકીલ અકુજી, અબ્દુલ્લાહ કામથી, અફઝલ ઘોડીવાળા સહીત અનેક સામાજિક કાર્યકરો એ મોટી સંખ્યામાં ભાગ લીધો હતો.


મોટી ઉંમરની પત્ની અને નાની ઉંમરનો પતિ શું પરફેક્ટ મેચ છે? આવા લગ્ન કેટલા સફળ અને અસફળ રહે છે જાણો એક્સપર્ટ્સ પાસેથી | Is an older wife and younger husbandaperfect match? Find out how successful and unsuccessful such marriages are from experts - Divya Bhaskar\nIs An Older Wife And Younger Husband A Perfect Match? Find Out How Successful And Unsuccessful Such Marriages Are From Experts\nમલાઈકા-અર્જુન જેવા લગ્ન કેટલા યોગ્ય:મોટી ઉંમરની પત્ની અને નાની ઉંમરનો પતિ શું પરફેક્ટ મેચ છે? આવા લગ્ન કેટલા સફળ અને અસફળ રહે છે જાણો એક્સપર્ટ્સ પાસેથી\nAARP સર્વે: 34% મહિલાઓએ સ્વીકાર્યું કે તેઓ પોતાના કરતા નાના છોકરાઓને ડેટ કરવા માગે છે.\nલગ્નમાં વિલંબ અને લગ્ન માટે અમારી ઉંમરના છોકરાઓની કમીને તેનું કારણ માનવામાં આવ્યું.\nમીડિયા રિપોર્ટ્સ અનુસાર, મલાઈકા અરોરા અને અર્જુન કપૂર આ વર્ષના અંતમાં લગ્નનાં બંધનમાં બંધાઈ જશે. મલાઈકા પોતાના બોયફ્રેન્ડ કરતા લગભગ 12 વર્ષ મોટી છે. શું મોટી ઉંમરની પત્ની અને નાની ઉંમરનો પતિ યોગ્ય મેચ છે?\nસચિન-અંજલી તેંડુલકર બેસ્ટ લાઈફ પાર્ટનર\nવર્ષ 1990માં માસ્ટર બ્લાસ્ટર સચિન તેંડુલકર પોતાનાથી5વર્ષ મોટી અંજલી મહેતાના પ્રેમમાં પડ્યો હતો. પાંચ વર્ષ સુધી ડેટિંગ કર્યા પછી બંનેએ વર્ષ 1995માં લગ્નના બંધનમાં બંધાયા. આજે આ સુંદર કપલને બે બાળકો સારા તેંડુલકર અને અર્જુન તેંડુલકરછે. ઉંમરમાં અંતર હોવા છતાં બંનેના લગ્ન સફળ રહ્યા. આ સુંદર કપલને જોયા પછી એ અહેસાસ જ નથી થતો કે તેમાં પતિ મોટો છે કે પત્ની! મનસ્થલી વેલનેસ ક્લિનિકના ફાઉન્ડર અને સાઈકિયાટ્રિસ્ટ ડૉ. જ્યોતિ કપૂરના અનુસાર, પતિ-પત્નીના સંબંધોમાં વિશ્વાસ અને સન્માન જળવાઈ રહે તો ઉંમરમાં અંતરનું કોઈ મહત્ત્વ નથી રહેતું.\nનાની ઉંમરનો પતિ શું નવો ટ્રેન્ડ છે\nવર્ષ 1993થી 2009 સુધી મેરેજ રજિસ્ટરમાં નોંધાયેલા આંકડાથી એ પુષ્ટિ થઈ છે કે કોરિયાની મહિલાઓમાં પોતાનાથી મોટી ઉંમરના પુરુષ સાથે લગ્ન કરવાનો ટ્રેન્ડ ચાલી રહ્યો હતો. વર્ષ 1993માં લગભગ 8.5% મહિલાઓએ પોતાનાથી નાની ઉંમરના પુરુષો સાથે લગ્ન કર્યા, જે વર્ષ 2009માં વધીને 14.3% થઈ ગયા.\nયુએસની યુનિવર્સિટી ઓફ મેનમાં કરવામાં આવેલા અભ્યાસમાં આવા લગ્નો (મોટી ઉંમરની મહિલા-નાની ઉંમરનો પુરુષ)નું મુખ્ય કારણ મોટી ઉંમરે લગ્ન કરતી મહિલાઓને માનવામાં આવ્યું. આવા લગ્નોના બીજા કારણોમાં મહિલાઓનું ઉચ્ચ શિક્ષણ અને ઉચ્ચ પગારનો સમાવેશ કરવામાં આવ્યો હતો.\nશારીરિક આકર્ષણના અભાવથી આવા લગ્ન તૂટે છે\nયુનિવર્સિટી ઓફ કોલોરેડો બોલ્ડરે મોટી ઉંમરના અંતરવાળા કપલનો અભ્યાસ કર્યો. આ સ્ટડી સાથે સંકળાયેલા પ્રોફેસર ટેરા મેક્કિન્નિશના અનુસાર, જે પુરુષોએ પોતાનાથી નાની યુવતીઓ સાથે લગ્ન કર્યા, તેઓ પોતાના જીવનમાં ઘણા સંતુષ્ટ દેખાયા. તેનાથી વિપરિત મોટી ઉંમરની મહિલાઓ સાથે લગ્ન કરનારા પુરુષોમાં સંતુષ્ટિનું સ્તર નોંધપાત્ર રીતે ઓછું જોવા મળ્યું હતું.\nડૉ. જ્યોતિ કપૂરના અનુસાર, આ લગ્નના સકારાત્મક પાસાઓની સાથે નકારાત્મક પાસાઓ પણ છે. મોટી ઉંમરની મહિલાઓ જલ્દીથી મેનેપોઝની અવસ્થામાં આવી જાય છે જેના કારણે તેમાં સેક્સુઅલ ઈચ્છાનો અભાવ આવી જાય છે. તે ઉપરાંત મોટી ઉંમરની મહિલાઓમાં શિશુને જન્મ આપવાની ક્ષમતા પણ ઘટી જાય છે. કેટલીકવાર આના કારણે સંબંધોમાં સમસ્યા પણ સર્જાય છે.\nશું વધારે એજ ગેપથી સંબંધોમાં તકરાર આવી શકે છે\nઅભ્યાસમાં જાણવા મળ્યું કે, તે મહિલાઓ જેમને પોતાનાથી મોટી ઉંમરના પુરુષો સાથે લગ્ન કર્યા હતા, તેઓ પોતાના જીવનમાં ઘણી અસંતુષ્ટ હતી. આમાં એ વાત પણ સામે આવી હતી કે જો પતિ-પત્ની વચ્ચે ઉંમરનું અંતર વધારે હશે તો તેમના સંબંધોમાં તકરાર આવવાની આશંકા રહે છે.\nઓસ્ટ્રેલિયામાં 7682 ઘરોમાં કરવામાં આવેલા સર્વેમાં જાણવા મળ્યું કે, પતિ-પત્નીની વચ્ચે 6થી 10 વર્ષનું અંતર હોય, તો તેમના સંબંધો પર ખરાબ અસર (ઓછી એજ ગેપ ધરાવતા લોકોની સરખામણીમાં) પડે છે.\nયુનિવર્સિટી ઓફ કોલોરાડો બોલ્ડરના અભ્યાસમાં એ પણ સામે આવ્યું છે કે જે મહિલાઓએ નાની ઉંમરે લગ્ન કર્યાં છે તેઓ તેમના જીવનમાં વધુ ખુશ છે.\nએવા લગ્ન જેનો અંત દુ:ખદ હતો\nઅમૃતા સિંહ અને સૈફ અલી, અધુના ભવાની અને ફરહાન અખ્તરના લગ્નનો અંત દુઃખદ રહ્યો. આ બંને કપલના લગ્નોમાં પત્નીની ઉંમર પતિ કરતા વધારે હતી. એક્ટ્રેસ અમૃતા સિંહ પોતાના પતિ સૈફ અલી ખાનથી લગભગ 13 વર્ષ મોટી હતી, તેમજ એક્ટર-ડાયરેક્ટર ફરહાન અખ્તર પોતાની પત્ની હેર સ્ટાઈલિસ્ટ અધુના ભવાની કરતા 8 વર્ષ નાનો હતો.\nતેમ છતાં આવા લગ્નો થઈ રહ્યા છે, મલાઈકા અને અર્જુનના લગ્ન આવા જ લગ્નોનું ઉદાહરણ છે. સાઈકિયાટ્રિસ્ટ ડૉ. જ્યોતિ કપૂરના અનુસાર, આજે મહિલા અને પુરુષ સાથે કામ કરી રહ્યા છે. તેની સાથે જ હવે પરિવાર પણ પોતાના યુવાન બાળકોની લાઈફ પાર્ટનરના કિસ્સામાં બાળકોની પસંદ-નાપસંદ વિશે સહજતા અનુભવવા લાગ્યા છે. લવ મેરેજમાં ઉંમરના અંતરનું કોઈ મહત્ત્વ નથી.\nજો મહિલાઓને પહેલાથી બેબી હોય\nઅમેરિકન એસોસિએશન ઑફ રિટાયર્ડ પર્સન્સ (એએઆરપી) દ્વારા 3500 સિંગલ મહિલાઓ પર સર્વે કરવામાં આવ્યો હતો. આ સર્વેના અનુસાર, નાની ઉંમરના પુરુષોને ડેટ કરવાના બે કારણો જાણવા મળ્યા, પહેલું તેમના લગ્નમાં વિલંબ અને બીજું પોતાનાથી નાની ઉંમરના લોકો સાથે મેળ નથી ખાતો.\nડૉ. જ્યોતિ કપૂર જણાવે છે કે, આ પ્રકારના લગ્નમાં જો મહિલાઓને પહેલા લગ્નથી બાળક હોય તો પતિને સમજદારી બતાવવી જરૂરી છે. મહિલાઓ પોતાના બાળકો પ્રત્યે ઘણી સંવેદનશીલ હોય છે, તેથી લગ્ન પહેલા આ વિશે ખુલીને વાત કરવી જોઈએ. પોતાની અસુરક્ષાની ભાવના શેર કરવી જોઈએ. બંનેએ મળીને બાળક પ્રત્યે પોતાની જવાબદારી સુનિશ્ચિત કરવી જોઈએ. આના કારણે ભવિષ્યમાં પતિ-પત્નીના સંબંધોમાં તકરાર નહીં આવે.


The Sun enters Capricorn at 8.16am on the 14th; Time will be auspicious for Pisces, Capricorn and Scorpio | 14મીએ સવારે 8.16 વાગ્યે સૂર્યનો મકરમાં પ્રવેશ; મીન, મકર અને વૃશ્ચિક માટે સમય શુભ રહેશે - Divya Bhaskar\nThe Sun Enters Capricorn At 8.16am On The 14th; Time Will Be Auspicious For Pisces, Capricorn And Scorpio\nઉત્તરાયણ:14મીએ સવારે 8.16 વાગ્યે સૂર્યનો મકરમાં પ્રવેશ; મીન, મકર અને વૃશ્ચિક માટે સમય શુભ રહેશે\nમકર રાશિમાં સૂર્યનું પરિભ્રમણ સતત એક માસ રહેશે\n14 જાન્યુઆરીએ સવારે 8.16 વાગ્યેથી સૂર્યગ્રહ મકર રાશિમાં પ્રવેશ કરી 14 ફેબ્રુઆરી સુધી પરિભ્રમણ કરશે. આ ઘટનાને મકર સંક્રાંતિ કહેવાય છે. એ સાથે કમુરતા પણ પૂર્ણ થશે જેથી લોકો દરેક પ્રકારના શુભ કાર્યો કરી શકશે. આ દિવસે સૂર્ય પૃથ્વીના ઉત્તર તરફ ઢળતો જાય છે, માટે તેને ઉતરાયણ કહેવાય છે. જ્યોતિષી આશિષ રાવલે જણાવ્યું હતું કે, મકર રાશિમાં સૂર્ય, બુધ, ગુરૂ, શનિ જેવા ચાર ગ્રહોની યુતિ નૈસર્ગિક કુંડલીથી દસમાં ભાવે બનશે. જેને કારણે સરકારી નીતિ-નિયમો વધુ કડક બનશે. જે પ્રજાલક્ષી રહેશે. મકર રાશિ ચર હોવાથી વેપારમાં તેજી આવશે.\nમકરસંક્રાંતિ દાન કરવાનો શ્રેષ્ઠસમયઃ-\nસવારે 8.14 થી 4.17 વહેલી સવારે ચો પગા પશુઓને લીલુ ઘાસ ચારો, પક્ષીઓને ચણ, ગરીબોને યથાશક્તિ દાન તેમજ બ્રાહ્મણને વિશેષ દાનપુણ્ય કર્મ શ્રેષ્ઠ ગણાય છે\nરાશિ મુજબ કોણે કઈ વસ્તુ દાન કરવીઃ-\nમેષ, કર્ક, વૃશ્ચિક:- ઘઉં, ગોળ, મસુરની દાળ, લાલ કાપડ, લાલ તલ, લાલ રંગની મીઠાઈ, તાંબાનું વાસણ\nસિંહ,મકર,મીન:- ચણાની દાળ, ચંદન, પીળું કાપડ, કેશર, પીળા રંગની મીઠાઈ, ભોજપત્ર, પિત્તળનું વાસણ\nવૃષભ,કન્યા,ધન:- ઘી, ખાંડ, સફેદ તલ, સફેદ રંગનો કાપડ, માવાની મીઠાઈ તથા રૂપાનું દાન કરવું.\nમિથુન, તુલા, કુંભ:- સ્ટીલનું વાસણ, કાળા તલ દાન કરવું.\nરાશિ પ્રમાણે આ રાશિ પરિવર્તન કેવું રહેશેઃ-\nમેષ:- વેપારીઓને સરકારી કામ સફળતા.નવા મકાન-વાહન ખરીદીના યોગ, સંતાન શુભ સમાચાર આપશે.\nવૃષભ:- ધાર્મિક યાત્રાઓ લાંબી થશે.ધર્માચાર્યોના આશીર્વાદથી ભાગ્ય ખીલશે.નવી-નવી તકો મળી શકે.\nમિથુન:- આકસ્મિક મોટા અકસ્માતની શક્યતા.વાણીથી સંબંધો બગડે. નવા કરારો વડીલના સહાયથી થઈ શકે.\nકર્ક:- માનસિક ઉગ્રતા વધે. લગ્નજીવનમાં ઝઘડા સાથે મતમતાંતર થયા કરે. ભાગીદારીના ધંધામાં સંભાળવું.\nસિંહ:- અજાત શત્રુ પર વિજય. નોકરિયાત વર્ગને પ્રમોશન મળી શકે. ડાબી આંખે તકલીફ થઈ શકે.\nકન્યા:- પુત્રની ભાગ્ય ઉન્નતિ થશે.વડીલો સાથેનો સારો સંબંધ નવી તક અપાવશે.શેરબજારમાં રોકાણ કરી શકાય.\nતુલા:- ધંધાદારી વર્ગને સરકારી નોટિસ મળી શકે.નવા મિત્રોથી લાભ. હૃદયની નાની-નાની તકલીફો થઈ શકે.\nવૃશ્ચિક:- નવા સાહસથી સારી સફળતા પ્રાપ્ત થાય.જૂના તેમજ નવા દસ્તાવેજીકરણની તક મળશે.\nધન:- સરકારી આવક થવાનો યોગ.યુવાવર્ગને નવી તક મળી શકે. આખોમાં બળતરા થઈ શકે.\nમકર:- માન-સન્માનમાં વધારો, બાકી લેણાંની સરકારી નોટિસોનો ઉકેલ આવશે. બગડેલા આરોગ્ય સુધરશે.\nકુંભ:- આવક કરતા જાવક વધે. આકસ્મિક માંદગી આવી શકે. હરીફો પર વિજય પ્રાપ્ત થશે.\nમીન:- દરેક ક્ષેત્રે પદોન્નતિ થાય. સરકારી લાભ, ઝવેરાતની ખરીદી મોટા પ્રમાણમાં થઈ શકે.